theyyam in north malabar: രണ്ട് വർഷത്തെ കാത്തിരിപ്പ്... ഉത്തര മലബാറിൽ തെയ്യാട്ടക്കാലം, വീഡിയോ കാണാം - report on theyyam in north malabar | Samayam Malayalam\nreport on theyyam in north malabar\nരണ്ട് വർഷത്തെ കാത്തിരിപ്പ്... ഉത്തര മലബാറിൽ തെയ്യാട്ടക്കാലം, വീഡിയോ കാണാം\nAuthored by Samayam Desk | Lipi | Updated: Oct 25, 2021, 6:04 PM\nഭഗവതിയുടെ മാറില് കെട്ടുന്ന 'ഏഴുതരം ' ഒരുക്കാന് 10 ദിവസത്തെ പണിയുണ്ട്. അതു പോലെ കോലങ്ങള് ഉടുക്കുന്ന ഞൊറിവുള്ള 'വെളിമ്പന് ' കഞ്ഞി മുക്കി ഉണക്കിയെടുക്കാനും ദിവസങ്ങള് വേണം. തുലാ പത്തു മുതല് അരങ്ങുണരുന്ന നൂറു കണക്കിന് പള്ളിയറകളും തറവാടുകളും കാവുകളും കഴകങ്ങളുമൊക്കെയും ശുചീകരണ പാതയിലാണ്.\nരണ്ട് വർഷത്തെ കാത്തിരിപ്പ്... ഉത്തര മലബാറിൽ തെയ്യാട്ടക്കാലം\nതുലാം പത്ത് പിറന്നക്കുന്നതോടെ ഉത്തര മലബാറില് ഇനി തെയ്യങ്ങളുടെ കാലം.\nകാവുകളിലും കഴകങ്ങളിലും തറവാട് മുറ്റങ്ങളിലും തെയ്യങ്ങളുടെ അട്ടഹാസങ്ങളും വായ്ത്തരികളും കൊണ്ട് മുഖരിതമാവും.\nകരുത്തോലയും ആടയാഭരണങ്ങളുമായി തെയ്യങ്ങള്‍ക്ക് ജീവനേകാന് തെയ്യം കെട്ടുന്നവര് അണിയറയില് ഒരുങ്ങി കഴിഞ്ഞു.\nകാസര്‍കോട്: തുലാം പത്ത് പിറന്നക്കുന്നതോടെ ഉത്തര മലബാറില് ഇനി തെയ്യങ്ങളുടെ കാലം. കാവുകളിലും കഴകങ്ങളിലും തറവാട് മുറ്റങ്ങളിലും തെയ്യങ്ങളുടെ അട്ടഹാസങ്ങളും വായ്ത്തരികളും കൊണ്ട് മുഖരിതമാവും. കരുത്തോലയും ആടയാഭരണങ്ങളുമായി തെയ്യങ്ങള്‍ക്ക് ജീവനേകാന് തെയ്യം കെട്ടുന്നവര് അണിയറയില് ഒരുങ്ങി കഴിഞ്ഞു. നിബന്ധനകളോടെയാണെങ്കിലും നഷ്ടമായ രണ്ടു കളിയാട്ട കാലങ്ങള്‍ക്കു ശേഷം വീണ്ടും തെയ്യം കെട്ടിയാടാന് തെയ്യ കോലധാരികളും ഒരുങ്ങുകയാണ്.\nAlso Read: കാത്ത് കാത്ത് തീയേറ്ററുകൾ തുറക്കുന്നു... ആവേശം കുറഞ്ഞ് കോഴിക്കോട്, വീഡിയോ കാണാം\nകൊവിഡ് നിബന്ധനകള് പാലിച്ച് കളിയാട്ടം നടത്തുന്നതിന് ക്ഷേത്ര കമ്മിറ്റികളുടെ അപേക്ഷ പരിഗണിച്ച് ജില്ലാതല കൊറോണ കോര് കമ്മിറ്റി യോഗം അനുമതിനല്‍കിയ സാഹചര്യത്തിലാണ് കാവുകളിലും ക്ഷേത്രങ്ങളിലും മുന്നൊരുക്കം തുടങ്ങിയത്. അനുമതി ലഭിച്ചതോടെ തെയ്യങ്ങളുടെ തിരുമുടിയും ഉടയാടകളുമൊക്കെ ഒരുക്കി വെക്കുന്ന തിരക്കിലാണ് തെയ്യം കലാകാരന്മാര്. തെയ്യം കെട്ട് നിലച്ചതിനെ തുടര്‍ന്ന് ചമയങ്ങളും ഉടുപ്പുകളുമൊക്കെ ഇതിനകം നശിച്ചുകഴിഞ്ഞിരുന്നു. ഇതുകാരണം പുത്തന് ചമയങ്ങളൊരുക്കാതെ കളിയാട്ടക്കാലത്തിലേക്ക് പോകാന് സാധിക്കില്ലെന്ന അവസ്ഥയിലാണ്. കളിയാട്ടങ്ങളെ മാത്രം ആശ്രയിച്ചു കഴിഞ്ഞിരുന്ന കോലാധാരികള് കഴിഞ്ഞ രണ്ടു വര്‍ഷങ്ങള് കഷ്ടിച്ച് തള്ളിനീക്കുകയായിരുന്നുവെന്ന് പ്രശസ്ത തെയ്യം കലാകാരന് ബാബു കര്‍ണ മൂര്‍ത്തി പറയുന്നു.\nAlso Read: വേരുകൾ മുറിയാതെ ആൽമരം പറിച്ചെടുത്തു,2കിലോമീറ്റർ മാറ്റി സുരക്ഷിതമായി നട്ടു! വീഡിയോ കാണാം\nഭഗവതിയുടെ മാറില് കെട്ടുന്ന 'ഏഴുതരം ' ഒരുക്കാന് 10 ദിവസത്തെ പണിയുണ്ട്. അതു പോലെ കോലങ്ങള് ഉടുക്കുന്ന ഞൊറിവുള്ള 'വെളിമ്പന് ' കഞ്ഞി മുക്കി ഉണക്കിയെടുക്കാനും ദിവസങ്ങള് വേണം. തുലാ പത്തു മുതല് അരങ്ങുണരുന്ന നൂറു കണക്കിന് പള്ളിയറകളും തറവാടുകളും കാവുകളും കഴകങ്ങളുമൊക്കെയും ശുചീകരണ പാതയിലാണ്. തൃക്കരിപ്പൂര്, ചെറുവത്തൂര് ഭാഗങ്ങളിലെ ചില ക്ഷേത്രങ്ങള് തെയ്യം കെട്ടിനുള്ള തീയ്യതികള് കുറിച്ചും ജന്മാവകാശികളായ കോലധാരികളെ വിവരമറിയിച്ചും ഒരുക്കം തുടങ്ങി.\nനിലവില് 40 പേര്‍ക്ക് മാത്രമേ തെയ്യം കെട്ട് ചടങ്ങുകളില് പങ്കെടുക്കാന് അനുമതി നല്‍കിയിട്ടുള്ളുവെങ്കിലും ക്രമേണ അതിനൊരു മാറ്റം ഉണ്ടാകുമെന്ന പ്രതീക്ഷയിലാണ് മലബാറിലെ വിശ്വാസസമൂഹം. തൃക്കരിപ്പൂര് പേക്കടം കുറുവാപ്പള്ളി അറ കളിയാട്ടം നവംബര് മൂന്നു മുതല് ആറുവരെയാണ്. കുട്ടമത്ത് പൊന്മാലം വിഷ്ണുമൂര്‍ത്തി ക്ഷേത്രത്തില് നവംബര് ഏഴുമുതല് ഒന്‍പതുവരെയാണ് കളിയാട്ടം. നീലേശ്വരം തെരു അഞ്ഞൂറ്റമ്പലം വീരര്‍കാവ്, കാരിയില് വിഷ്ണുമൂര്‍ത്തി ക്ഷേത്രം, ഓരി വിഷ്ണുമൂര്‍ത്തി ക്ഷേത്രം എന്നിവടങ്ങളിലെ ഒറ്റക്കോലത്തിന് ജില്ലാ ഭരണകൂടം അനുമതി നല്‍കിക്കഴിഞ്ഞു.\nആര്‍ട്ടിക്കിള് ഷോകാടുകയറി അഴിത്തല ബീച്ച് പ്രദേശം; ലക്ഷങ്ങള് മുടക്കി പണിത ടോയ്‌ലറ്റ് കെട്ടിടവും തുറന്നുകൊടുത്തില്ല, വീഡിയോ\nതെയ്യം കാസർകോട് വാർത്തകൾ കാസർകോട് ഉത്തര മലബാറിൽ തെയ്യക്കാലം ഇനി തെയ്യാട്ടക്കാലം theyyam in north malabar theyyam kasaragod news kasaragod\nWeb Title : report on theyyam in north malabar


ഗീരീഷ് സി. ജി.\n23 July 2018 6:21 AM GMT\nശബരിമലയില് ഋതുമതികളായ വനിതകളെ പ്രവേശിക്കാന് അനുവദിക്കണോ വേണ്ടയോ എന്നത് ഇന്ന് ഒരു പ്രധാന ചര്‍ച്ചയാണല്ലോ. ഈ വിഷയം ഇന്ത്യയുടെ പരമോന്നത നീതിപീഠത്തിന്റെ സജീവ പരിഗണനയിലിരിക്കുന്ന സമയവുമാണ്. യുഡിഎഫ് ഭരണകാലത്ത് സ്ത്രീപ്രവേശനത്തെ എതിര്‍ത്ത് കോടതിയില് സത്യവാങ്മൂലം കൊടുത്തെങ്കിലും, എല്‍ഡിഎഫ് സര്‍ക്കാരിന്റെ നിലപാട് ഇക്കാര്യത്തില് നേരെ തിരിച്ചാണ്. ഹിന്ദുത്വ വര്‍ഗ്ഗീയതയുടെ അറുപിന്‍ന്തിരിപ്പന് നിലപാടുകളുള്ള ആര്‍എസ്എസ് പോലും ശബരിമലയില് സ്ത്രീജനങ്ങളെ പ്രവേശിപ്പിക്കണമെന്ന നിലപാട് സ്വീകരിച്ചത് അടുത്തകാലത്ത് വാര്‍ത്താ പ്രാധാന്യം നേടിയിരുന്നു. അതേസമയം തന്നെ സുഗതകുമാരി ടീച്ചറെപ്പോലുള്ളവര് സ്ത്രീപ്രവേശനത്തോടുള്ള കടുത്ത എതിര്‍പ്പ് തുടരുകയും ചെയ്യുന്നുണ്ട്. ഹൈക്കോടതി വിധിയെത്തുടര്‍ന്ന് മഹാരാഷ്ട്രയിലെ ശനി ശിഗ്നാപൂർ ക്ഷേത്രത്തില് 400 വര്‍ഷം പഴക്കമുള്ള സ്ത്രീവിരോധം അവസാനിപ്പിച്ചത് ശബരിമല വിഷയത്തില് ഒരു പുനര്‍വിചിന്തനത്തിന് പ്രേരിപ്പിക്കും എന്ന് കരുതാം. തൃപ്തി ദേശായിയുടെ നേത്യത്വത്തില് നടന്ന സമരവും, സുനിത പാല് ഹൈക്കോടതിയില് സമര്‍പ്പിച്ച ഹര്‍ജിയും, സിനിയര് അഡ്വക്കേറ്റ് നീലിമയും സാമൂഹ്യ പ്രവര്‍ത്തക വിദ്യ ബാലും സമര്‍പ്പിച്ച പൊതുതാല്‍പ്പര്യ ഹര്‍ജിയുമാണ് ശനി ശിഗ്നാപൂര് ക്ഷേത്രത്തിലെ സ്ത്രീപ്രവേശനത്തിന് വഴിതെളിച്ചത്.\nശബരിമലയുടെ കാര്യത്തില് ഇന്ത്യന് യങ്ങ് ലോയേഴ്സ് അസോസിയേഷന് നല്‍കിയ പൊതുതാല്‍പ്പര്യ ഹര്‍ജിയില് സുപ്രിംകോടതിയില് വാദ-പ്രതിവാദം നടക്കുകയാണ്. ശബരിമലയില് സ്ത്രീകളെ അയിത്തം കല്‍പ്പിച്ച് അകറ്റി നിര്‍ത്താന് പരിഷ്കൃതമെന്ന് സ്വയം ഊറ്റം കൊള്ളുന്ന ദൈവത്തിന്റെ സ്വന്തം നാട് നിരത്തുന്ന ന്യായങ്ങള് ഇവയാണ്: അത് ആചാരത്തിന്റേതാണ്, പാരിസ്ഥിതികമാണ്, ആര്‍ത്തവത്തിന്റേതാണ്, ബ്രഹ്മചര്യത്തിന്റേതാണ്, സ്ത്രീസുരക്ഷയുടേതാണ്, കായികക്ഷമതയുടേതാണ്, സുഗതകുമാരി ടീച്ചറുടെ ഭാഷയില് മര്യാദയുടേതാണ്. അതോ യഥാര്‍ത്ഥത്തില് പുരുഷകേന്ദ്രീകൃത ആചാരാനുഷ്ഠാന മൂല്യബോധത്തിന്റേതാണോ, എന്നുവച്ചാല് അതൊരു പുരുഷപ്രശ്നമാണോ?\nഒരുകാലത്ത് ആചാരങ്ങളും വിശ്വാസങ്ങളുമായി കൊണ്ടാടപ്പെട്ടവയാണ് പിന്നീട് ദുരാചാരങ്ങളും അനാചാരങ്ങളുമായി തീർന്നതെന്നത് ചരിത്രം. വൈക്കം, ഗുരുവായൂർ ക്ഷേത്രങ്ങളില് ഒരുകാലത്ത് ജാതിയിൽ താഴ്ന്നവരെ അകറ്റിനിർത്തിയിരുന്നത് ആ കാലത്തെ വിശ്വാസങ്ങളും ആചാരങ്ങളുമായി ബന്ധപ്പെട്ടുതന്നെയായിരുന്നു. കീഴാളര് പ്രവേശിച്ചാല് ദൈവങ്ങള് അശുദ്ധമാക്കപ്പെടുകയും തത്ഫലമായി ദൈവകോപത്താല് വലിയ ദുരന്തങ്ങള് സംഭവിക്കുമെന്നതായിരുന്നു വിശ്വാസവും, അതിനനുസരിച്ചായിരുന്നു അന്നത്തെ ആചാരവും. ഈ വിശ്വാസങ്ങളും ആചാരങ്ങളും സവര്‍ണ്ണാധിപത്യത്തിന്റെ ജാത്യടിസ്ഥാനത്തിലുള്ള മനുഷ്യവിരുദ്ധ ഉള്ളടക്കത്തിന്റെ സാമൂഹിക ക്രമമായിരുന്നതുകൊണ്ടാണ് പിന്നീട് അവ അനാചാരങ്ങളായിത്തീര്‍ന്നത്. വൈക്കം, ഗുരുവായൂർ സത്യാഗ്രഹങ്ങൾ നടക്കുമ്പോൾ വിശ്വാസത്തിന്റേയും ആചാരത്തിന്റേയും പേരിൽ സവർണ്ണാധികാരകേന്ദ്രങ്ങൾ അക്രമങ്ങള് അഴിച്ചുവിട്ടതും അതുകൊണ്ടാണ്. പക്ഷേ സത്യാഗ്രഹങ്ങൾ വിജയിക്കുകയും ക്ഷേത്രപ്രവേശനവിളംബരം പുറപ്പെടുവിക്കുകയും ചെയ്തതിനുശേഷം അന്നത്തെ വിശ്വാസവും ആചാരവും ദുരാചാരങ്ങളായി പരിണമിച്ചതും കോരളീയ നവോത്ഥാന ചരിത്രത്തിന്റെ ഭാഗമാണ്. കീഴാളജാതിക്കാര് പ്രവേശിച്ചതിനാല് യാതൊരുവിധ ദൈവ കോപമോ ദുരന്തമൊ ഒന്നും ഉണ്ടായതായി കേരള ചരിത്രത്തില് പിന്നീട് കേട്ടിട്ടുമില്ല. അപ്പോള് ആചാരങ്ങള് തിരുത്തിയിട്ടുണ്ടെന്നും തിരുത്തുന്നതിന് വേണ്ടിയുള്ളതാണെന്നും ഇതില് നിന്നും മനസിലാക്കാം. പക്ഷെ വൈക്കത്തും ഗുരുവായൂരും ജാതിയായിരുന്നു പ്രശ്നമെങ്കില് ശബരിമലയില് ലിംഗമാണ് എന്നതാണ് ഇതിലെ കാതലായ വ്യത്യാസം. ജാതി-മത മൂല്യബോധത്തിനും അപ്പുറത്താണ് ലിംഗ കേന്ദ്രീക്യത മൂല്യബോധത്തെ കുടിയിരുത്തിയിട്ടുള്ളത്. ശബരിമല വിഷയത്തില് യുവതികളുടെ ലിംഗ നീതി/തുല്ല്യത മാനിക്കപ്പെടാത്തത് പുരുഷാധിപത്യകേന്ദ്രിത മൂല്യബോധത്തിന്റെ പ്രശ്നമെന്നതിനാലാണ്. ജാതി-മത ഭേദമന്യേ ഈ പുരുഷകേന്ദ്രിത ബോധത്തിനാണ് കേരളീയ സമൂഹത്തില് ആധിപത്യമെന്നതാണ് ശബരിമലയില് നിന്നും സ്ത്രീക്ക് മാറിനില്‍ക്കേണ്ടിവരുന്നതും അവിടുത്തെ ആചാരം സ്ത്രീവിരുദ്ധമായതും. അതുകൊണ്ട് ശബരിമലയിലെ സ്ത്രീ, സാമുഹ്യ-പ്രക്യതി വിരുദ്ധ ആചാരം തിരുത്തേണ്ടിവന്നാല് പിന്നോട്ടടിക്കപ്പെടുന്നത് ആചാര-അനുഷ്ടാനങ്ങളുടെ പുരുഷാധിപത്യ മേല്‍ക്കോയ്മയായിരിക്കും എന്നതിലാണ് ഇതൊരു പുരുഷപ്രശ്നമാകുന്നത്.\nനാരീവിരുദ്ധ പരിസ്ഥിതി വാദം\n"അത്യനർഘമായി കാത്തുസൂക്ഷിക്കേണ്ട ആ വനഭൂമികൾ ഇപ്പോൾതന്നെ കോടികണക്കിന് പാദങ്ങളുടെ ചവിട്ടിതേക്കലും മാലിന്യവിസർജനവും വാഹനങ്ങളുടെ പുകയും വെടിക്കെട്ടും തിക്കുംതിരക്കുംകൊണ്ട് ശ്വാസംമുട്ടി ക്ഷയിക്കുകയാണ്. ഇങ്ങനെയല്ല ഒരു പുണ്യഭൂമിയെ പരിപാലിക്കേണ്ടത്. പമ്പയെ ഇപ്പോൾത്തന്നെ വിസർജ്യങ്ങളുടെ ഒരു പെരും ഓടയാക്കി തീർത്തുകഴിഞ്ഞു. ഇനി ലക്ഷക്കണക്കിന് സ്ത്രീകളും വന്ന് മുങ്ങാൻ തുടങ്ങിയാൽ പമ്പയും തലതല്ലിക്കരഞ്ഞ് സരസ്വതീനദിയെപ്പോലെ അദൃശ്യയായിത്തീരുകയില്ലേ? ശബരിമലയിൽ സ്ത്രീകൾ പ്രവേശിക്കുന്നത് ഒരു വൻ സുനാമിയെത്തന്നെ സൃഷ്‌ട്ടിച്ചേക്കും" -ഇത് സുഗതകുമാരി ടീച്ചറുടെ മാതൃഭൂമി പത്രത്തിലെ (11/2/2016) ലേഖനത്തിൽ നിന്നെടുത്ത വരികളാണ്. സ്ത്രീകള് സൃഷ്‌ടിക്കുന്ന സുനാമിയില് ഒലിച്ച് പോകുന്നത് ശബരിമലയല്ല, പുരുഷകേന്ദ്രിത മൂല്യബോധത്തിന്റെ സാമൂഹ്യവ്യവസ്ഥയാണ്.\nശബരിമലയിലെ അവശേഷിച്ച കാടും മലയും പമ്പാ നദിയും ജൈവികതയും നന്മയും മഴയും കാറ്റും പൂവും കായും ഉണ്‍മയും ഐശ്വര്യവുമെല്ലാം സ്ത്രീസാമീപ്യമുണ്ടായാല് നശിച്ച് നാറാണക്കല്ല് പിടിക്കും എന്ന തരത്തിലുള്ള ശക്തമായ പ്രചാരണമാണ് നടക്കുന്നത്. ഇതില് അത്ഭുതപ്പെടാനൊന്നുമില്ല. പുരുഷാധിപത്യ മൂല്യബോധത്തിന്റെ സാമൂഹ്യ വ്യവസ്ഥയെ നിലനിര്‍ത്താനും ശക്തിപ്പെടുത്താനും ഭരണകൂടവും അതിന്റെ വക്താക്കളും ഏതറ്റം വരെയും പോകും എന്നതാണ് ചരിത്രം. കേരളത്തിലെ പുരുഷന്മാര് യഥേഷ്ടം കയറിയിറങ്ങിയപ്പോഴും, പിന്നീട് തമിഴ്നാട്ടിലെയും കര്‍ണ്ണാടകത്തിലേയും ആന്ധ്രാപ്രദേശിലേയും പുരുഷന്മാര് ശബരിമലയിലേക്ക് ഒഴുകിയപ്പോഴും പരിസ്ഥിതി നാശത്തിന്റെ പേരില് ഒരു നിയന്ത്രണവും ഉണ്ടായിട്ടില്ല, എന്നതുമാത്രമല്ല മണ്ഡല മഹോല്‍സവത്തെ അന്തര്‍ദേശീയ തീര്‍ത്ഥാടന കോന്ദ്രമാക്കാന് നാനാദിക്കില്‍നിന്നും പുരുഷ ശരണം വിളികള് ഉയര്‍ന്നുകൊണ്ടുമിരുന്നു. ദേശീയ-അന്തര്‍ദേശീയ പുരുഷലോകമൊട്ടുക്കും വന്നാലും തകരാത്ത പരിസ്ഥിതി സ്ത്രീ കയറിയാല് തകരും എന്ന യുക്തി എന്തായാലും മനുഷ്യത്വത്തിന്റേതല്ല; ദൈവത്തിന്റേതും.\nശബരിമല വികസനവും ശബരി റെയിലുമൊന്നും ഇക്കൂട്ടര്‍ക്ക് പരിസ്ഥിതി പ്രശ്നമായി തോന്നാറുമില്ല എന്നത് രസകരമാണ്. ഇതിനുവേണ്ടി മുറിക്കേണ്ടുന്ന ലക്ഷക്കണക്കിന് മരങ്ങളും, ഇടിച്ച് നിരപ്പാക്കേണ്ടുന്ന മലകളും, റയില്‍വേ സ്റ്റേഷനു വേണ്ടിയും പാലങ്ങള്‍ക്കു വേണ്ടിയും ഉയരാന്‍പോകുന്ന കോണ്‍ക്രീറ്റ് കാടുകളുമൊന്നും പരിസ്ഥിതിക്ക് പ്രശ്നമാവില്ല; ശബരിമല സ്ത്രീ നിഷിദ്ധമായിരിക്കുന്നിടത്തോളം കാലം. ഇവരുടെ പരിസ്ഥിതിവാദത്തിന് ആത്മാര്‍ത്ഥതയുണ്ടെങ്കില് ഭക്തരെ വഞ്ചിക്കുന്ന മകരജ്യോതിയെങ്കിലും ഒഴിവാക്കാന് (അത് കത്തിക്കുന്നതാണ് എന്ന് ദേവസം ബോര്‍ഡ് സമ്മതിച്ച സാഹചര്യത്തില്) ആവശ്യപ്പെടുമായിരുന്നു. ശബരിമലയിലെ സ്ത്രീപ്രവേശനവും ലിംഗനീതിയും ചര്‍ച്ചാവിഷയമാകുമ്പോള് മാത്രം ഉയര്‍ന്നുവരുന്ന ഈ പരിസ്ഥിതി പ്രേമം എന്തായാലും വിദ്യാഭ്യാസ-നവോത്ഥാന മൂല്യങ്ങള്‍കൊണ്ട് പുകള്‍പെറ്റ കേരളീയപാരമ്പര്യത്തിന് യോജിച്ചതല്ല. സ്ത്രീയെ പ്രകൃതിയും ഭൂമീദേവിയുമാക്കി ചൂഷണം ചെയ്യുകയും അതേസമയം അവളെ പരിസ്ഥിതിനാശത്തിന്റെ വക്താവായി മുദ്രകുത്തുകയും ചെയ്യുന്ന പുരുഷബുദ്ധി അപാരമാണ്. "നാരികള് നാരികള്! വിശ്വവിപത്തിന്റെ നാരായവേരുകള്, നാരകീയാഗ്നികള്!” എന്ന ചങ്ങമ്പുഴയുടെ വരികള് ഉദ്ധരിച്ച് ഈ കപട പരിസ്ഥിതിവാദികള് ആഗോള പാരിസ്ഥിതിക പ്രശ്നത്തെ അഭിസംബോധന ചെയ്യുമോ എന്നേ ഇനി അറിയേണ്ടതുള്ളു.\nശബരിമല സന്നിധാനത്തേക്കുള്ള പ്രവേശനം ദേഹശുദ്ധിയുടെ അടിസ്ഥാനത്തിലാണ് ചിട്ടപ്പെടുത്തിയിട്ടുള്ളത് എന്നാണ് പറയപ്പെടുന്നത്. ദേഹശുദ്ധിയുടെ മാനദണ്ഡം ആരാണ് തീരുമാനിച്ചത്? സ്ത്രീയുടെ ആര്‍ത്തവം അശുദ്ധിയുടെതെന്ന് തീരുമാനിച്ചത് എന്ത് തെളിവിന്റെ പിന്‍ബലത്തിലാണ്? സ്ത്രീപ്രവേശിച്ചാല് സന്നിധാനം അശുദ്ധമാക്കപ്പെടുമെന്നും ചൈതന്യം നഷ്ടപ്പെടുമെന്നും ദേവപ്രശ്നം നടത്തി തന്ത്രി കുടുംബത്തിലെ പുരുഷന്‍മാര് തിരുമാനിച്ചിരിക്കുന്നു. അതുകൊണ്ടാണ് പത്തുവയസുകാരി സന്നിധാനത്തെത്തിയതിനെതുടര്‍ന്ന് ശുദ്ധികലശം നടത്തി സമൂഹത്തെയാകെ അപമാനിച്ചത്, അയ്യപ്പനെയും. ആര്‍ത്തവത്തിന് പ്രായപരിധിയുണ്ടോ? ആര്‍ത്തവത്തെ എങ്ങിനെയാണ് അശുദ്ധമാക്കിത്തീര്‍ത്തത്? പുതിയതായി പിറക്കേണ്ടുന്ന ഒരു ജീവന്റെ നേര്‍പകുതിയല്ലെ ഈ പുറത്തേക്ക് ഒഴുകുന്നത്. ബാക്കി പകുതിയായ പുരുഷന്റെ ദിവസമുറയെ കാത്തിരുന്ന് കണ്ണ് കഴച്ചപ്പോള്, തന്റെ മറുപാതിയെ കിട്ടാതെ തല്‍ക്കാലം വിടവാങ്ങുന്ന ഒന്നോ അതിലധികമോ ജീവന് നിദാനമാകേണ്ടത് എങ്ങനെയാണ് അശുദ്ധമാകുക. ഏറ്റവും ശുദ്ധമായതിനല്ലേ ഒരു ജന്മം നല്‍കേണ്ടതിന്റെ നേര്‍പകുതിയാവാന് സാധിക്കുകയുള്ളു. എന്തുകൊണ്ട് വിശ്വാസ-ആചാര കാര്യങ്ങളില് മല-മൂത്രവിസര്‍ജനവും ശുക്ലവും ശുദ്ധി-അശുദ്ധി സങ്കല്‍പ്പത്തിനുള്ളില് വരുന്നില്ല? അല്ലെങ്കില് ആര്‍ത്തവം മാത്രം എന്തുകൊണ്ട് വരുന്നു?\nപുരുഷനെ ദോഷകരമായി ബാധിക്കുന്നതൊന്നും പുരുഷാധിപത്യ ബോധം നിര്‍മ്മിക്കുന്ന സാമൂഹ്യ-വ്യവസ്ഥയില് ഉള്‍പ്പെടില്ലെന്നത് സ്വഭാവികം. ആര്‍ത്തവമൊരിക്കലും പുരുഷനെ തേടിവരില്ലല്ലോ, അതുകൊണ്ട് സ്ത്രീകളെ രണ്ടാം ലിംഗമാക്കി പ്രതിഷ്ഠിക്കാന് ഉപയോഗപ്പെടുത്താവുന്ന ഒന്നാന്തരം ആയുധമാണ് ആര്‍ത്തവമെന്ന അറിവ് പുരുഷസമൂഹം തന്ത്രപരമായി നിര്‍മ്മിച്ചെടുത്തു. കൂട്ടുകുടുംബ വ്യവസ്ഥയില് വീട്ടുവേല ചെയ്യാന് ഓരോ വീട്ടിലും ഒരുപാട് സ്ത്രീകളുണ്ടായിരുന്നതുകൊണ്ട്, മെന്‍സസാവുന്ന സ്ത്രീയെ പടിക്ക് പുറത്താക്കിയിരുന്നു. പ്രധാനവീട്ടില് നിന്നും അവരെ പുറത്താക്കുകയും മാസക്കുളിക്ക് ശേഷം തിരിച്ച് പ്രവേശിപ്പിക്കുകയും ചെയ്തിരുന്നു. ഇവിടെയും ഉന്നയിച്ചിരുന്ന അശുദ്ധിപ്രശ്നത്തിന്റെ ആചാരം അണുകുടുംബത്തില് എത്തിയപ്പോള് പുരുഷന് ഉപേക്ഷിക്കേണ്ടിവന്നു. എന്തുകോണ്ടെന്നാല്, അണുകുടുംബത്തില് ശമ്പളമില്ലാത്ത വീട്ടുജോലി ചെയ്യാന് പകരക്കാരില്ലെന്ന പ്രധിസന്ധിയെ മറികടക്കാന് മറ്റു വഴികളില്ല എന്നതുതന്നെ. അപ്പോള് സാമൂഹ്യസാഹചര്യങ്ങള് മാറുന്നതിനനുസരിച്ച് ആണ്‍ജീവിതങ്ങള്‍ക്ക് അനുകൂലമായി മാത്രം നിര്‍മ്മിച്ചെടുക്കുന്ന ഒന്നാണ് ഇത്തരത്തിലുള്ള അശുദ്ധിയുടെ ആചാരമെന്ന് സാരം.\nനെയ്യും, ശര്‍ക്കരയും, അവിലും, മലരും, പൂവും ഉണ്ടാക്കുന്നതിന്റെ അദ്ധ്വാനശക്തിയില് ഗണ്യമായ പങ്ക് വഹിക്കുന്നത് ആര്‍ത്തവമുള്ള സ്ത്രീകളാണ്. ഇത് കൊണ്ടുപോയി സന്നിധാനത്ത് അഭിഷേകം ചെയ്യുമ്പോളും പൂജിക്കുമ്പോളും ഇല്ലാത്ത അശുദ്ധി ശബരിമലയിലെ സ്ത്രീസാമിപ്യവും, അയ്യപ്പഭക്തര് സഞ്ചരിക്കുന്ന കെഎസ്ആര്‍ടിസി ബസിലെ വനിതാ യാത്രക്കാരും വനിതാ കണ്‍ട്രക്ടറും ഉണ്ടാക്കും എന്നുപറയുന്നതിലെ ഉദ്ദേശ്യം മനസിലാക്കാന് ഗവേഷണബുദ്ധിയൊന്നും ആവശ്യമില്ല. കുടിയാന്മാരായ കീഴാളരുടെ അദ്ധാനഫലം പത്തായത്തില് നിറയ്ക്കുന്നതിനും ആഹാരമാക്കുന്നതിലും ഇല്ലാത്ത അയിത്തം അവര് ദൃഷ്‌ടിയില്‍പ്പെട്ടാല് ഉണ്ടായിരുന്ന ജന്മിത്വ കാലത്തെ ആചാരത്തില് നിന്നും ഒട്ടും വിഭിന്നമല്ലിത്. അതുകൊണ്ട് സ്ത്രീകളുടെ തികച്ചും ജീവശാസ്ത്രപരമായ ഒരു സാധാരണകാര്യത്തെ മാസമുറയുടെ തിരക്കഥയുണ്ടാക്കി അവരെ രണ്ടാംതരമാക്കി തുല്യനീതി നിഷേധിക്കാനുള്ള ഒരു പദ്ധതിയാണിതെന്ന് കാണാം. തേനിച്ചയുടെ ചർദ്ദിയായ തേന് നിവേദിച്ച്, പഞ്ചാമൃതമായി സേവിക്കുമ്പോള് ഉണ്ടാവാത്ത അശുദ്ധിപ്രശ്നം മനുഷ്യസ്ത്രീയുടെ സാമിപ്യത്തിന് കല്‍പ്പിച്ചുനല്‍കുന്നതിലുള്ളത് പുരുഷ-സവര്‍ണ്ണമേല്‍ക്കോയ്മയുടെ ലിംഗവിവേചനത്തിന്റെ രാഷ്ട്രീയമല്ലാതെ മറ്റൊന്നല്ല.\n“മനസാ കര്‍മ്മണാ വാചാ\nമനസ്സുകൊണ്ടും കര്‍മ്മംകൊണ്ടും വാക്കുകൊണ്ടും എല്ലാ അവസ്ഥകളിലും എല്ലായ‌്പ്പോഴും പൂര്‍ണ്ണമായി കാമത്തില് നിന്നുള്ള (ഇണചേരല്) വിട്ടുനില്‍ക്കല് ആണ് ബ്രഹ്മചര്യം എന്നര്‍ത്ഥം. ലൈംഗിക സുഖങ്ങളുടെ ത്യജിക്കലാണ് ബ്രഹ്മചര്യത്തിന്റെ പൊരുള്. ബ്രഹ്മചാരി എന്നത് ആകാശത്ത് നില്‍ക്കുന്ന ഒന്നല്ല, സ്ത്രീ-പുരുഷന്‍മാര് ഉള്‍പ്പെടുന്ന ഈ സമൂഹത്തിലാണ് ബ്രഹ്മചാരിയും നിലനില്‍ക്കുന്നത്. എതിര്‍ലിംഗാനുരാഗിയായ പുരുഷനെ സംബന്ധിച്ച് സ്ത്രീയുള്ളതുകോണ്ട് മാത്രം സാധ്യമാകുന്ന ഒന്നാണ് ബ്രഹ്മചര്യത്വമെന്നത്. സ്ത്രീയില്ലെങ്കില് സ്ത്രീസങ്കല്‍പ്പവുമില്ലാ സര്‍വ്വത്ര മൈഥുനത്യാഗവുമില്ല. സ്ത്രീകളുടെ സാമീപ്യത്തില്‍തന്നെ പൂര്‍ണ്ണമായി കാമവിമുക്തനാവാന് കഴിയണം, അല്ലാത്തവര് ഒളിച്ചോടിയിട്ടും കാര്യമില്ല. സുന്ദരികളായ സ്ത്രീകളെ കാണുന്നതുവരെ മാത്രം ആയുസുള്ള ഒന്നാണോ ആണ്-ബ്രഹ്മചര്യം. അതല്ലെങ്കില് പെണ്‍സാമിപ്യമുണ്ടായാല് നിയന്ത്രണം പോകുന്നതാണോ? ഒരു മനുഷ്യനായ ബ്രഹ്മചാരി അത്തരത്തിലല്ലാ എന്നാണ് ഭാരതീയ ദാര്‍ശനിക പാരമ്പര്യം പറഞ്ഞുതരുന്നത്. അപ്പോള്‍പ്പിന്നെ നിത്യബ്രഹ്മചാരിയായ അയ്യപ്പന്റെയും, കഠിനവ്രതാനുഷ്ഠനായ അയ്യപ്പഭക്തരുടെയും ബ്രഹ്മചര്യം എത്രകണ്ട് ശക്തമായിരിക്കണം. പെണ്ണിനെക്കണ്ടാല് കൈവിട്ടുപോകുമെങ്കില് അത്തരക്കാര് കപടബ്രഹ്മചാരികളാണ് എന്ന് പറയേണ്ടിവരും. ശബരിമല അയ്യപ്പനെയും അയ്യപ്പഭക്തരേയും ആരെങ്കിലും കപടബ്രഹ്മചാരിയായി കാണാന് ആഗ്രഹിക്കുമോ? എന്നാല് ശബരിമലയില് ബ്രഹ്മചര്യത്തെ മുന്‍നിര്‍ത്തി സ്ത്രീപ്രവേശനം നിഷേധിക്കുന്നവര് അറിഞ്ഞോ അറിയാതേയോ പറഞ്ഞുവക്കുന്നത് അയ്യപ്പന്/അയ്യപ്പഭക്തന് കപടബ്രഹ്മചാരിയാണെന്നാണ്. നേരേമറിച്ച്, സ്ത്രീസാമീപ്യമുണ്ടായാല് ബ്രഹ്മചാരിക്ക് അപകടമുണ്ടാവാനുള്ള സാധ്യതയെക്കുറിച്ചുള്ള ആശങ്കയായിരിക്കുമോ ഇക്കൂട്ടരുടെത്? അങ്ങനെയെങ്കില് അതൊരു ദൈവമാകുമോ, യഥാര്‍ത്ഥ ഭക്തരാകുമോ?\nമാത്രവുമല്ല, എതിര്‍ലിംഗാനുരാഗികളെ മാത്രം കണക്കിലെടുത്താണ് ഈ വിഷയത്തില് സ്ത്രീകളെ തടഞ്ഞുനിര്‍ത്തുന്നത്. എന്നാല് പുരുഷ-സ്വവര്‍ഗ്ഗാനുരാഗിയുടെ ബ്രഹ്മചര്യം സ്ത്രീകളെ ആശ്രയിച്ചല്ലല്ലോ നിലനില്‍ക്കുന്നത്. ഒരു പുരുഷ-സ്വവര്‍ഗ്ഗാനുരാഗിക്ക് കാമവികാരം മറ്റ് പുരുഷന്‍മാരിലായിരിക്കുമല്ലോ. അപ്പോള് ബ്രഹ്മചര്യത്വ വിഷയത്തില് സ്ത്രീകളോടെടുത്തിട്ടുള്ള അതേ യുക്തിതന്നെ, ഒരു പുരുഷ-സ്വവര്‍ഗ്ഗാനുരാഗി അയ്യപ്പഭക്തനായി മലചവിട്ടിയാല് പുരുഷഭക്തരോടും സ്വീകരിക്കേണ്ടിവരുമല്ലോ. സ്വവര്‍ഗ്ഗാനുരാഗത്തിന്റെ അസ്തിത്വം അംഗീകരിക്കപ്പെടാത്ത/ചര്‍ച്ചചെയ്യപ്പെടാത്ത കാലത്തെ പുരുഷബോധം നിര്‍മ്മിച്ച ബ്രഹ്മചര്യക്കഥയില് പുതിയകാലഘട്ടം കൊണ്ടുവന്ന പ്രതിസന്ധിയാണിത്. എന്തായാലും വിശ്വസിയായ ജനസാമാന്യം ശബരിമല അയ്യപ്പന്/ഭക്തന് അത്രക്ക് ദുര്‍ബലനാണെന്ന് കരുതുന്നുണ്ടാവില്ല. വിശ്വാമിത്രന്റെ തപസ്സിളക്കിയതുപോലെ ഈ 21-ാം നൂറ്റാണ്ടില് നിത്യബ്രഹ്മചാരിയായ അയ്യപ്പന്റെ തപസ്സിളക്കാന് സ്ത്രീകളില് ഒരു മേനകയുണ്ടാവുമെന്ന് കരുതാനുംവയ്യ. അതുകൊണ്ടുതന്നെ സ്ത്രിപ്രവേശനം നിഷേധിക്കുവാനുള്ള കാരണമായി ബ്രഹ്മചര്യത്തെ പഴിക്കുന്നതിന് യാതൊരുവിധ പ്രസക്തിയുമില്ല.\nസ്ത്രീസുരക്ഷ, കായികക്ഷമത, മര്യാദ\nശബരിമലയിലെ തിക്കിലും തിരക്കിലും സ്ത്രീകള് സുരക്ഷിതരായിരിക്കില്ല, അവള് പീഡിപ്പിക്കപ്പെടും എന്നൊക്കെയാണ് വിചിത്രമായ മറ്റെരു വാദം. അയ്യപ്പഭക്തന്‍മാര് നാല്‍പ്പത്തൊന്ന് ദിവസത്തോളം വ്രതമെടുത്ത്, മനസ്സും ശരീരവും ശുദ്ധമാക്കി, വഴിയില് കിടന്നുറങ്ങി, ഉണ്ട്, ബ്രഹ്മചാരിയായി, ത്യാഗികളായാണ് മല ചവിട്ടുന്നത്. ഇത് പുണ്യം കിട്ടുന്നതിനും മോക്ഷം നേടുന്നതിനുമാണ്, അല്ലാതെ സ്ത്രീശരീരങ്ങളെ കാമിക്കാനും പീഡിപ്പിക്കാനല്ലെന്നും ആചാര-വിശ്വാസങ്ങളുടെ മറവില് മുറവിളികൂട്ടുന്നവര് അംഗീകരിക്കണം. ഇനി പീഡിപ്പിക്കാനായി ആരെങ്കിലും വരുന്നുണ്ടെങ്കില്‍തന്നെ നമ്മുടെ നാട്ടില് പീഡനത്തിന് പ്രായമില്ലല്ലോ. മൂന്ന് വയസുള്ള പെണ്‍കുഞ്ഞുങ്ങള് മുതല് എഴുപതു കഴിഞ്ഞ മുത്തശ്ശിമാര് വരെ പീഡിപ്പിക്കപ്പെടുന്ന നമ്മുടെ കേരളത്തില്, പത്ത് വയസില് താഴെയുള്ള പെണ്‍കുട്ടികളും അമ്പത്കഴിഞ്ഞ അമ്മമാരും നിലവില് മലകയറുന്നുണ്ടല്ലോ. പക്ഷെ ഇതുവരെ ഒരുപീഡന കേസുകളും ശബരിമലയില്‍നിന്നും റിപ്പോര്‍ട്ട് ചെയ്യപ്പെട്ടതായി കേട്ടിട്ടില്ല. അഥവാ നിര്‍ഭാഗ്യവശാല് ആരെങ്കിലും പീഡിപ്പിച്ചാല് തന്നെ നാട്ടിലെ നിയമമനുസരിച്ച് കേസെടുത്ത് ശിക്ഷിക്കണം. അല്ലാതെ സ്ത്രീകളെ പൂട്ടിയിടുകയല്ലല്ലോ വേണ്ടത്.\nപീഡിപ്പിക്കപ്പെടുമെന്നു കാട്ടി ശബരിമല ചവിട്ടാന് അനുവദിപ്പിക്കാത്തവരുടെ യുക്തിവച്ച് സ്ത്രീകളെ ഭൂലോകത്ത് തന്നെ പ്രവേശിപ്പിക്കാന് കഴിയില്ലല്ലോ, ഈ ഭൂമിയില് എല്ലായിടത്തും അവള് പീഡിപ്പിക്കപ്പെടുന്നു (ഗര്‍ഭപാത്രത്തില്‍പ്പോലും). സ്ത്രീകള് ശൂന്യാകാശത്തും എവറസ്റ്റിന്റെ മണ്ടയിലും എത്തിക്കഴിഞ്ഞിട്ടും, ശബരിമല കയറുന്നതിനുവേണ്ട കായികക്ഷമതയില് ചിലര്‍ക്കുള്ള ആശങ്ക സഹതാപംപോലും അര്‍ഹിക്കുന്നില്ല. മലകയറുന്നതിലും, വ്രതമെടുക്കുന്നതിലും, തിക്കും-തിരക്കും അതിജീവിക്കുന്നതിലും അമ്പത്കഴിഞ്ഞവര്‍ക്കില്ലാത്ത ആരോഗ്യപ്രശ്നം യുവതികളില് ആരോപിക്കുന്നതിന്റെ യുക്തി എന്തായാലും സ്ത്രീസ്നേഹം കൊണ്ടല്ലല്ലോ. ശബരിമല-സ്ത്രീപ്രവേശനം നിഷേധിക്കുന്നത് മര്യാദയുടെ പേരിലാണെങ്കില്, ആ മര്യാദ തിരുമാനിക്കുന്നവരെത്തേടി ചെന്നാല് സുഗതകുമാരി ടീച്ചറുടെ അഭിപ്രായത്തിന് അടിസ്ഥാനമില്ലെന്നും മനസിലാവും.\nസുഗതകുമാരി ടീച്ചര് ഉള്‍പ്പടെ ഒരുവിഭാഗം സ്ത്രീകള്‍തന്നെ ശബരിമല പ്രവേശനത്തിനേയും അവിടുത്തെ ആചാരമുറ തിരുത്തുന്നതിനേയും അംഗീകരിക്കുന്നില്ല. സ്ത്രീപ്രവേശനത്തെ എതിര്‍ത്ത് മാധ്യമ ചര്‍ച്ചക്കെത്തുന്ന ചില പുരുഷകേസരികളും അത്യാഹ്ലാദത്തോടെ പറയുന്നത് കോടതി വിധിച്ചാലും ഇവിടുത്തെ സ്ത്രീജനങ്ങള് ശബരിമലയില് പ്രവേശിക്കാന് തയ്യാറാവില്ല എന്നാണ്.\nഈ രണ്ട് വാദങ്ങളും ഒര്‍മ്മിപ്പിക്കുന്നത് അടിമത്ത്വത്തിനെതിരായ പോരാട്ടത്തിനിടയില്, ചങ്ങലയെന്റെ സ്വന്തമാണെന്ന് പറയുന്ന അടിമയെയല്ലാതെ മറ്റൊന്നല്ല. നൂറ്റാണ്ടുകളുടെ അടിമജീവിതം അടിമയാക്കപ്പെട്ടവര്‍ക്ക് ഒരു ശീലമുണ്ടാക്കുകയും, ചങ്ങല ആ ജീവിതങ്ങളുടെ ഭാഗമായിത്തീരുകയും, അങ്ങനെയവര്‍ക്ക് ചങ്ങലക്കെട്ടില്ലാത്ത ഒരു ജീവിതത്തെക്കുറിച്ച് ആലോചിക്കാന്‍ക്കൂടി കഴിയാത്ത ഒരവസ്ഥ സംജാതമാക്കുകയും ചെയ്യും. ചങ്ങല അവരുടെ അവകാശമാണെന്നും സ്വന്തമാണെന്നും ഉള്ള തോന്നല് അടിമ-ഉടമ വ്യവസ്ഥ ബോധപൂര്‍വ്വം നിര്‍മ്മിച്ചെടുക്കും. ഇങ്ങനെയാണ് പുരുഷ ഉടമ സ്ത്രീയെ സുന്ദരിയാക്കി, പതിവ്രതയാക്കി, കന്യകയാക്കി, ഭൂമിദേവിയാക്കി, വൈകാരികയാക്കി, അമ്മയാക്കി, ഭാര്യയാക്കി, ദുര്‍ബലയാക്കി, താലികെട്ടി, സീമന്തരേഖയില് സിന്ദൂരമണിയിച്ച്(ചങ്ങലകള്) അടിമയാക്കിത്തീര്‍ത്തത്. ഇതെല്ലാം ഞങ്ങളുടെ സ്വന്തമാണെന്നും അവകാശമാണെന്നും സ്ത്രീകള് തന്നെ പറഞ്ഞുകോണ്ടിരിക്കും. ഇതിനോട് കലഹിക്കുന്നവളെ മരംകേറിയെന്ന് മുദ്രകുത്തി ഒറ്റപ്പെടുത്തി പീഡിപ്പിക്കും. (ശനി ശിഗ്നാപൂർ ക്ഷേത്രത്തില് സ്ത്രീപ്രവേശനം ആവശ്യപ്പെട്ട് സമരംനയിച്ച തൃപ്തി ദേശായിയെ സാമൂഹ്യമാധ്യമങ്ങളില് ഒരുകൂട്ടര് മോശമായി ചിത്രീകരിക്കാന് ശ്രമിച്ചത് ഓര്‍ക്കുമല്ലോ.) അതുകോണ്ടാണ് ശബരിമലയുടെ കാര്യത്തില് ഒരുവിഭാഗം സ്ത്രീകള് തന്നെ പ്രവേശനം വേണ്ടായെന്നു പറയുന്നതും, അനുവദിച്ചാലും അവര് കയറില്ലെന്ന ആത്മവിശ്വസം ആണ്‍കോയ്മ പ്രകടിപ്പിക്കുന്നതും.\nsabarimala supreme court temple entry women


മോഹൻലാലിനെ കണ്ട സന്തോഷത്തിൽ മനംനിറഞ്ഞു ചിരിച്ച് ജഗതി ശ്രീകുമാർ..!! – Online Malayali\nമോഹൻലാലിനെ കണ്ട സന്തോഷത്തിൽ മനംനിറഞ്ഞു ചിരിച്ച് ജഗതി ശ്രീകുമാർ..!!\nമലയാള സിനിമയുടെ ഹാസ്യ സാമ്രാട്ട് ജഗതി ശ്രീകുമാർ ഏഴ് വർഷത്തിന് ശേഷം തിരിച്ചു വരുന്നതിന്റെ സന്തോഷത്തിൽ ആണ് മലയാളികൾ. അഭിനയത്തിലേക്ക് തിരിച്ചെത്തുമ്പോൾ ജഗതിയുടെ ആരോഗ്യ നിലയിൽ ഒട്ടേറെ മാറ്റങ്ങൾ ഉണ്ടാകും എന്നാണ് ഡോക്ടർമാർ പറയുന്നത്.\nഎന്നാൽ, കഴിഞ്ഞ ദിവസം മലയാളം ടെലിവിഷൻ ചാനൽ ആയ സൂര്യയുടെ ഇരുപതാം വാർഷിക ആഘോഷത്തിൽ മോഹൻലാലിനെ നേരിൽ കാണാൻ സാധിച്ചതിൽ ജഗതി ഏറെ സന്തോഷിച്ചു. മലയാളത്തിലെ ഏറ്റവും വലിയ കോമഡി കൂട്ടുകെട്ട് ആയിരുന്നു മോഹൻലാലും ജഗത്തോ ശ്രീകുമാറും.\nലാലിനെ വീണ്ടും നേരിൽ കാണാൻ ആയ സന്തോഷം മുഴുവൻ ഉണ്ട് ജഗതി ശ്രീകുമാറിന്റെ മുഖത്ത്. പരസ്യ ചിത്രത്തിലൂടെ അഭിനയ രംഗത്തേക്ക് തിരിച്ചെത്തുന്ന ജഗതി, ഇനി മോഹൻലാലിന് ഒപ്പം ഒരു കിടിലം വേഷം കൂടി ചെയ്തു കാണാൻ ഉള്ള സന്തോഷത്തിൽ ആണ് സിനിമ ലോകം.\nഒറ്റ പ്രസവത്തിൽ7കുട്ടികൾ; വൈദ്യലോകത്തെ അപൂർവ്വ നിമിഷങ്ങളിൽ ഒന്ന്..!!\nഇതാണ് മമ്മൂട്ടി; ഇങ്ങനെ പെരുമാറിയാൽ ആരും ഇഷ്ടപ്പെട്ടുപോവും: മോഹൻലാൽ ആരാധകന്റെ വൈറല് കുറിപ്പ്..!!\nഇത്രക്കും ഹോട്ടായി സിനിമയിൽ കാണാൻ കൊതിക്കുന്നു; നാൽപ്പതാം വയസിൽ അതീവ സുന്ദരിയായി മീര…


Realme 6i launched in India price and key features-മിഡ്റേഞ്ചിൽ റിയൽമീയുടെ 6i; അറിയാം വിലയും മറ്റ് ഫീച്ചറുകളും\nറെഡ്മി നോട്ട് 9നുമായി മത്സരിക്കാനെത്തിയിരിക്കുന്ന റിയൽമീ 6iയുടെ വില ആരംഭിക്കുന്നത് 12,999 രൂപയിലാണ്\nUpdated: July 24, 2020 3:29:43 pm\nചുരുങ്ങിയ സമയത്തിനുള്ളിൽ ഇന്ത്യൻ മൊബൈൽ ഫോൺ വിപണിയിൽ തങ്ങളുടെ സാനിധ്യം അറിയിക്കാൻ റിയൽമീക്ക് സാധിച്ചിട്ടുണ്ട്. മിഡ്റേഞ്ചിലുള്ള റിയൽമീയുടെ മോഡലുകൾക്ക് വലിയ പ്രതികരണമാണ് ഉപഭോക്താക്കൾക്കിടയിൽ നിന്ന് ലഭിക്കുന്നതും. ഉപഭോക്താക്കളെ തൃപ്തിപ്പെടുത്തുന്ന മറ്റൊരു മോഡൽകൂടി വിപണിയിലെത്തിച്ചിരിക്കുകയാണ് കമ്പനി. റിയൽമീ6സീരിസിലെ 6iയാണ് ഇപ്പോൾ ഇന്ത്യയിൽ കമ്പനി അവതരിപ്പിച്ചിരിക്കുന്നത്.\nറെഡ്മി നോട്ട് 9നുമായി മത്സരിക്കാനെത്തിയിരിക്കുന്ന റിയൽമീ 6iയുടെ വില ആരംഭിക്കുന്നത് 12,999 രൂപയിലാണ്. 4ജിബി റാമിനാണ് ഈ വില. 6ജിബി റാമോടെ എത്തുന്ന മോഡലിന് 14,999 രബൂപയുമാണ് കമ്പനി വിലയിടാക്കുന്നത്. ജൂലൈ 31 മുതൽ ഫോണിന്റെ വിൽപ്പന ഫ്ലിപ്കാർട്ടിലടക്കം ആരംഭിക്കും.\nAlso Read: Redmi Note9vs Redmi Note 8: റെഡ്‌മി നോട്ട്9– റെഡ്‌മി നോട്ട് 8, ഏതാണ് മികച്ചത്- Redmi Note9vs Redmi Note 8: Here’s how the two Redmis compare\nമീഡിയടെക് ഹീലിയോ G90T പ്രൊസസറിൽ പ്രവർത്തിക്കുന്ന ഫോണിന്റെ പ്രധാന പ്രത്യേകത മികച്ച ഗെയിമിങ് അനുഭവം നൽകാൻ സാധിക്കുമെന്നതാണ്. ഗെയിമർമാർക്ക് ഇഷടപ്പെടുന്ന തരത്തിലാണ് ഫോണിന്റെ രൂപകൽപ്പന. ഇതിന് അടിവരയിടുന്ന 4300 എംഎഎച്ചിന്റെ ബാറ്ററിയും 30W ഫ്ലാഷ് ചാർജിങ് ടെക്നോളജിയും കമ്പനി പുതിയ മോഡലിൽ അവതരിപ്പിച്ചിരിക്കുന്നു.\n20W ഫാസ്റ്റ് ചാർജറും ഫോണിനൊപ്പം കമ്പനി നൽകുന്നുണ്ട്. ഇതുപയോഗിച്ച് 77മിനിറ്റിൽ ഫുൾ ബാറ്ററി റീച്ചാർജ് ചെയ്യാൻ സാധിക്കും. 6.5 ഇഞ്ച് ഡിസ്‌പ്ലേയിലെത്തുന്ന ഫോൺ 90Hz സ്ക്രീൻ റെസലൂഷനും നൽകുന്നു.\nAlso Read: Amazon Prime Day 2020: വലിയ വിലക്കുറവിൽ ഉൽപ്പന്നങ്ങൾ സ്വന്തമാക്കാൻ അവസരം\nപുതിയ മോഡലിലും ക്യാമറയ്ക്ക് വലിയ പ്രാധാന്യം നൽകാൻ കമ്പനി മറന്നട്ടില്ല. ക്വാഡ് ക്യാമറ സെറ്റപ്പിലെത്തുന്ന റിയർ ക്യാമറയിൽ 48 എംപിയുടെ പ്രൈമറി സെൻസറാണ് നൽകിയിരിക്കുന്നത്. 8എംപിയുടെ അൾട്ര വൈഡ് ആംഗിൾ ലെൻസും മാക്രോ ലെൻസും ബ്ലാക്ക് ആൻഡ് വൈറ്റ് പോർട്രെയ്റ്റ് ലെൻസും പിന്നിൽ നൽകിയപ്പോൾ 16 എംപിയുടെ സെൽഫി ക്യാമറയാണ് ഫോണിന്റേത്. വാട്ടർപ്രൂഫ് സീലിങ്ങോടെയുള്ള സിലിക്കോൺ പ്രൊട്ടക്ഷനാണ് മറ്റൊരു പ്രത്യേകത.\nWeb Title: Realme 6i launched in india price and key features


സിഎഎ, കര്‍ഷക പ്രക്ഷോഭം; 5,570 കേസുകള് പിന്‍വലിച്ച് തമിഴ്നാട് സര്‍ക്കാര് | Southlive\nസിഎഎ, കര്‍ഷക പ്രക്ഷോഭം; 5,570 കേസുകള് പിന്‍വലിച്ച് തമിഴ്നാട് സര്‍ക്കാര്\nSaturday, 18th September 2021, 2:13 pm\nപൗരത്വ ഭേദഗതി നിയമം, കര്‍ഷക പ്രക്ഷോഭകര്‍ക്കെതിരായി രജിസ്റ്റര് ചെയ്ത കേസുകള് തമിഴ്‌നാട് സര്‍ക്കാര് പിന്‍വലിച്ചു. 5,570 കേസുകള് പിന്‍വലിച്ചതായി മുഖ്യമന്ത്രി എം.കെ സ്റ്റാലിന് നിയമസഭയില് അറിയിച്ചു. അന്വേഷണം നടക്കാത്തതോ കുറ്റപത്രം സമര്‍പ്പിക്കപ്പെടാത്തതോ ആയ കേസുകളാണ് സര്‍ക്കാര് പിന്‍വലിച്ചത്. മാധ്യമങ്ങള്‍ക്കെതിരേയും, കൂടംകുളം ആണവനിലയത്തിനും തമിഴ്‌നാട്ടിലെ എട്ടുവരിപ്പാതകള്‍ക്കുമെതിരേ പ്രതിഷേധിച്ചവര്‍ക്കെതിരേയും രജിസ്റ്റര് ചെയ്ത കേസുകളും പിന്‍വലിച്ചവയില്‍പ്പെടുന്നു.\nപിൻവലിച്ചവയിൽ 2,282 കേസുകള് സി.എ.എ പ്രതിഷേധക്കാര്‍ക്കെതിരെ രജിസ്റ്റര് ചെയ്തിരുന്നവയാണ്. 2,831 കേസുകളാണ് കര്‍ഷക സമരത്തിന്‍റെ പശ്ചാത്തലത്തില് രജിസ്റ്റര് ചെയ്തിരുന്നത്. പത്രമാധ്യമങ്ങള്‍ക്കെതിരെയുള്ള 26 കേസുകളും പിന്‍വലിച്ചവയില് ഉള്‍പ്പെടുന്നു.\nഎം.പിമാർക്കും എം.എൽ.എമാർക്കുമെതിരെ ഫയൽ ചെയ്ത കേസുകൾ ഹൈക്കോടതിയുടെ അനുമതിയില്ലാതെ പിൻവലിക്കരുതെന്ന സുപ്രീം കോടതി നിർദേശം നിലനില്‍ക്കുന്നുണ്ട്. അതിനാല് അത്തരം കേസുകളുടെ വിശദാംശങ്ങള് മദ്രാസ് ഹൈക്കോടതി മുമ്പാകെ ഹാജരാക്കുമെന്നും സര്‍ക്കാര് ഉത്തരവില് വ്യക്തമാക്കുന്നു.


തൃശ്ശൂരിൽ ഭാര്യയെ ഭർത്താവ് വെട്ടിക്കൊന്നു ഒളിവിൽ പോയി | Metro Journal Online\nതൃശ്ശൂരിൽ ഭാര്യയെ ഭർത്താവ് വെട്ടിക്കൊന്നു ഒളിവിൽ പോയി\nതൃശ്ശൂർ ചെറുതുരുത്തിയിൽ ഭർത്താവ് ഭാര്യയെ വെട്ടിക്കൊന്നു. ചെറുതുരുത്തി സ്വദേശി ചിത്രയാണ് കൊല്ലപ്പെട്ടത്. കൊലപാതകത്തിന് ശേഷം ഭർത്താവ് മോഹനൻ ഒളിവിൽ പോയി.\nമുട്ടിക്കുളങ്ങര ചിൽഡ്രൻസ് ഹോമിന്റെ സൂപ്രണ്ടാണ് ചിത്ര. ഇരുവരും തമ്മിൽ പ്രശ്‌നങ്ങൾ ഉണ്ടായിരുന്നതായി പോലീസ് പറയുന്നു. ഇരുവരും തമ്മിൽ വിവാഹമോചന കേസും നടക്കുകയാണ്. മോഹനന് വേണ്ടിയുള്ള അന്വേഷണം പോലീസ് ആരംഭിച്ചു\n← പ്രായപൂർത്തിയാകാത്ത പെൺകുട്ടിയെ പീഡിപ്പിച്ച ബിജെപി നേതാവ് കോട്ടയത്ത് അറസ്റ്റിൽ\nരാഷ്ട്രപതിയുടെ ശബരിമല സന്ദർശനം ഒഴിവാക്കി; കൊച്ചിയിൽ നിന്നും ലക്ഷദ്വീപിലേക്ക് പോകും →


പൊടുന്നനെ വീശിയടിക്കുന്ന കാറ്റ്, മിന്നല്: ജാഗ്രതാ നിര്‍ദ്ദേശം; ആശങ്കയായി ഡാമുകളിലെ ജലനിരപ്പ്\n11 May 2020 3:49 AM GMT\nവേനല്‍മഴ അടുത്ത അഞ്ചു ദിവസം കൂടി ശക്തമായി തുടരുമെന്ന് കാലാവസ്ഥാ വകുപ്പ്. വയനാട്, കണ്ണൂര് ജില്ലകള്‍ക്ക് യെല്ലോ അലര്‍ട്ട് നല്‍കിയിട്ടുണ്ട്. 13നാണ് യെല്ലോ അലര്‍ട്ട്. 14ന് മലപ്പുറം കോഴിക്കോട് ജില്ലകളില് യെല്ലോ അലര്‍ട്ടുണ്ട്. ഒറ്റപ്പെട്ടയിടങ്ങളില് 64.5 മുതല് 115.5 വരെ മഴ ലഭിക്കും. 14 വരെ ഇടിമിന്നലോടു കൂടി മഴയുണ്ടാകും. പെട്ടെന്ന് വീശിയടിക്കുന്ന കാറ്റ് അനുഭവപ്പെടും. ശക്തമായ ഇടിമിന്നലിനും സാധ്യതയുണ്ട്. ജാഗ്രതാനിര്‍ദ്ദേശങ്ങള് പാലിക്കണമെന്ന് സംസ്ഥാന ദുരന്ത നിവാരണ അതോരിറ്റി അറിയിക്കുന്നു.\nഅതെസമയം ഡാമുകളില് ജലനിരപ്പ് ഉയരുന്നത് ആശങ്കയുണ്ടാക്കുന്നുണ്ട്. ഇടുക്കിയുള്‍പ്പെടെയുള്ള ഡാമുകളില് ജലനിരപ്പ് കുറയ്ക്കണമെന്ന് ആവശ്യപ്പെട്ട് വിവിധ സംഘടനകള് ഇതിനകം തന്നെ രംഗത്തെത്തിയിട്ടുണ്ട്. പ്രളയസാധ്യത മുന്നില്‍ക്കണ്ടുള്ള പ്രവര്‍ത്തനങ്ങള് തുടങ്ങണമെന്നാണ് ആവശ്യം.\nകേരളത്തിലേക്ക് തുറക്കുന്ന തമിഴ്നാട്ടില് നിന്നുള്ള ഡാമുകളിലും ജലനിരപ്പ് താഴ്ത്തണമെന്ന് ആവശ്യം ഉയരുന്നുണ്ട്. ഇതിനായി ഇടപെടണമെന്നാവശ്യപ്പെട്ട് സംഘടനകള് ചീഫ് സെക്രട്ടറിക്ക് കത്ത് നല്‍കിയിട്ടുണ്ട്. മണ്‍സൂണ് മഴ പ്രതീക്ഷിച്ച് മെയ് അവസാനത്തോടെ ഡാമുകളില് ജലനിരപ്പ് 10 ശതമാനത്തില് എത്തിക്കാറുണ്ട്. നിലവില് ഡാമുകളില് പതിവിലധികം വെള്ളമായിക്കഴിഞ്ഞു. വേനല്‍മഴയില് നിന്നു മാത്രം 13 കോടി യൂണിറ്റ് അധിക ഉല്‍പാദനം നടത്താനാകുമെന്നാണ് കണക്കാക്കുന്നത്.\nകാലവര്‍ഷം സമയത്തിനെത്തുമോയെന്നതില് വ്യക്തത വന്നിട്ടില്ല. വൈകുകയാണെങ്കില് ജൂണിലേക്കുള്ള വൈദ്യുതിക്കായി ഡാമുകളില് 70 കോടി യൂണിറ്റിനുള്ള വെള്ളം കരുതേണ്ടതുണ്ട്. ഇതിനു പുറമെയാണ് ഇപ്പോള് കിട്ടിയിരിക്കുന്ന അധികജലം.


എന്‍ജിഒ യൂണിയന് ജനറല് ബോഡി യോഗങ്ങള് പൂര്‍ത്തിയായി ⋆ Third Eye News Live\nകോട്ടയം: എന്‍ജിഒ യൂണിയന് സംസ്ഥാന സമ്മേളന തീരുമാനങ്ങള് വിശദീകരിക്കുന്നതിനായി ജില്ലയിലെ മുഴുവന് ഏരിയകളിലും ജനറല് ബോഡി യോഗങ്ങള് ചേര്‍ന്നു.\nകേരള ജനത നെഞ്ചിലേറ്റിയ, വികസിതകേരളത്തിലേയ്ക്ക് നാടിനെ നയിക്കുന്ന ഇടതുപക്ഷബദല് നയങ്ങളുടെ തുര്‍ച്ചയ്ക്കായി യോഗം ആഹ്വാനം ചെയ്തു.\nവൈക്കം, ആര്‍പ്പൂക്കര-ഏറ്റുമാനൂര് ഏരിയകളിലെ യോഗം യൂണിയന് സംസ്ഥാനസെക്രട്ടറിയേറ്റംഗം സീമ എസ് നായര് ഉദ്ഘാടനം ചെയ്തു.\nകോട്ടയം ടൗണ്, കാഞ്ഞിരപ്പള്ളി യോഗങ്ങള് ജില്ലാ പ്രസിഡന്റ് കെ ആര് അനില്‍കുമാറും കോട്ടയം സിവില് സ്റ്റേഷനില് ജില്ലാ സെക്രട്ടറി വി കെ ഉദയനും ചങ്ങനാശ്ശേരിയില് സംസ്ഥാനകമ്മിറ്റിയംഗം പി എന് കൃഷ്ണന് നായരും പാമ്പാടി, മീനച്ചില് യോഗങ്ങള് സംസ്ഥാനകമ്മിറ്റിയംഗം ടി ഷാജിയും ഉദ്ഘാടനം ചെയ്തു.\nPrevious articleചങ്ങനാശ്ശേരി പെരുന്തുരുത്തിയിൽ നിയന്ത്രണംവിട്ട കെഎസ്ആർടിസി ബസ് പത്ത് വാഹനങ്ങളിൽ ഇടിച്ചു: ബസ് കടയിലേക്ക് ഇടിച്ചുകയറിയ അപകടത്തിൽ രണ്ടു പേർ മരിച്ചു : അപകടത്തിൻ്റെ വീഡിയോ തേർഡ് ഐ ന്യൂസ് ലൈവിന്\nNext articleസംസ്ഥാനത്ത് ഇന്ന് 6753 കൊവിഡ് കേസുകൾ: രോഗികളുടെ എണ്ണം വർദ്ധിക്കുന്നു: ഇരട്ടിയായി ആശങ്ക


ആശങ്കയായി കുതിച്ചുയര്‍ന്ന് കോവിഡ് ; സംസ്ഥാനത്ത് നിയന്ത്രണങ്ങള് കടുപ്പിക്കുന്നു ; ചീഫ് സെക്രട്ടറി ക - Samakalika Malayalam\nആശങ്കയായി കുതിച്ചുയര്‍ന്ന് കോവിഡ് ; സംസ്ഥാനത്ത് നിയന്ത്രണങ്ങള് കടുപ്പിക്കുന്നു ; ചീഫ് സെക്രട്ടറി കോര് കമ്മിറ്റി യോഗം വിളിച്ചു\nBy സമകാലിക മലയാളം ഡെസ്‌ക് | Published: 12th April 2021 07:01 AM |\nLast Updated: 12th April 2021 07:01 AM | A+A A- |\nതിരുവനന്തപുരം: കോവിഡ് രോഗവ്യാപനം രൂക്ഷമാകുന്നത് കണക്കിലെടുത്ത് സംസ്ഥാനത്ത് നിയന്ത്രണം കടുപ്പിക്കുന്നു. സംസ്ഥാനത്ത് ഏര്‍പ്പെടുത്തേണ്ട നിയന്ത്രണങ്ങള് സംബന്ധിച്ച് തീരുമാനമെടുക്കാന് ചീഫ് സെക്രട്ടറി കോര് കമ്മിറ്റി യോഗം വിളിച്ചു. കൂട്ടം ചേരലുകള് ഒഴിവാക്കാന് ഉള്ള നടപടികള് ഉണ്ടായേക്കും.\nഷോപ്പുകള് മാളുകള് അടക്കം ജനങ്ങല് കൂട്ടത്തോടെ എത്തുന്ന സ്ഥലങ്ങളില് കര്‍ശന നിയന്ത്രണം കൊണ്ടുവരാനും ആലോചിക്കുന്നുണ്ട്. മറ്റു സംസ്ഥാനങ്ങളില് ഏര്‍പ്പെടുത്തിയതുപോലെ രാത്രികാല കര്‍ഫ്യൂവും പരിഗണിക്കുന്നതായാണ് സൂചന. രോഗികളുടെ എണ്ണവും രോഗം ഗുരുതരമാകുന്നവരുടെ എണ്ണവും കൂടിയതോടെ കൂടുതല് കിടക്കകള് അടക്കം സജ്ജീകരിക്കാന് സര്‍ക്കാര് ആരോഗ്യവകുപ്പിന് അടിയന്തര നിര്‍ദേശം നല്‍കിയിട്ടുണ്ട്.\nഇന്നലെ മാത്രം സംസ്ഥാനത്ത് ഏഴായിരത്തോളം പുതിയ കേസുകളാണ് റിപ്പോര്‍ട്ട് ചെയ്തത്. എല്ലാ ജില്ലകളിലും പുതിയ കോവിഡ് രോഗികളുടെ എണ്ണം 200 കടന്നു. കോഴിക്കോട് 1200 ലേറെ പുതിയ കേസുകളാണ് ഒറ്റ ദിവസം റിപ്പോര്‍ട്ട് ചെയ്തത്. ചില ജില്ലകളില് ടെസ്റ്റ് പൊസിറ്റിവിറ്റി നിരക്ക് സംസ്ഥാന ശരാശരിയേക്കാള് കൂടുതലാണെന്നതും സ്ഥിതി സങ്കീര്‍ണമാക്കുന്നു.\nസംസ്ഥാനത്ത് ചികിത്സയില് ഉള്ള രോഗികളുടെ എണ്ണം 44389 ആയി. തീവ്ര പരിചരണ വിഭാഗത്തില് പ്രവേശിപ്പിക്കപ്പെട്ടവരുടെ എണ്ണം 600 ആയും വെന്റിലേറ്ററില് ഉള്ള രോഗികളുടെ എണ്ണം 173 ആയും ഉയര്‍ന്നു. ഇതോടെ മെഡിക്കല് കോളേജ് ആശുപത്രികള് ഉള്‍പ്പെടെ പല സര്‍ക്കാര് ആശുപത്രികളിലും കോവിഡ് ചികിത്സയ്ക്കുള്ള കിടക്കകളുടെ എണ്ണം കൂട്ടേണ്ട അവസ്ഥയാണ്. രോഗ വ്യാപന തീവ്രത കുറയ്ക്കാന് ക്രഷിങ് ദി കര്‍വ് എന്ന പേരില് മാസ് വാക്‌സിനേഷന് ക്യാമ്പുകള് ആരോഗ്യവകുപ്പ് തുടങ്ങിയിട്ടുണ്ട്.\ncovid kerala chief secretary restrictions curfew


മൂന്നാമത്തെ താരവും പൊലിഞ്ഞു | peer muhammad death | Madhyamam\ndate_range 17 Nov 2021 1:43 AM GMT\nമൂന്നാമത്തെ താരവും പൊലിഞ്ഞു\nഎ.ടി. ഉമ്മറിനൊപ്പം പീർ മുഹമ്മദ്\nഎരഞ്ഞോളി മൂസ, വി.എം. കുട്ടി... ഇതാ ഇപ്പോൾ പീർ മുഹമ്മദും. 2005 ൽ ഞാൻ കോഴിക്കോട്ടെത്തിയ ശേഷം സജീവമായി മലബാറിലും വിദേശങ്ങളിലുമായി നിരവധി ഗാനമേളകളിൽ ഒപ്പം പാടിയിരുന്ന മൂന്നു പേരും പീറി‍െൻറ വേർപാടോടെ പോയ്മറഞ്ഞു. ഇനി എന്നെപ്പോലുള്ളവരാണ് ഭൂമിയിൽ ബാക്കി.\nആലപ്പുഴയിൽനിന്ന് കോഴിക്കോട്ടെത്തിയപ്പോൾ എ‍െൻറ സ്വന്തം ഗായകസംഘം ഇല്ലാതായതോടെ മൂസക്കായുടെയും കുട്ടിമാഷുടെയും പീറി‍െൻറയും സംഘത്തിൽ മാത്രമാണ് പാടിയിരുന്നത്. അദ്ദേഹത്തി‍െൻറ അഴകേറുന്നോളേവാ, കാഫ്മല കണ്ട പൂങ്കറ്റേ എന്നീ പാട്ടുകൾ തന്നെയായിരുന്നു എനിക്കും ഏറെയിഷ്ടം. മറ്റാർക്കുമില്ലാത്ത ശബ്ദത്തിൽ പാടുന്നതു കേൾക്കാൻ പ്രത്യേക ഇമ്പമാണ്. അദ്ദേഹത്തി‍െൻറ റേഞ്ചുള്ളവർ അധികമില്ല. എല്ലായിനം പാട്ടുകളും പാടും. പാട്ടുപാടാൻ തുടങ്ങിയ കാലം മുതലേ അദ്ദേഹത്തെ അറിയാം.\nഏറ്റവുമവസാനം തലശ്ശേരിയിൽ ഒരു സ്േറ്റജ് പരിപാടിയിലാണ് പീറിനൊടൊപ്പം പാടിയത്. അദ്ദേഹത്തി‍െൻറ മകനും ഒപ്പം പാടാനെത്തി. പീർമുഹമ്മദി‍െൻറ ഹിറ്റുകൾക്കൊപ്പം എെൻറ ബിസ്മില്ലാഹീ, വമ്പുറ്റ ഹംസ, ഇരുലോകം ജയമണിനബിയുല്ലാ തുടങ്ങിയവയും ജനങ്ങൾ ഹർഷാരവത്തോടെ സ്വീകരിച്ചിരുന്ന ഓർമകളിലാണ് ഞാൻ. മാപ്പിളപ്പാട്ട് ലോകത്തിന് വലിയ നഷ്ടമായി മറ്റൊരു വിയോഗം കൂടി. ശബ്ദംപോലെതന്നെ സൗമ്യമായിരുന്നു പെരുമാറ്റവും. അതിരസികനുമായിരുന്നു. ഗൾഫിലും മറ്റും പോവുേമ്പാൾ ഒഴിവുേനരങ്ങളിൽ ചിരിക്ക് തിരികൊളുത്തിയിരുന്നയാൾ.\nഎ‍െൻറ അതേ പ്രായമായിരുന്നു അദ്ദേഹത്തിനും. ഞാനും വിളയിൽ ഫസീലയും സിബല്ലയുമെല്ലാം അദ്ദേഹത്തിനൊപ്പം വിദേശ പരിപാടികളിൽ പാടിയിട്ടുണ്ട്. പല മുറികളിൽ കഴിയുേമ്പാഴും പീറിനൊപ്പം ഭക്ഷണം കഴിക്കണമെന്നത് അക്കാലത്ത് ഞങ്ങൾക്ക് നിർബന്ധമായിരുന്നു. അദ്ദേഹത്തി‍െൻറ തമാശകൾ കേൾക്കാനായി മാത്രം. പി.ടി. അബ്ദുറഹിമാ‍െൻറ രചനകൾക്കൊപ്പം അദ്ദേഹവും പാട്ടുണ്ടാക്കി ഈണമിട്ടിരുന്നു. മാപ്പിളപ്പാട്ടി‍െൻറ സുവർണകാല പ്രതിനിധികളിൽ ഒരാൾ കൂടിയാണ് യാത്രയായത്.


മറ്റുള്ളവ – ഗൂഢസംഘം\nഅരുൺകുമാർ പൂക്കോം സ്വപ്നങ്ങൾ അവയുടെ രീതികൾ കൊണ്ട് ഏതാണ്ടൊക്കെ സിനിമകളാണ്. ഈശ്വരൻ കാണിച്ചു തരുന്ന സിനിമകളാണ് സ്വപ്നങ്ങൾ. ലൂമിയർ ബ്രദേഴ്സ് സിനിമ കണ്ടുപിടിക്കുന്നതിനും മുമ്പ് ദൈവം കണ്ടുപിടിച്ച...\nകോവിഡ് 19: ചരിത്രപുസ്തകത്തിലെ തിരുത്ത്\n2020 മാർച്ച് ആയപ്പോഴേക്കും കോവിഡ്-19 ചൈനയും യൂറോപ്പും അമേരിക്കയും കടന്ന് ഇന്ത്യയിലും ഭീതിയുടെയും മരണത്തിന്റെയും യാഥാർത്ഥ്യമായിക്കഴിഞ്ഞിരുന്നു. ഭാവിയുടെ അനിശ്ചിതത്വവും മരണവുമാണ് മനുഷ്യന്റെ സകലതത്വചിന്തയ്ക്കും ആധാരമായിരിക്കുന്നതെന്നതിനാൽ കോവിഡുമായി ബന്ധപ്പെട്ടും...\nകോവിഡ് കാലത്തെ മാനസിക പ്രതിസന്ധികളും ഭിന്നശേഷിക്കാരിലെ സാമൂഹിക നൈപുണ്യവും: കുട്ടികളിൽ.\nലോകം മുഴുവൻ ഒരു കാരാഗ്രഹമാവുകയും ആ കൂറ്റൻ കാരാഗ്രഹത്തിൽ ആവിശ്യമായ 'അരുതു'കൾ ആശങ്കപടർത്തി അനിശ്ചിതമായി തുടരുകയും, പ്രതീക്ഷകളോടെ കൂടുതൽ പൊതുസ്ഥലങ്ങൾ തുറന്നുകൊടുക്കുമ്പോഴും അവ സംരക്ഷിത സ്മാരകങ്ങൾ പോലെ...\nഅതിജീവിക്കേണ്ടതാണ് കോവിഡ് പോലെ തന്നെ പ്രണയങ്ങളും\nകോവിഡ് നമ്മുടെ ജീവിതത്തിന്റെ ഭാഗമായി മാറിക്കൊണ്ടിരിക്കുന്ന സമയത്ത് അറിഞ്ഞും അറിയാതെയും നമ്മളിൽ ഉണ്ടാകുന്ന കോവിഡാനന്തരപ്രവർത്തനങ്ങൾ നിരവധിയാണ്. മാസ്ക് വെക്കാത്തവരെ കാണുമ്പോൾ നമ്മളിലുണ്ടാകുന്ന ഭയവും മാസ്ക് വെയ്ക്കാൻ മറന്നു...\nആത്മഹത്യ എന്ന സമസ്യ\n"നീ അറിഞ്ഞോ ? നമ്മുടെ അമൽ വിഷം കഴിച്ചൂത്രേ ! , ജോലി കിട്ടാത്തതൊണ്ടാണെന്നാ അറിഞ്ഞേ . ഒരു ജോലി കിട്ടാത്തതിനൊക്കെ ജീവൻ കളയാമോ ?" "അമ്മ...\nപ്രബുദ്ധ മലയാളികൾക്കിടയിൽ പോലും ഏറെ പ്രചാരം നേടിയ ഒരു വിചിത്ര കഥയാണ് ബർമുഡ ട്രയാങ്കിളിന്റേത്. പഴയ പല വാരികകളിലും പംക്തികളിലുമായി ഉദ്വേഗജനകമായ സ്ഥിരം കഥയായിട്ടാണ് അത് പ്രചാരത്തിൽ...\n'എന്നാലും ടീച്ചർ എന്താ അങ്ങനെ പറഞ്ഞെ! 'ടീച്ചർക്ക് എന്നെ ഇഷ്ടമല്ലേ?'ഇങ്ങനെ നിറയുന്ന ചോദ്യങ്ങൾക്കൊക്കെ ഉത്തരം കിട്ടിയിട്ടുണ്ടോ? ഉള്ള് നിറയെ സ്നേഹമാണെങ്കിലും, ഉള്ള് നീറ്റുന്ന മുറിവുകൾ അത് നിങ്ങളിൽ...\nസർഗ്ഗാത്മകതയുടെ അതിജീവന പാഠങ്ങൾ\nഏതെങ്കിലും വിദ്യാഭ്യാസസമ്പ്രദായത്തെയൊ സ്ഥാപനത്തെയോ ഇകഴ്ത്താനോ പുകഴ്ത്താനോ അല്ല ഞാൻ ഈ കുറിപ്പ് എഴുതുന്നത്. മറിച്ച് നമ്മുടെ വിദ്യാഭ്യാസ രീതിയിൽ കാതലായ ചില മാറ്റങ്ങൾ അനിവാര്യമാണ് എന്ന ബോധ്യത്തോടെയാണ്...\nചില മനുഷ്യര് നമ്മളെ ഞെട്ടിക്കും. ചിലര് വിസ്മയപ്പെടുത്തും. മറ്റുചിലര് സന്തോഷിപ്പിക്കുകയും സങ്കടപ്പെടുത്തുകയും ചെയ്യും. എന്നാല് ഇവയെല്ലാം ഒരാള് തന്നെ നല്‍കുകയാണെങ്കിലോ? അതും തീര്‍ത്തും അപരിചിതയായ ഒരാള്! അങ്ങനെയുള്ള...\nമഹാമാരിക്കാലവും മഞ്ഞ ലോഹവും\nമനുഷ്യ ന്റെ സാമൂഹിക- സാമ്പത്തിക വ്യവഹാരങ്ങളിൽ ധനത്തോടൊപ്പം തന്നെ നിലയുറപ്പിച്ച പദാർഥമാണ് സ്വർണ്ണവും. തൻ്റെ സാമൂഹികജീവിതത്തിൽ മലയാളി പ്രധാനമായ ഒരു പങ്ക് സ്വർണത്തിന് നൽകുന്നതായി കാണാം.ആഭരണമെന്നതിനുമപ്പുറം നിക്ഷേപം...\n2018 മാര്‍ച്ച് മാസത്തിന്റെ അവസാന നാളുകളിലാണ് പത്രപ്രവര്‍ത്തനം വിട്ട് കോളേജ് അധ്യാപികയുടെ ഉടുപ്പിട്ടെങ്കിലും ഹാംലെറ്റിനെപ്പോലെ മനസ്സ് സംഘര്‍ഷത്തില് ഉലയുന്ന കാലം. എന്റെ തീരുമാനം ശരിയായിരുന്നുവോ? എന്ന ഉലച്ചില്....\nഓഗസ്റ്റ് 13; ഈ ദിവസത്തിന് എന്താണ് ഇത്ര പ്രത്യേകത? ഒന്നുമില്ല.നമ്മുടെ സ്വാതന്ത്ര്യ ദിനത്തിന് രണ്ട് ദിവസം മുൻപുള്ള തീയതി.അല്ലാതെ ഇതിൽ എന്താണിത്ര പ്രത്യേകത? ഓരോ സാധാരണക്കാരനും ഓഗസ്റ്റ്...


ഊണുമുറിയില് അരിയും കടലയും പഞ്ചസാരയുമുണ്ട്… എടുത്തുകൊള്ളുക; കൊറോണ കാലത്ത് വിശക്കുന്ന വയറുകള്‍ക്ക് കാരുണ്യമായി കാടുകുറ്റി ഇടവക – Moviejox\nHome / WORLD / CURRENT AFFIARS / ഊണുമുറിയില് അരിയും കടലയും പഞ്ചസാരയുമുണ്ട്… എടുത്തുകൊള്ളുക; കൊറോണ കാലത്ത് വിശക്കുന്ന വയറുകള്‍ക്ക് കാരുണ്യമായി കാടുകുറ്റി ഇടവക\nadmin March 24, 2020\tCURRENT AFFIARS, Kerala, Motivation Leaveacomment 938 Views\nകാടുകുറ്റി ഇന്‍ഫന്റ് ജീസസ് പള്ളി ഇടവക സമൂഹമാണ് ഈ സഹായം നല്‍കുന്നത്.\nകോട്ടയം: കൊറോണ വൈറസ് രോഗബാധ (കൊവിഡ് 19)യുടെ ആശങ്കക്കും, വൈറസ് വ്യാപനത്തിനെതിരെയുള്ള കർശന നിലപാടിനും ഇടയിൽ ജോലിയും കൂലിയും നഷ്ടപ്പെട്ടവർ നിരവധിയാണ്. ഈ കുടുംബങ്ങള് പട്ടിണിയിലാകാതിരിക്കാന് ഒരു നാടിന്റെ കാരുണ്യം. കാടുകുറ്റി ഇടവക കൂട്ടായ്മയാണ് കൊറോണയ്‌ക്കൊപ്പം വിശപ്പിനെയും പ്രതിരോധിക്കാന് ഒരു ചെറിയ കൈത്താങ്ങുമായി മുന്നോട്ടു വന്നത്. ആവശ്യക്കാര്‍ക്ക് അരിയും കടലും പഞ്ചസാരയും നല്‍കുകയാണ് ഈ ഇടവക സമൂഹം.\nകാടുകുറ്റി ഇന്‍ഫന്റ് ജീസസ് പള്ളി ഇടവക സമൂഹമാണ് ഈ സഹായ ഹസ്തവുമായി മുന്നോട്ടു വന്നിരിക്കുന്നത്. പള്ളിയോട് ചേര്‍ന്നുള്ള അച്ചന്റെ പള്ളിമേടയിലുള്ള ഊണുമുറിയില് അരിയും കടലയും പഞ്ചസാരയുമുണ്ട് വച്ചിട്ടുണ്ട്. അരി മൂന്ന് പാത്രവും കടല രണ്ട് ഗ്ലാസും പഞ്ചസാര ഒരു കപ്പും എടുക്കാന് അനുവാദം നല്‍കിയിരിക്കുകയാണ് ഇപ്പോൾ.\n‘ആരുടെയെങ്കിലും വീട്ടില് അരിയില്ലാത്തതിന്റെ പേരില് ഒട്ടിയ വയറുമായി ആരും ഇരിക്കരുത് എന്നു കരുതിയാണ് ഇങ്ങനെയൊരു പ്രവർത്തിയുമായി മുന്നോട്ടു വന്നത് എന്ന് ഇടവക വികാരി ഫാ.വര്‍ഗീസ് (ബൈജു) കണ്ണമ്പിള്ളി പറയുന്നു. പലര്‍ക്കും അഭിമാനബോധം കാരണം തങ്ങളുടെ വിഷമാവസ്ഥ പങ്കുവെക്കുവാൻ ബുദ്ധിമുട്ട് ഉണ്ടാകും. അത്തരത്തില് ആരും ബുദ്ധിമുട്ടരുത് എന്ന് കരുതി മാത്രമാണ് ആവശ്യമുള്ളവര്‍ക്ക് എടുക്കാന് സൗകര്യം ഒരുക്കിരിക്കുന്നത്. രണ്ടു ദിവസത്തിനുള്ളില് ഇവിടെ നാല് ചാക്ക് അരി തീര്‍ന്നു. രണ്ടു ചാക്ക് അരികൂടിയുണ്ട് ഇനി . കടലയും പഞ്ചസാരയും സംഭരിച്ചു വച്ചിരുന്നത് മുഴുവന് ഇപ്പോൾ തീർന്നിരിക്കുന്നു. കുട്ടികള്‍ക്ക് അല്പം പഞ്ചസാരയിട്ട് കൊടുക്കാന് പോലും കഴിയാത്ത ഭവനങ്ങള് ഈ നാട്ടിലുണ്ടെന്ന് ഞങ്ങൾക്ക് അറിയാം. അതുകൊണ്ടാണ് ഇവയെല്ലാം ഇവിടെ ഒരുക്കിയത്.\nഇനി വീടുകളില് കരുതലില് കഴിയേണ്ട ആരെങ്കിലുമുണ്ടെങ്കില് അവര്‍ക്ക് പുറത്തുപോയി വാങ്ങാന് കഴിയില്ല എന്നൊരു കാര്യവും നിലനിൽക്കുന്നുണ്ട് . അത്തരമൊരു അവസ്ഥയില് കുറച്ചുനാള് സംഭരിച്ചുവയ്ക്കട്ടെ എന്നും കരുതിയാണിത്. ഈ സാഹചര്യത്തില് എല്ലാ വീടുകളിലും പോയി അന്വേഷിക്കാനും നമ്മുക്ക് സാധ്യമല്ല. ഇത് ആരും നിര്‍ബന്ധിച്ചു കൊടുത്തതല്ല, അന്വേഷിച്ചുപോയതുമല്ല, ആളുകള് കേട്ടറിഞ്ഞ് വന്ന് എടുത്തുകൊണ്ടുപോകും. ഇപ്പോള് ഒരുപാട് പേര്‍ക്ക് നാട്ടില് ജോലിയില്ലാത്ത അവസ്ഥയിലാണ്. ഇത് എല്ലാവര്‍ക്കും മാതൃകയാവട്ടെ എന്നു കരുതി ചെയ്തതാണെന്നും വൈദികന് പറയുന്നു. ഇനിയും ഒരുപാട് ആളുകൾ ഇത്തരം പ്രവർത്തനങ്ങളുമായി മുന്നോട്ട് വരണം. നമ്മുടെ നാട്ടുകാർക്ക് ഒരു കൈത്താങ്ങായി.\nഇ പ്രവർത്തനം കേട്ടറിഞ്ഞ് ചിലരൊക്കെ സംഭാവനയായി പണം നല്‍കിയിട്ടുണ്ടെന്നും ഫാ. വര്‍ഗീസ് പറഞ്ഞു. പ്രളയം ആദ്യമെത്തിയ നാടാണിത്. കുറച്ചു വീടുകള് പോയി. 12 വീടുകളോളം പണിതു കൊടുത്തു. രണ്ട് വീടുകളുടെ പണി നടന്നുകൊണ്ടിരിക്കുന്നു. കവളപ്പാറയിലും വീടു പണിത് നല്‍കിയെന്നും വൈദികന് പറഞ്ഞു. വൃക്കദാനം നല്‍കി മാതൃകയായ വൈദികന് കൂടിയാണ് വികാരി ഫാ.വര്‍ഗീസ് കണ്ണമ്പിള്ളി.\nTags covid19 free service help kerala PRIEST\nPrevious ”ദിവസക്കൂലി കൊണ്ടു മാത്രം ജീവിക്കുന്ന മനുഷ്യരോട് കൂടുതൽ കരുതല് വേണം, നമുക്കു രക്ഷ നമ്മുടെ വീടു മാത്രം”; മമ്മൂക്ക പറയുന്നു\nNext റോയ്‌സിനും ഭാര്യ സോണിയക്കും മധുവിധു കാലം, ചിത്രങ്ങൾക്ക് റിമിയേക്കാൾ ലൈക്ക് കൊടുത്തും കൈയ്യടിച്ചും സമൂഹ മാധ്യമങ്ങളിൽ വൈറൽ\nമുഖ്യമന്ത്രിയുടെ സാലറി ചലഞ്ച് ഏറ്റെടുത്ത ഡോ. രജിത് കുമാർ ബിഗ് ബോസ് മത്സരാർത്ഥി എന്ന നിലയിൽ ഏവർക്കും സുപരിചിതനായ ആളാണ് …


ഇന്ത്യന് ഓവര്‍സീസ് കോണ്‍ഗ്രസ്, ചിക്കാഗോയുടെ പ്രവര്‍ത്തന ഉത്ഘാടനം രമേശ് ചെന്നിത്തല നിര്‍വ്വഹിച്ചു.\nസതീശന് നായര് Published on 23 June, 2022\nചിക്കാഗോ: ഇന്ത്യന് ഓവര്‍സീസ് കോണ്‍ഗ്രസ്, ചിക്കാഗോ കേരള ഘടകത്തിന്റെ പ്രവര്‍ത്തന ഉത്ഘാടനം ബഹു രമേഷ് ചെന്നിത്തല എം.എല്.എ. ഭദ്രദീപം കൊളുത്തി ഉത്ഘാടനം ചെയ്തു. സന്തോഷ് നായരുടെ നേതൃത്വത്തില് പുതിയ ഭരണസമിതി അംഗങ്ങള് ചുമതലയേറ്റെടുത്തു.\nജെസ്സി റിന്‍സിയുടെ സ്വാഗത പ്രസംഗത്തോടുകൂടി ആരംഭിച്ച യോഗത്തില് പ്രസിഡന്റ് സന്തോഷ് നായര് അദ്ധ്യക്ഷത വഹിച്ചു. സംഘടനയുടെ പ്രവര്‍ത്തനങ്ങള് കൂടുതല് ശക്തിപ്പെടുത്തുവാനും, അതുപോലെ തന്നെ ഏവരേയും ഏകോപിപ്പിച്ചു കൊണ്ടുപോകുവാനും എല്ലാ അംഗങ്ങളുടെയും സഹകരണം ഉണ്ടാകണമെന്ന് പ്രസിഡന്റ് അദ്ദേഹത്തിന്റെ അദ്ധ്യക്ഷ പ്രസംഗത്തില് പ്രത്യേകം എടുത്തു പറഞ്ഞു. രാഹുല് ഗാന്ധി ഇന്നു വരെ അദ്ദേഹത്തിന്റെ രാഷ്ട്രീയ ജീവിതത്തില് യാതൊരു വിധത്തിലുള്ള തെറ്റായ നടപടികളും, ഇടപെടലുകളും നടത്തിയിട്ടുള്ള വ്യക്തിയല്ല. സാധാരണ ജീവിതം നയിക്കുന്ന ആഢംബര ഭ്രമതയോ, അധികാര മോഹമോ ഇല്ലാത്ത ഒരു നേതാവ് ആണ് രാഹുല് ഗാന്ധി. അങ്ങനെയുള്ള ഒരു നേതാവിനെയാണ് കഴിഞ്ഞ അഞ്ചു ദിവസങ്ങളായി ഇ.ഡി. ചെയ്തു കൊണ്ടിരിക്കുന്നതെന്നും രമേഷ് ചെന്നിത്തല അദ്ദേഹത്തിന്റെ ഉത്ഘാടന പ്രസംഗത്തില് എടുത്തു പറഞ്ഞു.\nതദവസരത്തില് ഐ.ഓ.സി. കേരള ചാപ്റ്റര് പ്രസിഡന്റ് ലീലാ മാരേട്ടും സന്നിഹിതയായിരുന്നു. കേരളഘടകം ചിക്കാഗോയ്ക്ക് എല്ലാവിധ ആശംസകളും അവര് അര്‍പ്പിച്ചു. ചെയര്‍മാന് തോമസ് മാത്യു, ആശംസകള് നല്‍കിയതോടൊപ്പം അമേരിക്കയിലുളള കോണ്‍ഗ്രസ് പ്രവര്‍ത്തകര് ഒരുമിച്ചു പോകേണ്ടതിന്റെ ആവശ്യകതയെകുറിച്ച് പ്രത്യേകം ഓര്‍മ്മിപ്പിച്ചു.\nകൂടാതെ ചിക്കാഗോ ഘടകം ചെയര്‍മാന് ജോര്‍ജ് പണിക്കര്, മുന് പ്രസിഡന്റ് തമ്പി മാത്യു, എക്‌സിക്യൂട്ടീവ് വൈസ് പ്രസിഡന്റ് ജോസി കുരിശുങ്കല്, വൈസ് പ്രസിഡന്റ് അച്ചന് കുഞ്ഞു, സണ്ണിവള്ളിക്കളം, ടോമി അമ്പനാട്ട്, ആന്റോ കവലയ്ക്കല് (ട്രഷറാര്), സ്റ്റീഫന് കിഴക്കേകുറ്റ്, സിബി മാത്യൂ, തോമസ് പൂതക്കരി, പ്രവീണ് തോമസ്, നീതു തമ്പി, വിജയന്, ജോസ് കല്ലിടുക്കില്, ജോഷി വള്ളിക്കളം തുടങ്ങിയവര് മുന്നോട്ടുള്ള സംഘടനയുടെ പ്രവര്‍ത്തനങ്ങള്‍ക്ക് എല്ലാവിധ ആശംസകളും അര്‍പ്പിച്ച് സംസാരിച്ചു. വൈസ് പ്രസിഡന്റ് ജോസ് തോമസ് ഏവര്‍ക്കും നന്ദി രേഖപ്പെടുത്തി. ചടങ്ങില് സതീശന് നായര് എം.സി.ആയിരുന്നു.\nNireeskanan 2022-06-23 17:19:31\nMeaning Ms Maret belongs to Congress part. How can she beapart of FOKANA with that?\nthomas 2022-06-23 21:55:27\nthe national congress is vanishing from the world now. only we can see some in Kerala.what is the purpose of this association in chicago. anybody can explain pl


ഭീകരവാദം അവസാനിപ്പിക്കാന് പാകിസ്ഥാന് തയ്യാറായാല് ഇന്ത്യന് സൈന്യം ' നീരജ് ചോപ്രയെ പോലെ'യാകും ; കര - Samakalika Malayalam\nഭീകരവാദം അവസാനിപ്പിക്കാന് പാകിസ്ഥാന് തയ്യാറായാല് ഇന്ത്യന് സൈന്യം ' നീരജ് ചോപ്രയെ പോലെ'യാകും ; കരസേനാ മേധാവി\nBy സമകാലിക മലയാളം ഡെസ്‌ക് | Published: 06th September 2018 10:45 AM |\nLast Updated: 06th September 2018 10:45 AM | A+A A- |\nന്യൂഡല്‍ഹി: അതിര്‍ത്തിക്കപ്പുറത്ത് നിന്നുള്ള ഭീകരവാദം നിര്‍ത്താന് പാകിസ്ഥാന് തയ്യാറാവുന്ന കാലത്ത് ഇന്ത്യന് സൈന്യം നീരജ് ചോപ്രയെ പോലെയാകുമെന്ന് കരസേനാ മേധാവി ജനറല് ബിപിന് റാവത്ത്. ഏഷ്യന് ഗെയിസില് ജാവലിനില് സ്വര്‍ണം നേടിയ ഇന്ത്യന് താരമായ നീരജ് ചോപ്ര വിക്ടറി സ്റ്റാന്‍ഡില് വച്ച് വെങ്കല ജേതാവായ പാക് താരത്തെ അഭിനന്ദിച്ചിരുന്നു. ഈ ചിത്രം സമൂഹ മാധ്യമങ്ങളിലും വൈറലായിരുന്നു.\nസൈന്യത്തില് നിന്നും ഏഷ്യന് ഗെയിംസില് പങ്കെടുത്ത് മെഡല് നേടിയ കായിക താരങ്ങളെ അനുമോദിക്കാന് വിളിച്ചു ചേര്‍ത്ത യോഗത്തിലാണ് സൈനിക മേധാവിയുടെ ഈ പ്രതികരണം. 2017 മുതല് അതിര്‍ത്തിയിലെ സ്ഥിതി മുന്‍വര്‍ഷങ്ങളെക്കാള് മെച്ചപ്പെട്ടിട്ടുണ്ടെന്നും ഇനിയും കൂടുതല് നന്നാവുമെന്നും അദ്ദേഹം കൂട്ടിച്ചേര്‍ത്തു. ഗെയിംസ് വേദിയില് കണ്ട സ്‌പോര്‍ട്‌സ്മാന്‍ഷിപ്പ് അതിര്‍ത്തിയിലുണ്ടാകുമോ എന്ന ചോദ്യത്തിനാണ് ആദ്യം പാകിസ്ഥാന് അതിന് തയ്യാറാവട്ടെ എന്ന മറുപടി അദ്ദേഹം നല്‍കിയത്.\nഅതിര്‍ത്തിയില് ഭീകരവാദം വര്‍ധിക്കുന്നുവെന്നും സ്ഥിതി വഷളാണ് എന്നുമുള്ള മാധ്യമ റിപ്പോര്‍ട്ടുകളില് കഴമ്പില്ലെന്നും അദ്ദേഹം പറഞ്ഞു. പലപ്പോഴും തെറ്റായ വിവരങ്ങളാണ് മാധ്യമങ്ങള് പുറത്ത് വിടുന്നത്. കശ്മീരില് നിന്നും യുവാക്കള് തീവ്രവാദ പ്രവര്‍ത്തനങ്ങളിലേക്ക് ആകര്‍ഷിക്കപ്പെടുന്നത് തടയാന് കഴിയുമെന്നാണ് പ്രതീക്ഷിക്കുന്നതെന്നും അദ്ദേഹം പറഞ്ഞു.\npakisthan terrorism പാകിസ്ഥാന് Bipin Rawat Asian Games javelin gold medalist neeraj chopra ഭീകരവാദം


മൊത്ത വിൽപനകേന്ദ്രങ്ങളിൽ നിന്നും മീൻവിൽപനയ്ക്ക് കൊണ്ടുപോകുന്ന സ്ത്രീകൾക്ക് കോവിഡ് പരിശോധന നടത്തും – Times Kerala\nതിരുവനന്തപുരം; മത്സ്യബന്ധന തുറമുഖങ്ങളിൽ നിന്നും മൊത്ത വിൽപനകേന്ദ്രങ്ങളിൽ നിന്നും മറ്റു സ്ഥലങ്ങളിൽ മീൻ വിൽപനയ്ക്ക് കൊണ്ടുപോകുന്ന സ്ത്രീകൾക്ക് കോവിഡ് പരിശോധന നടത്തുമെന്ന് മുഖ്യമന്ത്രി പിണറായി വിജയൻ അറിയിച്ചു. പരിശോധനയിൽ നെഗറ്റീവ് ആകുന്നവർക്ക് മാത്രമേ മീൻ വിൽപനയ്ക്ക് പോകാൻ അനുമതി നൽകൂ.\nകോവിഡ് പ്രതിരോധത്തിനുള്ള നൂതന മാർഗങ്ങൾ ജില്ലാ പൊലീസ് മേധാവിമാരുടെ നേതൃത്വത്തിൽ ആവിഷ്‌കരിക്കുന്നുണ്ട്. വിവിധ ജില്ലകളിൽ പൊലീസ് മേധാവിമാർ തയ്യാറാക്കിയ പ്രതിരോധമാർഗങ്ങൾ പരസ്പരം മനസ്സിലാക്കി ആവശ്യമായ മാറ്റങ്ങൾ വരുത്തി നടപ്പിലാക്കും.\nജനമൈത്രി പൊലീസ് ഉദ്യോഗസ്ഥർക്ക് ഓൺലൈൻ ബിഹേവിയറൽ ട്രെയിനിങ് നൽകും. കോവിഡിനെതിരെയുള്ള ബോധവൽക്കരണ പ്രവർത്തനങ്ങൾ ഉയർന്ന ഓഫീസർമാരുടെ നേതൃത്വത്തിൽ പൊതുജന പങ്കാളിത്തത്തോടെയാണ് സംഘടിപ്പിച്ചത്. കുടുംബാംഗങ്ങളുടെ സുരക്ഷ ഉറപ്പാക്കാൻ വനിതകളുടെ സഹായം കൂടി ഇത്തരം ലഭ്യമാക്കുന്നുണ്ട്.\nകോൺടാക്ട് ട്രെയ്‌സിങ്ങിനായി പൊലീസ് നിരവധി സാങ്കേതികവിദ്യകൾ ഉപയോഗിക്കുന്നതിന്റെ ഭാഗമാണ് കോവിഡ് രോഗികളുടെ ഫോൺ വിളികൾ സംബന്ധിച്ച കോൾ ഡീറ്റെയിൽസ് റെക്കോർഡ് ശേഖരിക്കാൻ പൊലീസ് മേധാവി നിർദ്ദേശം നൽകിയത്. ലോ എൻഫോഴ്‌സ്‌മെൻറ് ഏജൻസികൾക്ക് ഈ രീതിയിലുള്ള വിവരശേഖരണം നടത്താൻ അനുമതിയുണ്ട്. പൊതുജനാരോഗ്യവും സുരക്ഷയും മുൻനിർത്തിയാണ് കേരളത്തിലും സിഡിആർ ശേഖരിച്ച് രോഗികളുടെ വിവരങ്ങൾ കണ്ടെത്തുന്നത്. ഏതാനും മാസങ്ങളായി ഈ മാർഗം ഉപയോഗിക്കുന്നുണ്ട്. കോൺടാക്ട് ട്രേസിങ്ങിനായുള്ള ഏറ്റവും ഫലപ്രദമായ മാർഗമാണിത്. ഇങ്ങനെ ശേഖരിക്കുന്ന വിവരങ്ങൾ മറ്റൊരാൾക്ക് കൈമാറുകയോ മറ്റുകാര്യങ്ങൾക്ക് ഉപയോഗിക്കുകയോ ചെയ്യില്ല. അതിനാൽ സിഡിആർ ശേഖരിക്കുന്നത് രോഗികളുടെ സ്വകാര്യതയിലേയ്ക്കുള്ള കടന്നുകയറ്റം ആണെന്ന് വാദത്തിൽ കഴമ്പില്ല.\nഹൗസ് സർജൻസി കഴിഞ്ഞുള്ള ഡോക്ടർമാരെ കോവിഡ് പ്രതിരോധത്തിനായി നിയമിച്ചിരുന്നു. ഇവർക്ക് 42,000 രൂപ വെച്ച് പ്രതിമാസ വേതനം അനുവദിക്കുന്നതിന് 13.38 കോടി രൂപ ധനകാര്യ വകുപ്പ് അടിയന്തരമായി അനുവദിച്ചു.\nപെട്ടിമുടിയിൽ സേവനമനുഷ്ഠിക്കുന്ന റെസ്‌ക്യൂ ടീമിന്റെ സുരക്ഷ ഉറപ്പാക്കുന്നതിനായി കോവിഡ് പരിശോധന ശക്തിപ്പെടുത്തി. സംശയമുള്ള മാധ്യമ പ്രവർത്തകർക്കും ഈ സേവനം ഉപയോഗിക്കാവുന്നതാണെന്ന് മുഖ്യമന്ത്രി പറഞ്ഞു.\nകോവിഡ് വ്യാപനം;എസ്പി ഓഫീസിലെ പൊലീസുകാരന് കൊവിഡ് പോസിറ്റീവ്\nസ്വാതന്ത്ര്യ ദിനാഘോഷം കോവിഡ് പ്രോട്ടോകോള് പ്രകാരം നടക്കും


ജിപിഎസ് ഘടിപ്പിക്കാന് പണമില്ലെന്ന് കെഎസ്ആര്‍ടിസി; സ്വകാര്യബസുകള്‍ക്ക് കൂടി ഇളവ് നല്‍കി സര്‍ക്കാര് | KSRTC says there is no money to fix GPS, government also gave concession to private buses\nജിപിഎസ് ഘടിപ്പിക്കാന് പണമില്ലെന്ന് കെഎസ്ആര്‍ടിസി; സ്വകാര്യബസുകള്‍ക്ക് കൂടി ഇളവ് നല്‍കി സര്‍ക്കാര്\nKochi, First Published 1, Mar 2020, 5:38 PM\nഎല്ലാ ബസുകള്‍ക്കും ജിപിഎസ് ഘടിപ്പിക്കാനുള്ള സമയം ഡിസംബര് 31 വരെ നീട്ടി നല്‍കിയിട്ടുണ്ട്\nകൊച്ചി: ജനുവരി 31ന് മുമ്പ് മുഴുവൻ കെ എസ് ആര് ടി സിബസുകളിലും ഫെബ്രുവരി 14ന് മുമ്പ് സ്വകാര്യ ബസുകളിലും ജിപിഎസ് ഘടിപ്പിക്കണമെന്നായിരുന്നു സംസ്ഥാന സര്‍ക്കാര് നേരത്തെ ഉത്തരവിട്ടത്. എന്നാല് ഈ ഉത്തരവില് സര്‍ക്കാര് തന്നെ ഇപ്പോള് വെള്ളം ചേര്‍ക്കുകയാണ്. ബസുകളില് ജിപിഎസ് ഘടിപ്പിക്കാനുള്ള സമയപരിധിയില് ഇളവ് നല്‍കിയിരിക്കുകയാണ് സര്‍ക്കാര്.\nജിപിഎസ് ഘടിപ്പിക്കാൻ പണമില്ലെന്ന കെ എസ് ആര് ടി സിയുടെ വാദത്തിന്‍റെ മറവിലാണ് സ്വകാര്യ ബസുകള്‍ക്കുകൂടി ഇളവ് അനുവദിച്ചത്. മത്സരയോട്ടം ഉള്‍പ്പെടെ പിടികൂടാനുള്ള സാധ്യതയാണ് സര്‍ക്കാര് വൈകിപ്പിക്കുന്നത്. അമിത വേഗം കണ്ടെത്തുകയും ബസ് എവിടെയെത്തി എന്നറിയുകയുമൊക്കെയായിരുന്നു ജിപിഎസുകൊണ്ടുള്ള പ്രധാന ലക്ഷ്യങ്ങള്.\nഎല്ലാ ബസുകള്‍ക്കും ജിപിഎസ് ഘടിപ്പിക്കാനുള്ള സമയം ഡിസംബര് 31 വരെ നീട്ടി നല്‍കിയിട്ടുണ്ട്. ജിപിഎസ് ഘടിപ്പിക്കാനുള്ള പണമില്ലെന്ന് ചൂണ്ടിക്കാട്ടി കെ എസ് ആര് ടി സി മാനേജിംഗ് ഡയറക്ടര്, സര്‍ക്കാരിന് കത്ത് നല്‍കിയിരുന്നു. ഇതോടെയാണ് ഇളവ് അനുവദിച്ചത്. ഇതിന്‍റെ മറവില് സ്വകാര്യ ബസുകള്‍ക്കും സമയം നീട്ടി നല്‍കിയിട്ടുണ്ട്. ഓരോ വര്‍ഷവും ബസ് അപകടങ്ങളില് മരിക്കുന്നത് നൂറുകണക്കിന് ആളുകളാണ്. എത്ര സമ്മര്‍ദ്ദം ഉണ്ടായാലും നിയമത്തില് വെള്ളം ചേര്‍ക്കാതിരിക്കുകയാണ് സര്‍ക്കാര് ചെയ്യേണ്ടത്.\nLast Updated 1, Mar 2020, 5:38 PM\nജിപിഎസ് ഘടിപ്പിക്കാന് പണമില്ല\nഇളവ് നല്‍കി സര്‍ക്കാര്\nconcession to private buses


posted by Durga @ 4:14 AM\nAt 7:17 AM, Keraleeyan said…\nഹായ് ദുര്‍ഗ വിവരണം നന്നായിട്ടുണ്ടു. ഒരു സപ്താഹയഞ്ഞം കേട്ടപ്പോള് തന്നെ\nദുര്‍ഗയുടെ മനസ്സു നിറഞ്ഞു എന്നു തോന്നി. നന്നായി. ഞാന് അംബലപ്പുഴയില് നിന്നാണു.\nഇവിദെ തുടര്‍ച്ചയായ് 169 സപ്താഹം ഇതുവരെ കഴിഞ്ഞു. എല്ലാ മാസവും സപ്താഹം\nഉണ്ടു.വീന്‍ഡും കൂദുതല് സപ്താഹങ്ങള് കേള്‍ക്കാന് ദുര്‍ഗയെ അംബലപ്പുഴ കൃഷ്ണന്\nAt 11:41 PM, bhattathiri said…\nലാറ്ററല് തിങ്കിങ്ങ് വരുത്തിവെക്കുന്ന വിനകള്


ഫ്രാങ്കോ മുളയ്ക്കലിനെ കേസിൽ നിന്നും ഒഴുവാക്കണമെന്ന് ആവശ്യപ്പെട്ടുള്ള ഹർജി സുപ്രീംകോടതി തള്ളി | Chanakya News\nHome INDIA ഫ്രാങ്കോ മുളയ്ക്കലിനെ കേസിൽ നിന്നും ഒഴുവാക്കണമെന്ന് ആവശ്യപ്പെട്ടുള്ള ഹർജി സുപ്രീംകോടതി തള്ളി\nഡൽഹി: പീ-ഡനകേസിലെ പ്രതിപട്ടികയിലുള്ള ജലന്തർ ബിഷപ്പ് ഫ്രാങ്കോ മുളയ്ക്കലിന് സുപ്രീംകോടതിയിൽ നിന്നും കനത്ത തിരിച്ചടി. കേസിൽ നിന്ന് ഒഴിവാക്കണമെന്ന് ആവശ്യപ്പെട്ട് കൊണ്ട് അദ്ദേഹം സുപ്രീം കോടതിയിൽ നൽകിയ ഹർജി തള്ളുകയായിരുന്നു. ചീഫ് ജസ്റ്റിസ് എസ് എ ബോബ്ഡെ അധ്യക്ഷനായ ബെഞ്ചാണ് ഹർജി തള്ളിയത്. തുടർന്ന് വിചാരണ നേരിടണമെന്ന് ചീഫ് ജസ്റ്റിസ് അധ്യക്ഷനായ ബെഞ്ച് നിർദേശിച്ചു. എന്നാൽ കോടതിയുടെ നിലപാടിനെതിരെ ഫ്രാങ്കോയുടെ അഭിഭാഷകൻ രംഗത്തെത്തി. ഇതിനെതിരെ ചീഫ് ജസ്റ്റിസ്റ്റ് രംഗത്ത് എത്തുകയുണ്ടായി. ആത്മീയശക്തി ഉപയോഗിച്ചു കൊണ്ട് കോടതിയുടെ നിലപാടിനെ എതിർക്കാമെന്നാണോ വിചാരിക്കുന്നതെന്നും ചീഫ് ജസ്റ്റിസ് ചോദിച്ചു.\nഫ്രാങ്കോ മുളയ്ക്കലിനെതിരെയുള്ള ആരോപണം കെട്ടിച്ചമച്ചതാണെന്നു ചൂണ്ടിക്കാട്ടിയാണ് അദ്ദേഹം സുപ്രീംകോടതിയെ ഈ വിഷയത്തിൽ സമീപിച്ചത്. വ്യക്തിപരമായുള്ള വിദ്വേഷത്തിന്റെ പേരിലാണ് തനിക്കെതിരെ കന്യാസ്ത്രീ ബലാ-ത്സംഗ ആരോപണം ഉന്നയിച്ചതെന്നാണ് ഫ്രാങ്കോ മുളയ്ക്കൽ പറയുന്നത്. കന്യാസ്ത്രീ നൽകിയിട്ടുള്ള മൊഴിയിൽ വൈരുധ്യമുണ്ടെന്ന് ഫ്രാങ്കോയുടെ അഭിഭാഷകൻ കോടതിയിൽ ചൂണ്ടിക്കാട്ടി. ഫ്രാങ്കോ മുളയ്ക്കൽ സമർപ്പിച്ച ഹർജി ഹൈക്കോടതി തള്ളിയതിന്റെ അടിസ്ഥാനത്തിലാണ് സുപ്രീംകോടതിയെ സമീപിക്കാൻ ഒരുങ്ങുന്നത്. കേസിൽ വിചാരണ നേരിടണമെന്നാണ് സുപ്രീംകോടതി വ്യക്തമാക്കിയത്. തന്നെ കുറ്റവിമുക്തനാക്കണന്നുള്ള പ്രതികളുടെ ആവശ്യം നിലനിൽക്കില്ലെന്നു ചൂണ്ടിക്കാട്ടിയായിരുന്നു ഹൈക്കോടതിയുടെ ഉത്തരവ്.\nപ്രകൃതി വിരുദ്ധ ലൈം-ഗിക പീഡനം, ലൈം-ഗികപീ-ഡനം, മേലധികാരി ഉപയോഗിച്ച് ലൈം-ഗികമായി ദുരുപയോഗം ചെയ്യൽ, അന്യായമായി തടങ്കലിൽ വെയ്ക്കൽ, ഭീ-ഷണിപ്പെടുത്തൽ തുടങ്ങിയ വകുപ്പുകൾ പ്രകാരമാണ് പോലീസ് കുറ്റപത്രം സമർപ്പിച്ചിരിക്കുന്നത്. കേസിൽ 83 സാക്ഷികളുണ്ട്. ഇവരിൽ കർദിനാൾ ജോർജ് ആലഞ്ചേരി, 25 കന്യാസ്ത്രീകൾ, 11 വൈദികർ,3ബിഷപ്പുമാർ, ഒരു ഡോക്ടർ തുടങ്ങിയവരും സാക്ഷിപ്പട്ടികയിലുണ്ട്.


ഷിക്കാഗോ എക്യൂമെനിക്കല് ചര്‍ച്ച് ഓഫ് കേരള ക്രിസ്മസ് ആഘോഷിച്ചു | xmas celebration\nDec 11, 2019, 04:00 PM IST\nഷിക്കാഗോ: ഷിക്കാഗോ എക്യൂമെനിക്കല് ചര്‍ച്ച് ഓഫ് കേരളയുടെ 36-ാമത് ക്രിസ്മസ് ആഘോഷങ്ങള് ഡിസംബര്7ന് സീറോ മലബാര് കത്തീഡ്രല് ഓഡിറ്റോറിയത്തില് വച്ചു നടത്തപ്പെട്ടു. എല്ലാവര്‍ഷവും 15 പള്ളികള് ഒരുമിച്ച് നടത്തുന്ന ക്രിസ്മസ് ആഘോഷത്തില് ബിഷപ്പ് ഫിലിപ്പോസ് മാര് സ്തെഫാനോസ് മെത്രാപ്പോലീത്തയുടെ സാന്നിധ്യം ആഘോഷങ്ങള്‍ക്ക് മാറ്റുകൂട്ടി. ഇന്നത്തെ സമൂഹത്തില് എളിമയുടേയും, സ്നേഹത്തിന്റേയും സഹകരണത്തിന്റേയും ആവശ്യകത ഊന്നിപ്പറഞ്ഞുകൊണ്ടുള്ള ക്രിസ്മസ് സന്ദേശം ഏറെ അനുഗ്രഹപ്രദമായിരുന്നു.\n15 പള്ളികളും ഉന്നത നിലവാരമുള്ള പ്രോഗ്രാമുകള് അവതരിപ്പിച്ച് ഏവരുടേയും പ്രശംസ പടിച്ചുപറ്റി. ഫാ.ഡാനിയേല് ജോര്‍ജ് ചെയര്‍മാനും, ജേക്കബ് ജോര്‍ജ് (ഷാജി) കണ്‍വീനറുമായുള്ള കമ്മിറ്റിയുടെ നേതൃത്വത്തിലായിരുന്നു വിപുലമായ ക്രിസ്മസ് ആഘോഷം സംഘടിപ്പിച്ചത്.\nറവ.ഫാ. ബാബു മഠത്തിപറമ്പില് (പ്രസിഡന്റ്), റവ.ഫാ. സുനീത് മാത്യു (വൈസ് പ്രസിഡന്റ്), ജോര്‍ജ് പി. മാത്യു (ബിജോയ്)- സെക്രട്ടറി, സിനില് ഫിലിപ്പ് (ജോ. സെക്രട്ടറി), ആന്റോ കവലയ്ക്കല് (ട്രഷറര്) എന്നിവരുടെ നേതൃപാടവം എക്യൂമെനിക്കല് ക്രിസ്മസ് ആഘോഷങ്ങള്‍ക്ക് മാറ്റുകൂട്ടി.\nസന്ദര്‍ലാന്‍ഡില് ക്രിസ്തുമസ് സംഗമം സംഘടിപ്പിച്ചു\nനോര്‍ത്ത് ഈസ്റ്റ് എക്യുമെനിക്കല് ക്രിസ്മസ് ആഘോഷം ന്യൂകാസിലില് ജനുവരി7ന്


major ravi about agneepath recruitment അഗ്നിപഥ്;\nഅഗ്നിപഥ്; സൈനികരെ റിക്രൂട്ട് ചെയ്യുന്നത് ആര്‍എസ്എസോ മോദിജിയുടെ ആളോ അല്ലെന്ന് മേജര് രവി\nസൈനിക റിക്രൂട്ട്‌മെന്റ് പദ്ധതിയായ അഗ്നിപഥില് ആര്‍എസ്എസ് റിക്രൂട്ട്‌മെന്റ് ആരോപണം തെറ്റെന്ന് മേജര് രവി. ഏത് പാര്‍ട്ടിക്കാര് പറഞ്ഞാലും ഈ ആരോപണം ശുദ്ധ അംസബന്ധമാണ്. പട്ടാളത്തില് സൈനികരെ റിക്രൂട്ട്‌മെന്റ് ചെയ്യുന്നത് ആര്‍എസ്എസോ മോദിജി പറഞ്ഞയക്കുന്ന ആളോ അല്ല എന്നും അദ്ദേഹം വ്യക്തമാക്കി.(major ravi about agneepath recruitment)\n‘സൈനികരുടെ റിക്രൂട്ട്‌മെന്റ് പട്ടാളത്തില് നിയമിതനായ ആളാണ് തീരുമാനിക്കുന്നത്. ഇങ്ങനെ ചേരുന്ന വ്യക്തികളുടെ ജാതിയോ മതമോ നോക്കിയല്ല പട്ടാളത്തിലേക്കെടുക്കുന്നത്. ഈ ആരോപണങ്ങളെല്ലാം തീര്‍ത്തും തെറ്റാണെന്നും മേജര് രവി പറഞ്ഞു. ട്വന്റിഫോര് എന്‍കൗണ്ടറിലായിരുന്നു മേജര് രവിയുടെ പ്രതികരണം.\nഅതേസമയം അഗ്നിപഥിനെ ചൊല്ലി രാജ്യത്ത് പലയിടത്തും പ്രതിഷേധം വലിയ ആക്രമണങ്ങളിലേക്ക് കടക്കുകയാണ്. ബിഹാറിലും ഹരിയാനയിലുമാണ് സംഘര്‍ഷം രൂക്ഷം. ഇന്ന് മാത്രം 10 ട്രെയിനുകള്‍ക്ക് അക്രമകാരികള് തീയിട്ടു. മധേപുരയിലെ ബിജെപി ഓഫിസിനും പ്രതിഷേധക്കാര് തീയിട്ടു. നസറാമില് സംഘര്‍ഷത്തിനിടെ പൊലീസുകാരന്റെ കാലിന് വെട്ടേറ്റു. സംഘര്‍ഷങ്ങളുടെ പശ്ചാത്തലത്തില് ബിഹാറില് മറ്റന്നാള് വരെ ഇന്റര്‍നെറ്റ് സേവനങ്ങള് റദ്ദാക്കി.\nRead Also: Agneepath Protest; അഗ്നിപഥ് പദ്ധതിയില് സംഘര്‍ഷം വ്യാപകം; ട്വന്റിഫോര് സംഘം ബിഹാറില്\nരാജ്യത്തിന്റെ പല ഭാഗങ്ങളിലുമായി 35 ട്രെയിനുകളാണ് ആകെ റദ്ദുചെയ്തത്. ഉത്തര്‍പ്രദേശിലെ ഫിറോസ്പൂര്, വാരണാസി എന്നിവിടങ്ങളില് നിരവധി സര്‍ക്കാര് ബസുകള് തകര്‍ത്തു. അലിഗഢിലെ പൊലീസ് സ്റ്റേഷന് ആക്രമിച്ച പ്രതിഷേധക്കാര് വാഹനത്തിന് തീയിട്ടു.\nStory Highlights: major ravi about agneepath recruitment\nRead more on: Agneepath project | major ravi | RSS\nകെ.എന്.എ ഖാദറിനെ സങ്കി ചാപ്പകുത്തി ക്രൂശിക്കുന്നു; ഖാദര് ആദര്‍ശപരമായി ഉറപ്പുള്ളവനെന്ന് എം.ടി.രമേശ് Kerala News


വൈസ് പ്രസിഡന്റായി തിരഞ്ഞെടുക്കപ്പെട്ട കമല ഹാരിസ് സെനറ്റ് സീറ്റ് രാജിവച്ചു - Malayalam Daily News\nവാഷിംഗ്ടണ്: യുഎസ് വൈസ് പ്രസിഡന്റായി തിരഞ്ഞെടുക്കപ്പെട്ട കമല ഹാരിസ് ബുധനാഴ്ച ഉദ്ഘാടനത്തിനുള്ള തയ്യാറെടുപ്പിന് മുന്നോടിയായി സെനറ്റ് സ്ഥാനം രാജി വെച്ചു. 2017 മുതൽ പടിഞ്ഞാറൻ സംസ്ഥാനമായ കാലിഫോർണിയയെ പ്രതിനിധീകരിച്ച് സെനറ്ററായി സേവനമനുഷ്ഠിക്കുകയായിരുന്നു.\n“നന്ദി കാലിഫോർണിയ – കഴിഞ്ഞ നാല് വർഷമായി നിങ്ങളുടെ സെനറ്ററായി സേവനമനുഷ്ഠിച്ചത് ഒരു ബഹുമതിയായി ഞാന് കാണുന്നു. നമ്മുടെ രാജ്യം നിരവധി വെല്ലുവിളികൾ നേരിട്ടിട്ടുണ്ട്. പക്ഷേ നമ്മുടെ മികച്ച ദിനങ്ങൾ മുന്നിലാണെന്ന് എനിക്ക് ഉറപ്പുണ്ട്. നിങ്ങള് പങ്കിട്ട മൂല്യങ്ങൾക്കായി നിങ്ങളുടെ നിലപാട് നിലനിർത്തുമെന്ന് ഞാൻ വാഗ്ദാനം ചെയ്യുന്നു,” ഹാരിസ് തിങ്കളാഴ്ച ട്വീറ്റ് ചെയ്തു.\nഹാരിസിന്റെ കാലാവധിയുടെ അവസാന രണ്ട് വർഷം സേവനമനുഷ്ഠിക്കാൻ നിലവിൽ കാലിഫോർണിയ സ്റ്റേറ്റ് സെക്രട്ടറിയായ ഡമോക്രാറ്റ് അലക്സ് പാഡിലയെ ഗവര്‍ണ്ണര് ഗാവിന് ന്യൂസോം തിരഞ്ഞെടുത്തു. മെക്സിക്കൻ അമേരിക്കക്കാരനായ പാഡില സംസ്ഥാനത്തെ പ്രതിനിധീകരിക്കുന്ന ആദ്യത്തെ ലാറ്റിനോ സെനറ്റർ ആയിരിക്കും.\nവൈസ് പ്രസിഡന്റ് എന്ന നിലയിൽ ഹാരിസ് സെനറ്റിന്റെ പ്രിസൈഡിംഗ് ഓഫീസർ ആകും. ഡമോക്രാറ്റുകളും റിപ്പബ്ലിക്കൻമാരും തമ്മിൽ സെനറ്റ് 50-50 വിഭജിച്ചതോടെ, വോട്ട് രേഖപ്പെടുത്താനുള്ള അവരുടെ ‘ടൈ ബ്രേക്കിംഗ്’ ഡമോക്രാറ്റുകൾക്ക് അവരുടെ നിയമനിർമ്മാണ അജണ്ട പാസാക്കുന്നതിന് നിർണായകമാകും.\nവൈസ് പ്രസിഡന്റായി തിരഞ്ഞെടുക്കപ്പെട്ട ആദ്യ വനിതയാണ് ഹാരിസ്. തന്നെയുമല്ല, ഈ പദവിയില് സേവനമനുഷ്ഠിക്കുന്ന ആദ്യത്തെ കറുത്ത സ്ത്രീയും ദക്ഷിണേഷ്യൻ വംശജയായ ആദ്യ വനിതയും ആയിരിക്കും.


ആദിരുദ്രം - പാർട്ട് 10 - Aksharathalukal\nHome » Novel » ആദിരുദ്രം – പാർട്ട് 10\nആദിരുദ്രം – പാർട്ട് 10\nബീച്ചിൽ എത്തി കുറച്ചായിട്ടും രുദ്രനെ കാണാതായപ്പോൾ അവൾ ഫോണെടുത്ത് അവനെ വിളിച്ചു.\nആദി ഞാൻ ദേ എത്തി.\nഅവളെ ഒരു ഹലോ പോലും പറയാൻ അനുവദിക്കാതെ അവൻ അത്രയും പറഞ്ഞു ഫോൺ കട്ട് ചെയ്തു.\nഅവൾ ചെവിയിൽ നിന്ന് ഫോണെടുത്തതും ഒരാൾ അവളുടെ അരികിൽ വന്നു നിന്നു.\nതന്റെ അടുത്ത് ചിരിയോടെ നിൽക്കുന്ന അവനെ കണ്ടവൾ പുഞ്ചിരിച്ചു.\nഞാൻ വന്നപ്പോഴേ നിന്നെ കണ്ടിരുന്നു കാർ പാർക്ക് ചെയ്തു ഇങ്ങോട്ട് വരുമ്പോഴാണ് കാൾ വരുന്നത്.\nഅത് കേട്ടവളൊന്ന് ചിരിച്ചു.\nഅല്ല ഇവിടെ നിൽക്കാനാണോ പ്ലാൻ????\nവാ നമുക്കിത്തിരി നേരം നടക്കാം.\nകടലിലേക്ക് നോക്കി നിൽക്കുന്ന അവളോടായി പറഞ്ഞു.\nഅവൾ അവനോടൊപ്പം മുന്നോട്ട് നടന്നു.\nഞാൻ പറഞ്ഞപ്പോൾ തന്നെ താൻ വരാൻ സമ്മതിക്കും എന്ന് ഞാൻ ഒട്ടും പ്രതീക്ഷിച്ചില്ല.\nതനിക്കൊപ്പം നടക്കുന്ന അവളോട് ഒന്നുകൂടി ചേർന്നവൻ പറഞ്ഞു.\nഇതെന്റെ ഫേവറേറ്റ് പ്ലേസ് ആണ് ദുഃഖം വന്നാലും സന്തോഷം വന്നാലും ഞാനിവിടെ വരാറുണ്ട്. വല്ലാത്തൊരു ഇഷ്ടമാണ് ഇങ്ങനെ കടലിലേക്ക് നോക്കി നിൽക്കുന്നത്.\nമനസ്സിൽ ഒരുപാട് വിഷമം വരുമ്പോൾ ആ തിരയിലേക്ക് ഇറങ്ങി നിൽക്കും. തിരമാലകൾ തിരികെ പോവുമ്പോൾ കാലിന്റെ അടിയിലെ മണ്ണ് ഒലിച്ചു പോവും ആ കൂടെ നമ്മുടെ ദുഖങ്ങളും.\nഅവളുടെ ഓരോ വാക്കുകളും അവൻ ശ്രദ്ധിക്കുകയായിരുന്നു.\nകഴിഞ്ഞ രണ്ടു വർഷം ഇതൊന്നും ആസ്വദിക്കാൻ കഴിഞ്ഞില്ല ചെന്നൈയിൽ പിജി ചെയ്യാൻ പോയിരുന്നു.\nപിന്നെ ഇന്ന് വരാം എന്ന് പറഞ്ഞതിൽ മറ്റൊരു ഉദ്ദേശം കൂടിയുണ്ട്.\nഅവൻ നടപ്പ് നിർത്തി അവളെ നോക്കി.\nഅവളെ നോക്കി ഒറ്റ പിരികം പൊക്കി.\nഒരാൾക്ക് രുദ്രനെ പരിചയപ്പെടണം എന്ന് പറഞ്ഞു.\nഅവൾ നടത്തം നിർത്തി അവന് നേരെ തിരിഞ്ഞുകൊണ്ട് പറഞ്ഞു.\nഎന്റെ കസിനാ ലെച്ചു. ഞാൻ രുദ്രനെ പരിചയപ്പെട്ട കാര്യം പറഞ്ഞപ്പോൾ അവൾക്കൊന്ന് കാണണമെന്നും പരിചയപ്പെടുത്തി കൊടുക്കണമെന്നും ഒക്കെ പറഞ്ഞത്. അവളെയും കൂട്ടി വരാം എന്നാ കരുതിയത് പക്ഷെ അവൾക്ക് വയ്യാതായി അതുകൊണ്ടാ ഞാൻ മാത്രം വന്നത്.\nഎന്നിട്ടിപ്പൊ ആൾക്ക് എങ്ങനുണ്ട്?????\nഇപ്പൊ കുഴപ്പമൊന്നുമില്ല അവൾക്ക് വയ്യഞ്ഞത് കൊണ്ട് മടിച്ചു നിന്ന എന്നെ അവളാ നിർബന്ധിച്ചു പറഞ്ഞു വിട്ടത്. അവളെനിക്കെന്റെ കൂടെപ്പിറപ്പും ബെസ്റ്റ് ഫ്രണ്ടും ഒക്കെയാണ്. അവളില്ലാതെ എനിക്കും ഞാനില്ലാതെ അവൾക്കും പറ്റില്ല. ഈ ഒരേ പത്രത്തിലുണ്ട് ഒരേ പായിൽ ഉറങ്ങി എന്നൊക്കെ പറയില്ലേ ഏകദേശം അതുപോലെയാ ഞങ്ങൾ.\nഒരാത്മാവും രണ്ടു ശരീരവും.\nഅവളുടെ വാക്കുകളിൽ നിന്നവൻ മനസ്സിലാക്കുകയായിരുന്നു ലെച്ചു അവൾക്കാരായിരുന്നുവെന്ന്.\nഎനിക്കൊന്ന് വേദനിച്ചാൽ നിറയുന്നത് അവളുടെ കണ്ണുകളായിരിക്കും ഞാൻ മൂഡോഫ് ആയി ഇരിക്കാൻ അവൾ സമ്മതിക്കില്ല ഫുൾ ടൈം ചളിയടിച്ച് എന്റെ കൂടെ കാണും. ഒരു പാവം പൊട്ടിപ്പെണ്ണ്.\nഅത് പറയുമ്പോൾ അവളുടെ ശബ്ദത്തിൽ സ്നേഹവും വാത്സല്യവും കലർന്നിരുന്നു.\nഅവൾ പുഞ്ചിയോടെ മുന്നോട്ട് നടന്നു.\nഅവളുടെ ഓരോ ഭാവവും ആസ്വദിച്ചവൻ അവൾക്കൊപ്പം നടന്നു.\nരുദ്രന് എന്നോട് ഒട്ടും ദേഷ്യമില്ലേ??????\nഅവളുടെ ചോദ്യം കേട്ടവൻ ഞെട്ടി അവളെ നോക്കി.\nഅത് പിന്നെ ഞാൻ പാലാഴിയിലെ അല്ലെ????? അതുപോലെ എന്റെ അച്ഛ………………\nഅവൾ പറഞ്ഞു തീരുന്നതിനു മുന്നേ അവൻ അവളെ തടഞ്ഞു.\nനോക്ക് ആദി ഞാൻ നിന്നോട് സൗഹൃദം കാണിക്കുന്നതും സംസാരിക്കുന്നതും എല്ലാം നീ പാലാഴിയിലെ ആണെന്ന് അറിഞ്ഞിട്ട് തന്നെയാണ്. നമ്മുടെ ഫാമിലിയിലെ ചിലർ തമ്മിൽ ശത്രുതയുണ്ടെന്ന് കരുതി അത് നമ്മൾ തമ്മിലും വേണമെന്നാണോ അർത്ഥം????\nഎങ്കിൽ അതെന്റെ അപ്പനും നന്ദനങ്കിളിനും മുന്നേ ആവാമായിരുന്നല്ലോ അവർ തമ്മിൽ കൂട്ട് കൂടുമ്പോൾ നമ്മുടെ തറവാട്ടിലുള്ളവർ ഇതിലും വലിയ ശത്രുതയിലായിരുന്നു എന്നിട്ടും അതവരുടെ സൗഹൃദത്തെ ബാധിക്കാത്ത രീതിയിൽ അവർ മുന്നോട്ട് പോയി. അതുപോലെ ആയിരിക്കണം നമ്മളും.\nഒരു കാര്യം ഞാൻ നിനക്കുറപ്പ് തരാം ആദി എന്തൊക്കെ പ്രശ്നം വന്നാലും ആരൊക്കെ എന്തൊക്കെ പറഞ്ഞാലും നമ്മുടെ സൗഹൃദം ഞാൻ വേണ്ടെന്ന് വെക്കില്ല. ഒരിക്കലും നമ്മുടെ കുടുംബങ്ങൾ തമ്മിലുള്ള ശത്രുതയുടെ പേരിൽ നിന്നെ ഞാൻ വേദനിപ്പിക്കില്ല.\nഅവളുടെ വിരലുകളിൽ കോർത്തു പിടിച്ച് ഉറച്ച സ്വരത്തിൽ അവൻ പറഞ്ഞു നിർത്തി.\nഅവൾ നിറഞ്ഞ സന്തോഷത്തോടെ അവനെ നോക്കി പുഞ്ചിരിച്ചു.\nപിന്നീട് അവരുടെ ഇടയിൽ മൗനം നിറഞ്ഞു നിന്നു. എങ്കിലും അവളുടെ കൈയിൽ നിന്നവൻ പിടി വിട്ടിരുന്നില്ല.\nകൈ കോർത്തു പിടിച്ചവർ മുന്നോട്ട് നടന്നു.\nരുദ്രൻ പോയ ശേഷം ദേവു അസ്വസ്ഥതമായ മനസ്സോടെ സോഫയിൽ ഇരുന്നു.\nഅവനിൽ സംഭവിക്കുന്ന മാറ്റങ്ങളുടെ ഉടമയെ തിരയുകയായിരുന്നു അവളുടെ മനസ്സ്. എത്ര ആലോചിച്ചിട്ടും അവൾക്ക് അതാരാണെന്ന് മനസ്സിലായില്ല.\nആരാണ് ആദി എന്നറിയാൻ അവളുടെ മനസ്സ് വെമ്പി.\nഅവൾ ജേക്കബിനരികിലേക്ക് നടന്നു. എന്നാൽ ഓഫീസ് കാര്യങ്ങൾ ചർച്ച ചെയ്യുന്ന ശങ്കരനെയും ജേക്കബിനെയും കണ്ടപ്പോൾ അത് ആദി ആരാണെന്ന് ചോദിക്കാൻ പറ്റിയ സന്ദർഭമല്ല എന്നവൾക്ക് മനസ്സിലായി.\nഅവൾ നേരെ അടുക്കളയിലേക്ക് നടന്നു.\nഅവിടെ ഗൗരി എല്ലാവർക്കുമായുള്ള ചായ ഉണ്ടാക്കുകയായിരുന്നു.\nഅവളെ കണ്ടതും അവർ ചെറുതായി ഒന്ന് പുഞ്ചിരിച്ചു.\nആന്റി ചായ ഇടുവായിരുന്നോ??????\nഅവൾ ഗൗരിക്കടുത്തേക്ക് നിന്ന് ചോദിച്ചു.\nഅവളെയൊന്ന് നോക്കി അവർ മറുപടി കൊടുത്തു.\nആന്റിക്ക് എന്നോട് എന്തെങ്കിലും ദേഷ്യമുണ്ടോ?????\nദേവുവിന്റെ ചോദ്യം കേട്ടവർ അവളെ നോക്കി.\nഅതെന്താ മോളങ്ങനെ ചോദിച്ചത്?????\nഎനിക്കങ്ങനെ തോന്നി. ഞാനിവിടെ വരുമ്പോൾ മുതൽ ആന്റിയുടെ മുഖം ഞാൻ ശ്രദ്ധിക്കുന്നു എന്തോ ഒരിഷ്ടക്കേട് പോലെ.\nഏയ് അങ്ങനെ ഒന്നുല്ല മോൾക്ക് തോന്നിയതാവും.\nഗൗരി സ്റ്റവ് ഓഫ് ചെയ്തവളെ നോക്കി പറഞ്ഞു.\nഅതാന്റി വെറുതെ പറയുന്നതാ ഇവിടേക്ക് ഞാൻ വരുന്നത് ആന്റിക്കൊ രുദ്രേട്ടനോ ഇഷ്ടമല്ല. അതല്ലേ എന്നെ കാണുമ്പോൾ നിങ്ങൾ രണ്ടുപേരും ഒഴിഞ്ഞു മാറുന്നത്. നിങ്ങൾക്കൊക്കെ എന്നോട് വെറുപ്പായിരിക്കും അല്ലെ????\nഅത് ചോദിക്കുമ്പോൾ അവളുടെ കണ്ണുകൾ നിറഞ്ഞൊഴുകി.\nഏയ് എന്തായിത് മോളെ ഞാൻ…… ഞാനങ്ങനെ ഒന്നും വിചാരിച്ചിട്ടില്ല. പിന്നെ മോൾ രുദ്രന്റെ പുറകെ നടക്കുന്നത് കാണുമ്പോൾ ചെറിയൊരു ഇഷ്ടക്കേട് തോന്നിയിരുന്നു. അവനിഷ്ടമല്ലാഞ്ഞിട്ടും മോളവന് വിളമ്പി കൊടുക്കാനൊക്കെ ശ്രമിക്കുമ്പോൾ അവൻ ഒന്നും കഴിക്കാതെ എഴുന്നേറ്റു പോവുന്നത് കാണുമ്പോൾ എന്റെ നെഞ്ച് പിടക്കും. അവനെന്റെ മോനല്ലേ ഒന്നും കഴിക്കാതെ വിശന്നിരിക്കുമ്പോൾ എനിക്കെങ്ങനാ ആഹാരം കഴിക്കാനാവുന്നത്?????? അതൊക്കെ കാണുമ്പോൾ ദേഷ്യം തോന്നാറുണ്ട് എന്ന് കരുതി മോളെ ഞങ്ങൾക്ക് വെറുപ്പാണെന്നല്ല അർത്ഥം. എനിക്ക് കുട്ടിയെ ഒരുപാട് ഇഷ്ടാ പക്ഷെ രുദ്രൻ അവനെന്റെ കുഞ്ഞല്ലേ?????? അവന് നിന്നെ അംഗീകരിക്കാൻ കഴിയാത്തത് അവന്റെ കുഴപ്പമല്ലല്ലോ ഓരോരുത്തർക്കും ഓരോരോ ഇഷ്ടങ്ങളല്ലേ?????? മോളത് മനസ്സിലാക്കി പ്രവർത്തിച്ചാൽ ഇപ്പൊ അവനുള്ള ഇഷ്ടക്കേട് പോലും ഇല്ലാതാവും.\nഗൗരി വാത്സല്യത്തോടെ അവളെ തലോടി അവളുടെ കണ്ണുനീർ തുടച്ചു കൊടുത്തു.\nഞാൻ രുദ്രേട്ടന്റെ പെണ്ണാണെന്ന് അച്ഛനും ഇവിടുത്തെ ഗൗതം അങ്കിളും ഒക്കെ പറയുന്നത് കേട്ട് വളർന്നതുകൊണ്ടാ ഞാൻ രുദ്രേട്ടന്റെ അടുത്ത് കുറച്ചു സ്വാതന്ത്ര്യവും അടുപ്പവും അധികാരവും ഒക്കെ കാണിച്ചത്.\nഇപ്പൊ എനിക്കെല്ലാം മനസ്സിലാവുന്നുണ്ടാന്റി ഇനി ഞാൻ ആവശ്യമില്ലാതെ രുദ്രേട്ടന്റെ കാര്യത്തിൽ അധികാരം കാണിക്കില്ല.\nഅതുപോലെ ആന്റിയും ഇനി എന്നോട് അകൽച്ച കാണിക്കല്ലേ എനിക്കത് സഹിക്കാൻ പറ്റില്ല.\nഅവളുടെ വാക്കുകളിൽ അവരിൽ വാത്സല്യവും സ്നേഹവും ഉടലെടുത്തു.\nഒരിക്കലുമില്ല മോളെ ഇനി ഒരിക്കലും നിന്നെ ഞാൻ അകറ്റി നിർത്തില്ല.\nഗൗരി അവളെ സ്നേഹത്തോടെ ചേർത്ത് നിർത്തി.\nമൗനം വെടിഞ്ഞു കൊണ്ടവൻ അവളെ വിളിച്ചു.\nഎനിക്ക് നിന്നോട് കുറച്ചു സംസാരിക്കണം നമുക്ക് എവിടെ എങ്കിലും ഒന്നിരുന്നാലോ?????\nഅവന്റെ ചോദ്യത്തിനവൾ അതെയെന്ന് തലയാട്ടി.\nഅവൻ അവളെയും കൊണ്ട് കുറച്ചു മാറി മണലിൽ ഇരുന്നു.\nഅവളുടെ കയ്യിലെ പിടി വിടാതെ തന്നെ അവൻ തന്റെ രണ്ടു കൈക്കുള്ളിലേക്ക് പൊതിഞ്ഞവന്റെ മടിയിലേക്ക് പിടിച്ചു.\nആദി നീ വിചാരിക്കുന്നത് പോലെ സന്തോഷം നിറഞ്ഞ ജീവിതം ഒന്നുമല്ല എന്റേത്. ഒരുപാട് ദുഃഖങ്ങൾ അനുഭവിച്ചവനാണ് ഞാൻ. ഇപ്പോഴും ഒരുപാട് ദുഃഖങ്ങൾ എന്നെ അലട്ടുന്നുണ്ട്. നെഞ്ചിൽ ഇപ്പോഴും അണയാതെ ഒരു അഗ്നി എരിയുന്നുണ്ട്.\nഅതെല്ലാം ഞാൻ നിന്നോടൊരിക്കൽ പറയാം ഇപ്പോഴല്ല പിന്നെ.\nഅന്നേ രുദ്രൻ ആരാണെന്ന് നീയറിയൂ.\nഞാൻ നിനക്ക് തന്നത് പോലെ നീയെനിക്കും വാക്ക് തരണം എന്തൊക്കെ വന്നാലും എന്റെ സൗഹൃദം ഉപേക്ഷിച്ചു പോവില്ലെന്ന്. കാരണം ഇപ്പോൾ മറ്റെന്തിനേക്കാളും വില ഞാൻ നമ്മുടെ സൗഹൃദത്തിന് കല്പിക്കുന്നുണ്ട്. നിന്നെ കണ്ടതിനു ശേഷമാണ് ഞാനൊന്ന് മനസ്സ് തുറന്ന് ചിരിക്കാൻ പോലും തുടങ്ങിയത്. നിന്നോട് സംസാരിക്കുമ്പോൾ ഞാനെല്ലാം മറക്കുന്നുണ്ട് നിന്നോടൊത്ത് ചിലവഴിക്കുന്ന ഓരോ നിമിഷവും ഞാനൊരുപാട് ആസ്വദിക്കുന്നുണ്ട് അതുകൊണ്ട് പറയുവാ എല്ലാം അറിയുമ്പോൾ നീ എന്നിൽ നിന്ന് അകലില്ലല്ലോ അല്ലെ???????\nപ്രതീക്ഷയോടെ അവൻ അവളെ നോക്കി.\nഅവന്റെ കണ്ണിലെ ദൈന്യത അവളെ പിടിച്ചുലച്ചു.\nഅവൾ അവന്റെ കയ്യിൽ മുറുകെ പിടിച്ചു.\nഒന്നിന്റെ പേരിലും ഞാൻ ഈ സൗഹൃദം വേണ്ടെന്ന് വെക്കില്ല രുദ്രാ. കാരണം നീ പറഞ്ഞത് പോലെ ഇപ്പോൾ ഞാനും ഈ സൗഹൃദത്തിന് ഒരുപാട് വില കൊടുക്കുന്നുണ്ട്.\nഒരുപാട് നാളത്തെ പരിചയം ഒന്നുമില്ലെങ്കിൽ പോലും രുദ്രൻ എന്റെ ആരെല്ലാമോ ആണെന്ന് എനിക്ക് തോന്നിയിട്ടുണ്ട്. നിന്നോടൊത്തുള്ള ഈ നിമിഷങ്ങൾ പോലും ഞാനൊരുപാടിഷ്ടപ്പെടുന്നുണ്ട്. ഒരിക്കലും ഞാൻ നിന്നെ വിട്ട് പോവില്ല രുദ്രാ കാരണം എനിക്കതിന് കഴിയില്ല.\nഅവന്റെ കണ്ണിലേക്ക് നോക്കി സ്വയം മറന്നിരുന്നവൾ പറഞ്ഞു നിർത്തി.\nഅവൾ പോലുമറിയാതെ ആ വാക്കുകൾ അവളുടെ ഹൃദയത്തിൽ നിന്ന് പുറത്ത് വന്നു.\nഅവൻ അതീവ സന്തോഷത്തോടെ അതിനപ്പുറം വിസ്മയത്തോടെ അവളെ തന്നെ നോക്കി.\nതന്റെ ലോകം അവളിലേക്ക് മാത്രം ചുരുങ്ങുന്നത് അവനറിഞ്ഞു.\nവീശിയടിക്കുന്ന കാറ്റിൽ അലസമായി പറക്കുന്ന അവളുടെ മുടിയിഴകൾ അവൻ തന്റെ കയ്യാൽ ഒതുക്കി വെച്ചു.\nഅവൾ പെട്ടെന്ന് ഞെട്ടി സ്വബോധം വീണ്ടെടുത്തു. അവൾ ജാള്യതയോടെ അവനിൽ നിന്ന് നോട്ടം മാറ്റി തീരത്തെ പുൽകാൻ വെമ്പൽ കൊള്ളുന്ന തിരയിലേക്ക് കണ്ണ് നട്ടിരുന്നു.\nഅത് കണ്ട് ചിരിയോടെ അവൻ അവളുടെ കയ്യിൽ കോർത്തു പിടിച്ചു അവളോട് ചേർന്നിരുന്ന് കടലിലേക്ക് കണ്ണുകൾ പായിച്ചു.\nകുങ്കുമചുവപ്പുള്ള സായാഹ്നത്തെ വരവേൽക്കാൻ തയ്യാറെടുത്തവർ ഇരുന്നു.\nനിശബ്ദമായ ആ സന്ധ്യ അവരിൽ ആനന്ദം നിറച്ചു.\nഇരുട്ടിന്റെ രശ്മികൾ അസ്തമയ സൂര്യനെ പൊതിയുന്നതും ആർത്തിരുമ്പുന്ന സാഗരത്തിലേക്ക് മുങ്ങിത്താഴുന്നതും നോക്കി അവരിക്കുന്നു.\nപോവണ്ടേ നേരം വൈകി.\nഅവന്റെ ചോദ്യം കേട്ടപ്പോഴാണ് അവൾക്ക് ബോധം വന്നത്.\nഈശ്വരാ നേരം ഇത്രയും വൈകിയല്ലേ?????????\nഅവൾ നെറ്റിയിൽ കൈ അടിച്ചവന്റെ അടുത്ത് നിന്ന് എഴുന്നേറ്റു.\nഏയ് ആദി നീ ടെൻഷൻ ആവണ്ട. നന്ദങ്കിൾ വഴക്ക് പറയും എന്നതാണ് പേടിയെങ്കിൽ ഞാൻ നന്ദൻ അങ്കിളിനോട് പറയാം.\nഏയ് അതൊന്നുമല്ല എന്റെ സ്വഭാവം എല്ലാവർക്കുമറിയാം ബീച്ചിൽ പോയാൽ പിന്നെ താമസിച്ചേ വീട്ടിലെത്തൂ അതുകൊണ്ട് ആരും വഴക്ക് പറയില്ല. ഇത്രയും വൈകിയില്ലേ അതാ ഞാൻ…….\nഅവൾ പൂർത്തിയാക്കാതെ നിർത്തി.\nഅതും ശരിയാ ഞാനും സമയം വൈകുന്നതിനെ പറ്റി ചിന്തിച്ചില്ല.\nഒരു കാര്യം ചെയ്യാം നീ സ്കൂട്ടി എടുത്തു മുന്നേ പൊക്കോ ഞാൻ കാറിൽ നിന്നെ ഫോളോ ചെയ്യാം.\nഏയ് അത് വേണ്ട രുദ്രന് ബുദ്ധിമുട്ടാവും.\nഅവൾ അവനെ തടഞ്ഞു.\nനീ മറുത്തൊന്നും പറയണ്ട എനിക്കൊരു ബുദ്ധിമുട്ടും ഈ കാര്യത്തിലില്ല നിന്നെ ഒറ്റക്ക് വിട്ടിട്ട് പോയാൽ എനിക്ക് സമാധാനമുണ്ടാവില്ല. അതുകൊണ്ട് നല്ല കുട്ടിയായി പോയി വണ്ടിയെടുക്ക് ചെല്ല്.\nഅവളുടെ തോളിൽ തട്ടി അവൻ പറഞ്ഞു.\nഅത് കേട്ട് ചിരിയോടെ അവൾ സ്കൂട്ടിയുടെ അടുത്തേക്ക് നടന്നു.\nഅവൾ വണ്ടി സ്റ്റാർട്ട് ചെയ്തു മുന്നോട്ട് എടുത്തപ്പോൾ തന്നെ രുദ്രൻ കാർ സ്റ്റാർട്ട് ചെയ്തവളെ ഫോളോ ചെയ്തു.\nദേവു ഗൗരിയുടെ കൂടെ കുറേ നേരം ചിലവിട്ടു. ഗൗരിക്ക് ആദ്യം അവളോടുണ്ടായിരുന്ന ഇഷ്ടക്കേടെല്ലാം മാറി അവളോട് സംസാരിക്കാൻ തുടങ്ങി.\nആദിയുടെ കാര്യം കളിയായി അവൾ ഗൗരിയോട് ചോദിച്ചെങ്കിലും ആരാണെന്നുള്ളതിന് വ്യക്തമായ ഒരു സൂചനയും അവൾക്ക് കിട്ടിയില്ല.\nപക്ഷെ പിന്മാറാൻ അവൾ തയ്യാറായില്ല അതാരാണെന്ന് കണ്ടെത്താൻ തന്നെ അവൾ തീരുമാനിച്ചു.\nരുദ്രന്റെ റൂമിൽ നോക്കിയാൽ എന്തെങ്കിലും തുമ്പ് കിട്ടാതിരിക്കില്ല എന്നവൾക്ക് തോന്നി.\nഗൗരിയുടെ ശ്രദ്ധ മാറിയ തക്കം നോക്കി അവൾ അവന്റെ മുറിയിലേക്ക് വെച്ച് പിടിച്ചു.\nഇതുവരെ അവൾക്ക് കയറാൻ കഴിയാത്ത അവന്റെ മുറിയിൽ അവൾ ഒരുവിധം കയറി പറ്റി.\nമുറിയിൽ കയറിയതും ആകമാനം ഒന്ന് നോക്കിയതിനു ശേഷം അവൾ അവിടെയെല്ലാം പരിശോധിക്കാൻ തുടങ്ങി.\nഅപ്പൊ ശരി രുദ്രാ പിന്നെ ഒരിക്കൽ ഇതുപോലെ കാണാം.\nപാലാഴി തറവാടിന്റെ ഗേറ്റിന് മുന്നിൽ സ്കൂട്ടി നിർത്തി അവൾ കാറിൽ ഇരുന്ന അവനോട് പറഞ്ഞു.\nശരി. ഞാൻ രാത്രി വിളിക്കാം\nഅവൻ യാത്ര പറഞ്ഞു.\nഅവളുടെ സ്കൂട്ടി അകത്തേക്ക് പോവുന്നതും നോക്കി അവനിരുന്നു.\nശേഷം പാലാഴി എന്ന് സ്വർണ്ണലിപികളാൽ പുറത്ത് കൊത്തി വെച്ചിരിക്കുന്ന തറവാട്ട് പേരിലേക്ക് ഒന്ന് നോക്കിയവൻ കാർ മുന്നോട്ടെടുത്തു.\nരുദ്രന്റെ മുറിയുടെ മുക്കും മൂലയും അരിച്ചു പെറുക്കിയിട്ടും ഒഴിഞ്ഞ സിഗരറ്റ് പാക്കറ്റുകളും ഉപയോഗശേഷം വലിച്ചെറിഞ്ഞ സിഗരറ്റ് കുറ്റികളുമല്ലാതെ അവൾക്കൊന്നും കണ്ടെത്താനായില്ല.\nനിരാശയോടെ മുറിയിൽ നിന്ന് പുറത്തേക്കിറങ്ങിയ അവൾ റൂമിലേക്ക് കയറാൻ വരുന്ന രുദ്രനെ കണ്ട് ഭയത്തോടെ നിന്നു.\nആദിരുദ്രം - പാർട്ട് 55\nആദിരുദ്രം - പാർട്ട് 54\nആദിരുദ്രം - പാർട്ട് 53


യോഗിയെ ബോംബാക്രമണത്തില് വധിക്കുമെന്ന് ഫോണിലൂടെ ഭീഷണി; 25കാരനായ യുവാവ് അറസ്റ്റില്, ഇയാള് മയക്കുമരുന്നിന് അടിമയെന്ന് പോലീസ് - BIGNEWSLIVE | Latest Malayalam News\nയോഗിയെ ബോംബാക്രമണത്തില് വധിക്കുമെന്ന് ഫോണിലൂടെ ഭീഷണി; 25കാരനായ യുവാവ് അറസ്റ്റില്, ഇയാള് മയക്കുമരുന്നിന് അടിമയെന്ന് പോലീസ്\nമുംബൈ: ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥിനെ വധിക്കുമെന്ന് ഭീഷണിപ്പെടുത്തിയ 25കാരനായ യുവാവ് അറസ്റ്റില്. യുപി സര്‍ക്കാരിന്റെ സോഷ്യല്‍മീഡിയ ഡെസ്‌ക്കിലേയ്ക്ക് വിളിച്ചാണ് ഭീഷണിപ്പെടുത്തിയത്. മഹാരാഷ്ട്ര ആന്റി ടെററിസം സ്‌ക്വാഡാണ് ഇയാളെ പിടികൂടിയത്. വെള്ളിയാഴ്ചയാണ് ബോംബാക്രമണത്തില് യോഗി ആദിത്യനാഥിനെ വധിക്കുമെന്നുള്ള യുവാവിന്റെ ഫോണ് കോള് വന്നത്.\nസംഭവത്തില് ലഖ്‌നൗവിലെ ഗോമതി നഗര് പോലീസ് സ്റ്റേഷനില് കേസ് രജിസ്റ്റര് ചെയ്ത് പ്രത്യേക ടാസ്‌ക് ഫോഴ്‌സ് അന്വേഷണം ആരംഭിച്ചു. മഹാരാഷ്ട്ര എടിഎസും വിവരം ലഭിച്ചതിന്റെ അടിസ്ഥാനത്തില് അന്വേഷണം നടത്തിയിരുന്നു. ഫോണ് വിളിക്കാന് ഉപയോഗിച്ച ഫോണ് യുവാവ് സ്വിച്ച് ഓഫ് ചെയ്‌തെങ്കിലും ഡംപ് ഡാറ്റ ഉപയോഗിച്ച് ആളെ പിടികൂടുകയായിരുന്നു.\nഅവസാനമായി ഫോണ് ഉപയോഗിച്ച സ്ഥലം ഈസ്റ്റേണ് മുംബൈയിലെ ചുനബട്ടിയാണെന്ന് സ്ഥിരീകരിച്ചു. തുടര്‍ന്ന് നടത്തിയ ശാസ്ത്രീയ അന്വേഷണത്തില് മുംബൈയിലെ മഹാദാ കോളനിയിലാണ് യുവാവ് ഉള്ളതെന്നും കണ്ടെത്തുകയായിരുന്നു. അറസ്റ്റിലായതോടെ കമ്രാന് (25) കുറ്റസമ്മതം നടത്തുകയും ചെയ്തു.\nകോടതിയില് ഹാജരാക്കിയ ശേഷം പ്രതിയെ ഉത്തര്‍പ്രദേശിന് കൈമാറും. ദക്ഷിണ മുംബൈയിലെ നാല് ബസാര് സ്വദേശിയായ കമ്രാന് ജോലിയുടെ ഭാഗമായാണ് ചുനഭട്ടിയിലേക്ക് വന്നത്. കമ്രാന്റെ പിതാവ് രണ്ട് മാസങ്ങള്‍ക്ക് മുമ്പ് മരണപ്പെട്ടിരുന്നു. അമ്മയെ കൂടാതെ ഒരു സഹോദരനും സഹോദരിയുമാണ് കമ്രാനുള്ളത്. ഇയാള് മയക്കുമരുന്നിന് അടിമയാണെന്നും പോലീസ് വെളിപ്പെടുത്തി.\nTags: arrests manMaharashtra ATSthreatening to assasinateyogi adityanath\nസ്ത്രീകള്‍ക്കെതിരെയുള്ള ആക്രമണങ്ങളില് ക്ഷമിക്കില്ലെന്ന് യോഗി ആദിത്യനാഥ്; സര്‍ക്കാര് നടപടിയില് സ്ത്രീകള്‍ക്ക് നേരെയുള്ള അതിക്രമങ്ങള്‍ക്ക് വന് കുറവെന്നും വാദം\nഹാഥ്രാസ് കേസ്; അന്വേഷണം സിബിഐയ്ക്ക് വിട്ടു, മുഖം രക്ഷിക്കാന് യോഗി സര്‍ക്കാര്\nഉത്തര്‍പ്രദേശില് പ്രഭാത നടത്തത്തിന് ഇറങ്ങിയ ബിജെപി നേതാവ് വെടിയേറ്റ് മരിച്ചു\n‘ക്ഷണിച്ചാലും അയോധ്യയിലെ മുസ്ലീം പള്ളിയുടെ ഉദ്ഘാടന ചടങ്ങില് പങ്കെടുക്കില്ല’; ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ്\nസൂരജ് പാമ്പിനെ വാങ്ങിയത് 10,000 രൂപ നല്‍കി; വാങ്ങിയത് യൂട്യൂബ് വീഡിയോ നിര്‍മ്മിക്കാനെന്ന വ്യാജേന\nപ്രശസ്ത ജപ്പാന് റസിലിംഗ് താരം ഹന കിമുറ അന്തരിച്ചു


ബുലന്ദ്‌സര് പൊലീസുകാരന്റെ കൊലപാതകത്തില് മൗനം; പശു കടത്തിനെതിരെ കര്‍ശന നടപടി എടുക്കാന് യോഗിയുടെ നിര്‍ദേശം - The Newsrupt\nബുലന്ദ്‌സര് പൊലീസുകാരന്റെ കൊലപാതകത്തില് മൗനം; പശു കടത്തിനെതിരെ കര്‍ശന നടപടി എടുക്കാന് യോഗിയുടെ നിര്‍ദേശം\nPosted5Dec 2018 at 8:08 AM\nബുലന്ദ്സർ ആക്രമണത്തിന് പിന്നാലെ ചേർന്ന പൊലീസ് ഉദ്യോഗസ്ഥരുടെ യോഗത്തിൽ പശു കടത്തിനെതിരെ കർശന നടപടിയെടുക്കണമെന്നാവശ്യപ്പെട്ട് യുപി മുഖ്യമന്ത്രി യോഗി ആദിത്യനാഥ്. വിഎച്ച്പി, ബജ്റംഗ്ദൾ പ്രവർത്തകർ നടത്തിയ ആക്രമണത്തിൽ പൊലീസ് ഇൻസ്പെക്ടർ അടക്കം രണ്ടു പേർ കൊല്ലപ്പെട്ടിട്ടും ഇക്കാര്യത്തിൽ നിശബ്ദത പാലിച്ചാണ് പശുക്കളെ കശാപ് ചെയ്യുന്നവർക്കെതിരെ കർശന നടപടിയെടുക്കണമെന്ന് യുപി മുഖ്യമന്ത്രി നിർദേശിച്ചിരിക്കുന്നത്.\nബുലന്ദ്സർ ആക്രമണത്തിന്റെ പശ്ചാത്തലത്തില് സാഹചര്യങ്ങള് വിലയിരുത്തുന്നതിന് ചൊവ്വാഴ്ച രാത്രി മുഖ്യമന്ത്രി യോഗം വിളിച്ചിരുന്നു. ഈ യോഗത്തിലാണ് പശുക്കളെ കശാപ്പ് നടത്തിയവര്‍ക്കെതിരെ കടുത്ത നടപടി സ്വീകരിക്കാന് മുഖ്യമന്ത്രി പോലീസിന് നിര്‍ദേശം നല്‍കിയതായാണ് റിപ്പോര്‍ട്ട്. സംഭവത്തെക്കുറിച്ച് അന്വേഷണം നടത്താനും പിന്നില് പ്രവര്‍ത്തിച്ചവരെ നിര്‍ബന്ധമായും സമയബന്ധിതമായി അറസ്റ്റ് ചെയ്യാനും മുഖ്യമന്ത്രി ഉത്തരവിട്ടിട്ടുണ്ട്.\nപശുകടത്തിന് പിന്നില് വലിയ ഗൂഢാലോചനയുണ്ടെന്നും ഇതില് ഉള്‍പ്പെട്ടവര്‍ക്കെതിരെ കടുത്ത നടപടിയെടുക്കണമെന്നുമാണ് യുപി മുഖ്യമന്ത്രിയുടെ നിര്‍ദേശം.\nസംസ്ഥാനത്ത് പശു കടത്ത് നിരോധന നിയമം കര്‍ശനമായി നടപ്പാക്കണമെന്ന് ജില്ലാ മജിസ്‌ട്രേറ്റുമാര്‍ക്കും, ജില്ലാ പൊലീസ് മേധാവിമാര്‍ക്കും അദ്ദേഹം നിര്‍ദേശം നല്‍കി. അനധികൃത കശാപു ശാലകള് അടച്ചിടണമെന്നും നിര്‍ദേശമുണ്ട്.\nഅക്രമത്തിൽ പോലീസ് ഉദ്യോഗസ്ഥന് സുബോധ് കുമാര് സിങ് തലയില് വെടിയേറ്റ് മരിച്ച സംഭവത്തെക്കുറിച്ച് മുഖ്യമന്ത്രിയോ യോഗത്തില് പങ്കെടുത്ത ഉദ്യോഗസ്ഥരോ പരാമര്‍ശങ്ങളൊന്നും നടത്തിയില്ലെന്നാണ് റിപ്പോര്‍ട്ടുകൾ. തിരഞ്ഞെടുപ്പിന് മുന്നോടിയായി വർഗീയ കലാപം സൃഷ്ടിക്കുന്നതിനുള്ള ആസൂത്രിത ശ്രമമാണ് നടക്കുന്നതെന്ന് പ്രതിപക്ഷം ആരോപണം ഉയരുന്നതിനിടെയാണ് അക്രമത്തെ കുറിച്ച് മൗനം പാലിച്ച് പശു കടത്തിനെ കുറിച്ച് അന്വേഷിക്കാൻ യോഗി ആദ്യത്യനാഥ് ഉത്തരവിട്ടിരിക്കുന്നത്.\nഅക്രമത്തിന് നേതൃത്വം നൽകിയവരുടെ പരാതിയിൽ പശുകടത്തിന് ബുലന്ദസറിന് സമീപഗ്രാമത്തിലെ പ്രായപൂർത്തിയാകാത്ത മുസ്ലീം കുട്ടികൾക്കെതിരെയാണ് പൊലീസ് കേസെടുത്തിരിക്കുന്നത്. ഏഴു പേർക്കെതിരെ നൽകിയ പരാതിയിൽ പെട്ട ആരും ഗ്രാമത്തിലില്ലാത്ത സാഹചര്യത്തിലാണ് പരാതിയിലെ പേരുകാരായ രണ്ടു കുട്ടികൾക്കെതിരെ പൊലീസ് കേസെടുത്തത്.\nആക്രമണത്തിൽ കൊല്ലപ്പെട്ട ഇന്‍സ്‌പെക്ടര് സുബോധ് കുമാര് സിങ്ങിനെ വധിക്കാനും കലാപമുണ്ടാക്കാനും ഗൂഢാലോചന നടന്നെന്നും ആരോപണമുണ്ട്. സുബോധ് കുമാറിന്റെ സഹോദരിയടക്കമുളളവർ ഇക്കാര്യം തുറന്ന് പറയുകയും ചെയ്തിരുന്നു. 2015-ല് യു.പി.യിലെ ദാദ്രിയില് ബീഫിന്റെപേരില് മുഹമ്മദ് അഖ്ലാഖ് എന്ന മധ്യവയസ്‌കനെ തല്ലിക്കൊന്ന കേസ് അന്വേഷിച്ച ഉദ്യോഗസ്ഥനാണ് കൊല്ലപ്പെട്ട ഇന്‍സ്‌പെക്ടര് സുബോധ് കുമാർ. സുബോധ് കുമാറിനെ കൂടാതെ നാട്ടുകാരനായ സുമിത് കുമാറും (20) കൊല്ലപ്പെട്ടിരുന്നു.\nസയ്‌ന മേഖലയിലെ വനപ്രദേശത്ത് പശുക്കളുടെ തലയും മറ്റവശിഷ്ടങ്ങളും കണ്ടെത്തിയതിനെത്തുടര്‍ന്നാണ് ഒരുകൂട്ടമാളുകള് തിങ്കളാഴ്ച രാവിലെമുതല് പ്രദേശത്ത് അക്രമം അഴിച്ചുവിട്ടത്. സയ്‌നയിലെ പോലീസ് പോസ്റ്റ് നശിപ്പിച്ച ഇവര് പോലീസുകാര്‍ക്കെതിരേ കല്ലെറിഞ്ഞു. ചിംഗാര്‍വതി പോലീസ് ചൗക്കിയിലുണ്ടായിരുന്ന വാഹനങ്ങള് തീവെച്ചു നശിപ്പിച്ചു. ഗോവധത്തെക്കുറിച്ച് അന്വേഷിക്കാമെന്ന് സ്ഥലത്തെത്തിയ ജില്ലാ മജിസ്‌ട്രേറ്റ് അടക്കമുള്ള ഉന്നത ഉദ്യോഗസ്ഥര് ഉറപ്പുനല്‍കിയെങ്കിലും ജനക്കൂട്ടം വ്യാപകമായ അക്രമത്തിന് മുതിരുകയായിരുന്നു.\nബജ്രംഗ്ദള് അടക്കമുള്ള സംഘടനകളാണ് ബുലന്ദ്സറിൽ ആക്രമണത്തിന് നേതൃത്വം നൽകിയത്. കൊലപാതകത്തിനും കലാപമുണ്ടാക്കിയതിനും അടക്കം ബജ്രംഗ്ദളിന്റെ ബുലന്ദ്ശഹര് ജില്ലാ കണ്‍വീനര് യോഗേഷ് രാജ് അടക്കം 27 പേര്‍ക്കെതിരേ കേസെടുത്തു. തിരിച്ചറിഞ്ഞിട്ടില്ലാത്ത അറുപതോളം പേര്‍ക്കെതിരേയും കേസെടുത്തിട്ടുണ്ട്. നാലുപേര് ഇതിനകം അറസ്റ്റിലായി. യോഗേഷ് രാജിനെ പിടികൂടാനായിട്ടില്ല.\nBJPYogi AdityanathBulandshahar RiotSubodh Kumar Murder


ജാഗ്രതാ സെമിനാർ സംഘടിപ്പിക്കുന്നു | Asian Metro News ജാഗ്രതാ സെമിനാർ സംഘടിപ്പിക്കുന്നു\nജാഗ്രതാ സെമിനാർ സംഘടിപ്പിക്കുന്നു\nകൊട്ടാരക്കര: സ്ത്രീധനത്തിൻ്റെ പേരിൽ സമൂഹത്തിലെ സ്ത്രീകൾ അനുഭവിക്കുന്ന പീഠനങ്ങൾക്കെതിരെ പ്രതികരിക്കാൻ അവരെ പ്രാപ്തരാക്കുക എന്ന ലക്ഷ്യത്തോടെ കൊട്ടാരക്കര താലൂക്ക് ലൈബ്രറി കൗൺസിലിൻ്റെ നേതൃത്വത്തിൽ ജാഗ്രതാ സെമിനാർ സംഘടിപ്പിക്കുന്നു. ജൂൺ 27 ഞായർ രാവിലെ 10 മണിക്ക് ഗൂഗിൾ മീറ്റിലൂടെ “സ്ത്രീധനം… സാമൂഹിക വിപത്ത്” എന്ന വിഷയത്തെ ആസ്പദമാക്കിയുള്ള സെമിനാർ ബഹു. മൃഗസംരക്ഷണ വകുപ്പ് മന്ത്രി ജെ.ചിഞ്ചുറാണി ഉദ്ഘാടനം ചെയ്യും. മുൻ എം.എൽ.എ അഡ്വ.പി.അയിഷാപ്പോറ്റി മോഡറേറ്ററാകുന്ന സെമിനാറിൽ സാമൂഹിക പ്രവർത്തകയും, മികച്ച വാക്മിയുമായ അഡ്വ.പി.എം ആതിര വിഷയാവതരണം നടത്തുമെന്നും താലൂക്ക് ലൈബ്രറി കൗൺസിൽ ഭാരവാഹികളായ ജെ.സി.അനിൽ അഡ്വ.പി.കെ.ജോൺസൺ എന്നിവർ അറിയിച്ചു.


sudev nair about my life partner film - Malayalam Filmibeat\nപൃഥ്വിരാജിനും ജയസൂര്യയ്ക്കും മാത്രമേ പ്രണയിക്കാന് അറിയുകയുള്ളോ?\n| Published: Monday, August 17, 2015, 14:16 [IST]\nസംസ്ഥാന ചലച്ചിത്ര പുരസ്‌കാരത്തിന് അര്‍ഹത നേടിയ മൈ ലൈഫ് പാര്‍ട്ടണര് എന്ന സിനിമ തിയറ്ററുടമകള് ഏറ്റെടുക്കാത്തതില് ഒരു കാരണമായിരുന്നു, ചിത്രത്തില് സൂപ്പര് താരങ്ങള് ഇല്ലാ എന്നത്.\nഇത്തരമൊരു ചിന്ത തിയറ്റര് ഉടമകളില് സൃഷ്ടിച്ചത് പ്രേഷകര് സൂപ്പര് താരങ്ങള് ഇല്ലാത്ത സിനിമകള് കാണില്ലാത്തതുക്കൊണ്ടാണ്. അതിന്റെ അര്‍ഥം ജയസൂര്യയും പൃഥ്വിരാജും അഭിനയിച്ചാല് മൈ ലൈഫ് പാര്‍ട്ടണര് തിയറ്ററുകളിലെത്തി ഹിറ്റാകുമായിരുന്നു എന്നാണ്.\nപൃഥ്വിരാജും ജയസൂര്യയും തമ്മിലുള്ള സ്വവര്‍ഗ്ഗ പ്രണയമെങ്കില് അത് കാണാന് ആളുണ്ടാകും. എന്നാല് പുതിയ രണ്ട് ആളുകളുടെ പ്രണയമാകുമ്പോള് അവരുടെ പ്രണയത്തിന് മാര്‍ക്കറ്റ് ഇല്ല. ചിത്രത്തിലെ നായകന് സുദേവ് നായര് പറയുന്നു.\nഎന്തായാലും എനിക്ക് സിനിമയില് പിടിച്ച് നില്‍ക്കുന്നതിന് വേണ്ടി ഒരു വലിയ യുദ്ധം തന്നെ ചെയ്യേണ്ടി വന്നു. പക്ഷേ അവിടെയായിരുന്നു തന്റെ വിജയമെന്നും സുദേവ് കൂട്ടി ചേര്‍ത്തു. പ്രമുഖ മാധ്യമവുമായി നടന്ന അഭിമുഖത്തിലാണ് സുദേവ് ഇക്കാര്യം വ്യക്തമാക്കിയത്.\nRead more about: malayalam film news my life partner actor sudev nair മലയാളം സിനിമ നടന് സുദേവ് നായര്\nSudev Nair, the actor who won the Best Actor trophy aong with Nivin Pauly in the Kerala State Film Awards 2015, has already becomeasensation in Mollywood.\nStory first published: Monday, August 17, 2015, 14:16 [IST]


Actress Aswathy Sreekanth Shares The News Of Her Pregnancy Fans Showers Love - Malayalam Filmibeat\nആരാധകരുടെ ചോദ്യങ്ങള്‍ക്കുള്ള ഉത്തരം; ഗര്‍ഭിണിയാണെന്ന് അശ്വതി ശ്രീകാന്ത്, ആശംസകളോടെ സോഷ്യല് മീഡിയ\n| Published: Friday, March 19, 2021, 10:43 [IST]\nടെലിവിഷന് പ്രേക്ഷകര്‍ക്ക് സുപരിചിതമായ മുഖമാണ് അശ്വതി ശ്രീകാന്തിന്റേത്. റേഡിയോ ജോക്കിയായിരുന്ന അശ്വതി അവതാരകയായാണ് പ്രേക്ഷകരുടെ മുന്നിലെത്തുന്നത്. സ്വതസിദ്ധമായ ശൈലിയിലൂടെ വളരെ പെട്ടെന്നു തന്നെ അശ്വതി പ്രേക്ഷകരുടെ മനസ് കീഴടങ്ങി. പിന്നീട് ചക്കപ്പഴത്തിലെ ആശയായി അഭിനയത്തിലേക്ക് കടന്നു. ആശയായപ്പോഴും പ്രേക്ഷകരുടെ കൈയ്യടി നേടാന് അശ്വതിയ്ക്ക് സാധിച്ചു.\nചക്കപ്പഴും ആശയും പ്രേക്ഷകരുടെ കൈയ്യടികള് നേടിക്കൊണ്ട് മുന്നേറുമ്പോള് അശ്വതിയുടെ ജീവിതത്തില് മറ്റൊരു സന്തോഷ വാര്‍ത്ത കൂടി എത്തിയിരിക്കുകയാണ്. ചക്കപ്പഴം പ്രേക്ഷകര്‍ക്കിടയില് ഏറെ സന്തോഷം പകരുന്നതായിരുന്നു ആശയും ഉത്തമയും പുതിയ അംഗത്തിനായി കാത്തിരിക്കുകയായിരുന്നുവെന്ന വാര്‍ത്ത. ആശ ഗര്‍ഭിണിയാണെന്ന വാര്‍ത്തയ്ക്ക് പിന്നാലെ ആരാധകര് ചോദ്യങ്ങളുമായി എത്തിയിരുന്നു.\nയഥാര്‍ത്ഥ ജീവിതത്തിലും അശ്വതി ഗര്‍ഭിണിയാണോ എന്നായിരുന്നു ആരാധകര്‍ക്ക് അറിയേണ്ടിയിരുന്നത്. ആ ചോദ്യങ്ങള്‍ക്കെല്ലാം മറുപടിയുമായി അശ്വതി എത്തിയിരിക്കുകയാണ്. താന് ഗര്‍ഭിണിയാണെന്ന സന്തോഷ വാര്‍ത്ത ആരാധകരുമായി പങ്കുവച്ചിരിക്കുകയാണ് അശ്വതി. കുടുംബസമേതമുള്ള ചിത്രം പങ്കുവച്ചു കൊണ്ടായിരുന്നു അശ്വതി സന്തോഷ വാര്‍ത്ത പുറത്ത് വിട്ടത്.\nറീലാണോ റിയലാണോ എന്ന ചോദ്യങ്ങള്‍ക്കുള്ള ഉത്തരം ഇതാ. എന്നു പറഞ്ഞാണ് അശ്വതി വാര്‍ത്ത പുറത്ത് വിട്ടത്. ചുവന്ന നിറത്തിലുള്ള വസത്രം ധരിച്ചാണ് അശ്വതിയും കുടുംബവുമെത്തിയത്. മകളുടെ കൈയ്യിലെ സൂണ് ടു ബി എ ബിഗ് സിസ്റ്റര് എന്നെഴുതിയ ബോര്‍ഡുമുണ്ട്. പിന്നാലെ ആശംസകളുമായി സീരിയല് ലോകവും ആരാധകരുമെത്തിയിരിക്കുകയാണ്.\nനോട്ടം കൊണ്ട് ഹൃദയം കവര്‍ന്ന് ആത്മീയ; ഹോട്ട് ചിത്രങ്ങള്\nസരയു മോഹന്, രഞ്ജിനി ഹരിദാസ്, ശില്‍പ ബാല, സൂരജ്, ആര്യ തുടങ്ങിയവര് കമന്റുകളിലൂടെ ആശംസ അറിയിക്കുന്നുണ്ട്. ചക്കപ്പഴത്തിലെ സഹതാരങ്ങളായ ശ്രുതി രജനീകാന്ത്, സബീറ്റ തുടങ്ങിയവരും ആശംസകളുമായെത്തിയിട്ടുണ്ട്. അതേസമയം ഗര്‍ഭിണിയായതോടെ അശ്വതി അഭിനയത്തില് നിന്നും ഇടവേളയെടുക്കുമോ എന്നും ചിലര് കമന്റിലൂടെ ചോദിക്കുന്നുണ്ട്. ഇതിന് അശ്വതി മറുപടി നല്‍കിയിട്ടില്ല.\nദൈവമായി വന്ന് ജീവശ്വാസം നൽകി മമ്മൂക്ക | FilmiBeat Malayalam\nഅഭിനേത്രി, അവതാരക എന്നത് പോലെ തന്നെ സോഷ്യല് മീഡിയയിലും സജീവമാണ് അശ്വതി. ബോഡി ഷെയ്മിങ്ങിനേയും ഡിപ്രഷനെ കുറിച്ചുമെല്ലാം അശ്വതിയുടെ എഴുത്തുകള് ശ്രദ്ധിക്കപ്പെട്ടിരുന്നു. സാമൂഹിക വിഷയങ്ങളിലും അശ്വതി തന്റെ നിലപാട് തുറന്നു പറയാറുണ്ട്. താരത്തിന്റെയും കുടുംബത്തിന്റേയും സന്തോഷത്തില് പങ്കുചേരുകയാണ് ആരാധകര് ഇപ്പോള്.\nMORE ASWATHY SREEKANTH NEWS\nഅശ്വതിയുടെ ബേബി ഷവര് ആഘോഷമാക്കി ചക്കപ്പഴം താരങ്ങള്? ചിത്രങ്ങള് വൈറല്\nആശുപത്രിയില് വെച്ച് 'അച്ഛന്' എന്നാവും അമ്മ എഴുതാന് ശ്രമിച്ചതെന്ന് എനിക്ക് തോന്നി, അശ്വതിയുടെ കുറിപ്പ്\nനിറ വയറുമായി ചക്കപ്പഴം പൈങ്കിളി; നാത്തൂനെ തേച്ചൊട്ടിച്ച് അശ്വതിയുടെ കമന്റ്!\nശരിക്കും ലോട്ടറി അടിച്ചത് എനിക്കാണ്; ഗർഭകാലത്തിന്റെ 7-ാം മാസത്തിലാണ്,ആരാധകർക്ക് മറുപടിയുമായി അശ്വതി ശ്രീകാന്ത്\nഈ സമയത്ത് എനിക്കും ഉള്ളിലുള്ളയാള്‍ക്കും വലുത് മനസമാധാനം; ചെറിയ ബ്രേക്ക് എടുക്കുന്നുവെന്ന് അശ്വതി\nവൈറല് മറുപടിയ്ക്ക് മുമ്പ് ആലോചിച്ചത് രണ്ട് കാര്യങ്ങള്, കമന്റും മറുപടിയ്ക്കും വലിയ ദൂരമില്ല: അശ്വതി\nഅശ്ലീല കമന്റുമായി യുവാവ്, വായടപ്പിച്ച് അശ്വതി ശ്രീകാന്ത്; ഇതിലും മികച്ച മറുപടി സ്വപ്‌നങ്ങളില് മാത്രം!\nഗൾഫുകാരനെ കല്യാണം കഴിച്ച് കൂടെ പോകാമെന്ന് കരുതി; പക്ഷേ വിവാഹം മാത്രമേ നടന്നുള്ളു, അമ്മയെ കുറിച്ച് അശ്വതി\nഇന്‍സ്റ്റയില് കാണുന്നതല്ല ജീവിതം, സത്യാവസ്ഥ കാണിച്ച് അശ്വതിയുടെ പോസ്റ്റ്, ഏറ്റെടുത്ത് ആരാധകര്\nRead more about: aswathy sreekanth serial\nActress Aswathy Sreekanth Shares The News Of Her Pregnancy Fans Showers Love, Read More In Malayalam.\nStory first published: Friday, March 19, 2021, 10:43 [IST]


SRI SHARADAMBA HSS SHENI: SSLC MATHEMATICS -TANGENTS - ALL CONCEPTS\nSSLC MATHEMATICS -TANGENTS - ALL CONCEPTS\nഎസ്.എസ്.എല് സി പരീക്ഷയ്ക്ക് തയ്യാറെടുക്കുന്ന കുട്ടികള്‍ക്കായി തൊടുവരകള് എന്ന പാഠത്തിലെ പ്രധാന ആശയങ്ങള് ഷേണി ബ്ലോഗിലൂടെ ഷെയര് ചെയ്യുകയാണ് ശ്രീ മുരളീധരന് സി.ആര്. GHSS Chalissery, Palakkad.\nസാറിന് ഞങ്ങളുടെ നന്ദിയം കടപ്പാടും അറിയക്കുന്നു.\nCLICK HERE TO DOWNLOAD MAIN CONCEPTS OF THE LESSON TANGENTS\nMORE MATHS MATERIALS - CLICK HERE\nPosted by SRI SHARADAMBA HSS SHENI, KASARAGOD at 3/15/2020 09:24:00 AM\nLabels: 2019-2020, MATHEMATICS, MURALEEDHARAN C R, SSLC 2019-2020, STD X, STD X MATHEMATICS, STUDY MATERIALS


ബ്രിട്ടനില് പുതിയ വേരിയന്റ് സ്ഥിരീകരിച്ചതിന് പിന്നാലെ ഇന്ത്യയിലേക്കുള്ള വിമാന സര്‍വ്വീസ് ബബ്ബിളുകള് വെട്ടിച്ചുരുക്കിയിരുന്നു\nബ്രിട്ടനിലെ കൊവിഡ് സ്‌ട്രെയിന് കൂടുതല് മാരകമാണെന്ന് തിരിച്ചറിഞ്ഞതോടെ വിദേശ രാജ്യങ്ങള് യുകെയില് നിന്നുള്ള യാത്രകള്‍ക്ക് വിലക്ക് പ്രഖ്യാപിക്കാന് ഒരുങ്ങുന്നു. യുകെയില് നിന്നും അംഗരാജ്യങ്ങളിലേക്കുള്ള യാത്രകള് വിലക്കാണ് പദ്ധതി ഒരുക്കുന്നതായി യൂറോപ്യന് യൂണിയന് നേതാക്കള് വ്യക്തമാക്കി. അര്‍ദ്ധരാത്രി മുതല് യുകെയില് നിന്നുള്ള എല്ലാ യാത്രാവിമാനങ്ങള്‍ക്കും, ഫെറി യാത്രകള്‍ക്കും നെതര്‍ലാന്‍ഡ്‌സ് വിലക്ക് പ്രഖ്യാപിച്ചിട്ടുണ്ട്.\nപുതിയ വേരിയന്റ് ഭീതിയില് യുകെയില് നിന്നും, തിരിച്ചുമുള്ള യാത്രകള്‍ക്ക് വിലക്ക് ഏര്‍പ്പെടുത്തിയതായി പോര്‍ച്ചുഗല് വ്യക്തമാക്കി. ബോറിസ് ജോണ്‍സനും, മുതിര്‍ന്ന ശാസ്ത്രീയ ഉപദേശകരും യുകെയിലെ രൂപമാറ്റം വന്ന വൈറസ് ആദ്യഘട്ട വൈറസിനേക്കാള് 30 ശതമാനത്തിലേറെ മാരകമാണെന്ന് മുന്നറിയിപ്പ് നല്‍കിയതോടെയാണ് വിവിധ രാജ്യങ്ങള് യുകെയെ അകറ്റിനിര്‍ത്തുന്നത്.\nയുകെ വേരിയന്റ് ഒടുവിലായി അമേരിക്കയിലും, കാനഡയിലും സ്ഥിരീകരിച്ചു. ക്രിസ്മസ് കാലത്ത് തന്നെ യുകെ വിമാനങ്ങള്‍ക്ക് വിലക്ക് പ്രഖ്യാപിച്ച ഫിലിപ്പൈന്‍സില് 16 ബ്രിട്ടീഷ് വേരിയന്റ് കേസുകളാണ് കണ്ടെത്തിയിട്ടുള്ളത്. ആദ്യ ഘട്ട വൈറസിനേക്കാള് മാരകമല്ലെന്ന് ഇതുവരെ പറഞ്ഞ വേരിയന്റാണ് ഇപ്പോള് കൂടുതല് മാരമായി തിരിച്ചറിഞ്ഞിട്ടുള്ളത്. യുകെയില് രണ്ടാം ഘട്ട വ്യാപനം പരമോന്നതിയില് എത്തിയ ശേഷം നിയന്ത്രണവിധേയമായി മാറുകയാണെന്ന് പ്രതീക്ഷിക്കുമ്പോഴാണ് വേരിയന്റ് മാരകമാണെന്ന ബ്രിട്ടീഷ് സര്‍ക്കാരിന്റെ വെളിപ്പെടുത്തല് എത്തുന്നത്.\nബ്രിട്ടനില് പുതിയ വേരിയന്റ് സ്ഥിരീകരിച്ചതിന് പിന്നാലെ ഇന്ത്യയിലേക്കുള്ള വിമാന സര്‍വ്വീസ് ബബ്ബിളുകള് വെട്ടിച്ചുരുക്കിയിരുന്നു. ഇതില് പ്രധാന നഷ്ടം നേരിട്ടത് മലയാളികള്‍ക്കാണ്. ലണ്ടനില് നിന്നും കൊച്ചിയിലേക്കുള്ള ഡയറക്ട് ഫ്‌ളൈറ്റാണ് വെട്ടിനിരത്തലില് ഇല്ലാതായത്. ഇത് തിരികെ എത്തിക്കാന് മലയാളി സംഘടനകള് പരിശ്രമിക്കുമ്പോഴാണ് പുതിയ വേരിയന്റ് മാരകമാണെന്ന വാര്‍ത്ത കൂടി ബ്രിട്ടന് സ്ഥിരീകരിക്കുന്നത്.


ഇതാ 'ആയിരം ഇതളുള്ള താമര' ; ആർക്കും വളർത്താം, പരിപാലനം ഇങ്ങനെ: വിഡിയോ | Lotus | Thousand Petal | Agri news\nഇതാ 'ആയിരം ഇതളുള്ള താമര' ; ആർക്കും വളർത്താം, പരിപാലനം ഇങ്ങനെ: വിഡിയോ\nമനോരമ ലേഖകൻ June 23, 2021 11:11 AM IST\nതാമര വളർത്തൽ ഹോബിയാക്കിയ പൊലീസ് ഉദ്യോഗസ്ഥന്റെ ശേഖരത്തിലെ സഹസ്രദള പത്മം (ആയിരം ഇതളുള്ള താമര) വിരിഞ്ഞു. അപൂർവ കാഴ്ച കാണാൻ തുരുത്തി പ്രശാന്ത് ഭവനിലേക്കു സന്ദർശകരേറെ. എആർ ക്യാംപിലെ ഉദ്യോഗസ്ഥൻ പി.എസ്.പ്രമോദ് കുമാറിന്റെ വീട്ടിലാണ് ഈ സുന്ദരകാഴ്ച. കൊൽക്കത്തയിൽ നിന്ന് എത്തിച്ച കിഴങ്ങ്3മാസം മുൻപാണു നട്ടത്.\nസങ്കരയിനത്തിൽ പെട്ട കിഴങ്ങാണിത്. തിങ്കളാഴ്ച രാവിലെയാണു വിരിഞ്ഞത്.4ദിവസമാണ് ആയുസ്സ്.2മൊട്ടുകൾ കൂടി വിരിയാനുണ്ട്. ചൈന, വിയറ്റ്നാം എന്നിവിടങ്ങളിലും വടക്കേയിന്ത്യയിലും കാണപ്പെടുന്ന സഹസ്രദള പത്മം കേരളത്തിലെ കാലാവസ്ഥയ്ക്ക് യോജിച്ചതല്ലെന്നാണു പറയപ്പെടുന്നത്. ജില്ലാ ഹെഡ് ക്വാർട്ടേഴ്സിലാണു പ്രമോദ് ജോലി ചെയ്യുന്നത്.\nഇത്തിത്താനത്ത് മൊട്ടിട്ട സ്വപ്നം\n2017ൽ ഇത്തിത്താനം ക്ഷേത്രക്കുളത്തിൽ താമര വിരിഞ്ഞുനിൽക്കുന്നതു കണ്ട് കൗതുകത്തിനാണ് പ്രമോദ് വീട്ടിലെ വലിയ പാത്രത്തിൽ താമര വളർത്താൻ ശ്രമം നടത്തിയത്. ഡിസംബർ ഒന്നിനു നട്ട കിഴങ്ങ്, അടുത്ത വർഷം ജനുവരി 26ന് വിരിഞ്ഞതോടെ ആവേശമായി. പിന്നീടു രാജ്യത്തിന്റെ പല ഭാഗത്തു നിന്നും കിഴങ്ങുകൾ ഓർഡർ ചെയ്തു വരുത്തി നട്ടു. ഗ്രീൻ ആപ്പിൾ, പിങ്ക് ക്ലൗഡ്, വസുകി, പിനോയി, കലമിയ തുടങ്ങി 35 ഇനം താമരയും 30 ഇനം ആമ്പലും പ്രമോദിന്റെ ശേഖരത്തിലുണ്ട്. വീടു പണി നടക്കുന്നതിനാൽ സഹോദരൻ പ്രദീപ് കുമാറിന്റെ വീട്ടിലാണ് ഇവ ഇപ്പോൾ.\nപ്ലാസ്റ്റിക് ടബ്ബിലാണ് കിഴങ്ങു നടുന്നത്. ആദ്യം ചാണകപ്പൊടിയും മുകളിൽ മണ്ണും ഇട്ട ശേഷം ഇതിലേക്കാണു കിഴങ്ങു നടുന്നത്. തുടർന്നു ചെറുതായി നനയ്ക്കും. വിത്തുമുളച്ച്, വളർച്ചയുടെ ഘട്ടങ്ങളിൽ ടബ്ബിൽ വെള്ളം നിറയ്ക്കും. ആദ്യ രണ്ടാഴ്ച കീടങ്ങളുടെയും ഒച്ചുകളുടെയും ശല്യം ഒഴിവാക്കാൻ ശ്രമിക്കണം. പിന്നീടു കാര്യമായ പരിപാലനം ആവശ്യമില്ല.\nEnglish Summary: 'Lotus withathousand petals' blooms in the house ofapoliceman


യൂസുഫ് പഠാൻ വെടിക്കെട്ട് ബാറ്റിംഗ് ഇനി ക്രിക്കറ്റിൽ ഇല്ല, വിരമിക്കൽ പ്രഖ്യാപിച്ചു | Fanport | Cricket News Malayalam\nSaturday, Apr 17, 2021 07:13 PM\nHome Cricket യൂസുഫ് പഠാൻ വെടിക്കെട്ട് ബാറ്റിംഗ് ഇനി ക്രിക്കറ്റിൽ ഇല്ല, വിരമിക്കൽ പ്രഖ്യാപിച്ചു\nഇന്ത്യൻ ക്രിക്കറ്റ് കണ്ട മികച്ച അറ്റാക്കിംഗ് ബാറ്റ്സ്മാന്മാരിൽ ഒരാളായ യൂസുഫ് പഠാൻ ക്രിക്കറ്റിൽ നിന്ന് വിരമിച്ചു. താരം തന്നെ ഇന്ന് ഔദ്യോഗികമായി വിരമിക്കൽ പ്രഖ്യാപിച്ചു. ഇന്ത്യക്ക് വേണ്ടി 57 ഏകദിനങ്ങളും 22 ടി20 മത്സരങ്ങളും യൂസുഫ് കളിച്ചിട്ടുണ്ട്. 2012ന് ശേഷം ഒരിക്കൽ പോലും ഇന്ത്യക്ക് വേണ്ടി കളിക്കാൻ യൂസുഫിന് അവസരം ലഭിച്ചിട്ടില്ല.\n2010ൽ മുംബൈക്ക് എതിരെ 37 പന്തിൽ സെഞ്ച്വറി നേടിയ യൂസുഫ് പഠാനാണ് ഇപ്പോഴും ഐ പി എല്ലിൽ ഏറ്റവും വേഗതയേറിയ ഇന്ത്യൻ സെഞ്ച്വറി. ഐ പി എല്ലിൽ വേഗതയേറിയ രണ്ടാം സെഞ്ച്വറിയും ഇതാണ്. ഇന്ത്യക്ക് വേണ്ടി 810 റൺസ് ഏകദിനത്തിൽ നേടിയ യൂസുഫ് രണ്ട് സെഞ്ച്വറിയും മൂന്ന് ഫിഫ്റ്റിയുൻ നേടിയിട്ടുണ്ട്. 33 വിക്കറ്റും ഇന്ത്യക്കായി ഏകദിനത്തിൽ നേടി. ടി20യിൽ 236 റൺസും 13 വിക്കറ്റും ഇന്ത്യൻ ജേഴ്സിയിൽ നേടാനും അദ്ദേഹത്തിനായി.\nഐ പി എല്ലിൽ കൊൽക്കത്തയ്ക്ക് ഒപ്പം രണ്ട് തവണയും രാജസ്ഥാ‌നൊപ്പം ഒരു കിരീടവും യൂസുഫ് നേടിയിട്ടുണ്ട്. മൂന്ന് തവണയും കിരീട നേട്ടത്തിൽ പ്രധാന പങ്കുവഹിക്കാനും യൂസുഫിനായി. 174 ഐ പി എൽ മത്സരങ്ങൾ കളിച്ച യൂസുഫ് 3204 റൺസും 42 വിക്കറ്റും നേടിയിട്ടുണ്ട്.\nPrevious articleകേരളത്തിന്റെ അപരാജിത കുതിപ്പിന് തടയിട്ട് ദേവ്ദത്ത് പടിക്കലും സംഘവും\nNext articleഇബ്രാഹിമോവിച് വീണ്ടും ഓൾഡ്ട്രാഫോർഡിൽ എത്തും, യൂറോപ്പയിൽ മിലാൻ മാഞ്ചസ്റ്റർ യുണൈറ്റഡ് പോരാട്ടം


യൂണിവേഴ്‍സിറ്റി കോളേജ് സംഘർഷം: സർക്കാർ റിപ്പോർട്ട് തേടി\nതത്സമയം ഡെസ്ക്| Updated On: 12 July 2019 2:15 PM GMT | Location :\nസംഘർഷത്തിന് വഴിവച്ചതെന്ന കാര്യം പരിശോധിച്ച് റിപ്പോർട്ട് നൽകാൻ ഉന്നത വിദ്യാഭ്യാസമന്ത്രി ഡോ. കെ ടി ജലീൽ കോളേജ് വിദ്യാഭ്യാസ ഡയറക്ടറോട് നിർദ്ദേശിച്ചു.\nയൂണിവേഴ്‍സിറ്റി കോളേജിലുണ്ടായ സംഘർഷത്തിൽ സർക്കാർ റിപ്പോർട്ട് തേടി. എന്താണ് സംഘർഷത്തിന് വഴിവച്ചതെന്ന കാര്യം പരിശോധിച്ച് റിപ്പോർട്ട് നൽകാൻ ഉന്നത വിദ്യാഭ്യാസമന്ത്രി ഡോ. കെ ടി ജലീൽ കോളേജ് വിദ്യാഭ്യാസ ഡയറക്ടറോട് നിർദ്ദേശിച്ചു.\nസംഘർഷത്തെക്കുറിച്ച് പരിശോധിച്ച് വരികയാണെന്നും എന്താണ് സംഭവിച്ചതെന്ന് പരിശോധിക്കട്ടെ എന്നുമായിരുന്നു കോളേജ് പ്രിൻസിപ്പാളിന്‍റെ പ്രതികരണം. ഇതിനിടെ, ആക്രമണത്തിൽ കോളേജിന് പുറത്തു നിന്നുള്ളവരുൾപ്പടെ പങ്കെടുത്തെന്നും, ഇവരെ കണ്ടെത്തി നടപടിയെടുക്കണമെന്നും ആവശ്യപ്പെട്ട് വിദ്യാർത്ഥികൾ പ്രിൻസിപ്പാളിന് പരാതി നൽകി. 300 പേർ ഒപ്പിട്ട ഭീമൻ പരാതിയാണ് നൽകിയിരിക്കുന്നത്.\nഇതിനിടെ, നെഞ്ചിന് കുത്തേറ്റ അഖിലിനെ ഉടൻ ശസ്ത്രക്രിയക്ക് വിധേയനാക്കണമെന്ന് ആശുപത്രി അധികൃതർ അറിയിച്ചു. അഖിലിന് ആന്തരിക രക്തസ്രാവമുള്ളതിനാൽ ഉടൻ ശസ്ത്രക്രിയ വേണം. തിരുവനന്തപുരം ജനറൽ ആശുപത്രിയിലാണ് ബി എ വിദ്യാർത്ഥിയായ അഖിലിനെ പ്രവേശിപ്പിച്ചിരിക്കുന്നത്.


ബ്രെയിൻ ട്യൂമർ ശരീരം മുൻകൂട്ടി കാണിച്ചു തരുന്ന ലക്ഷണങ്ങൾ ഇവയാണ്\nബ്രെയിൻ ട്യൂമർ അതിനെ കുറിച്ച് ഒരു ലഘു വിവരണം നിങ്ങൾക്ക് വേണ്ടി പറഞ്ഞു തരുക എന്നുള്ളതാണ് ഈ വീഡിയോ ചെയ്യുന്നത് മൂലം ഉള്ള ലക്ഷ്യം എന്ന് പറയുന്നത്. അതുകൊണ്ടുതന്നെ അതിനെക്കുറിച്ചാണ് ഇന്നത്തെ വീഡിയോ വളരെ വിശദമായി നിങ്ങൾക്ക് മുന്നിൽ പറഞ്ഞു തരാൻ പോകുന്നത്. തലയ്ക്ക അകത്ത് ഉണ്ടാകുന്ന മുഴകളെ ആണ് നമ്മൾ സാധാരണയായി ബ്രെയിൻ ട്യൂമർ എന്ന് പറയുന്നത്. ഇത് നാലു ലൊക്കേഷനിൽ നിന്നും വരുന്ന മുഴകളാണ്. എല്ലാ മുഴകളും ബ്രയിൻ ഇൽ നിന്നും വരുന്നതല്ല. തലച്ചോറിന് പുറത്ത് ഒരു ആവരണമുണ്ട് അതിൽ നിന്നും വരുന്ന മുഴകൾ ഉണ്ട്.\nമൂന്നാമത്തെ മകൾ എന്ന് പറയുന്നത് തലയോട്ടിയിൽ നിന്നും വരുന്ന മുഴകളാണ്. നാലാമത്തേത് എന്ന് പറയുന്നത് തലച്ചോറിൽ നിന്നും പുറത്തേക്ക് ഉൽഭവിക്കുന്ന രീതിയിലുള്ള മുഴകളാണ്. ഈ നാല് രീതിയിൽ നിന്നും വരുന്ന മുഴകൾ എന്ന് പറയുന്നത് നമുക്ക് ബ്രെയിൻ ട്യൂമർ അതിൽ ഉൾപ്പെടുത്താവുന്നതാണ്. ബ്രെയിൻ ട്യൂമർ അതിനെക്കുറിച്ച് കൂടുതലായി പറയുന്നതിനേക്കാൾ മുന്നേ അതിൻറെ വേർതിരിവിനെ കുറിച്ച് നിങ്ങൾ അറിഞ്ഞിരിക്കേണ്ടത് ആവശ്യമാണ്. പ്രധാനമായും ബ്രെയിൻ ട്യൂമർ അതിനെ രണ്ടായി ആണ് തരംതിരിക്കുന്നത്. ഒന്നാമത്തേത് പറയുന്നത് പ്രൈമറി ബ്രെയിൻ ട്യൂമർ ആണ്.\nരണ്ടാമത്തെ തരം തിരിവ് എന്നുപറയുന്നത് സെക്കൻഡറി ബ്രെയിൻ ട്യൂമർ ആണ്. പ്രൈമറി ബ്രെയിൻ ട്യൂമർ എന്ന് പറയുന്നത് തലച്ചോറിന് അകത്ത് ആദ്യമായി ഉണ്ടാകുന്ന മുഴകളാണ്. സെക്കൻഡറി ബ്രെയിൻ ട്യൂമർ എന്ന് പറയുന്നത് ശരീരത്തിലെ മറ്റൊരു അവയവത്തിൽ ഉണ്ടായ ട്യൂമർ തലച്ചോറിന് അകത്തേക്ക് പടർന്നു വന്ന രീതിയിലുള്ളതാണ്. ഈ രണ്ടു കാറ്റഗറിയിലാണ് സാധാരണയായി ബ്രെയിൻ ട്യൂമർ ഉള്ളത്. ഇനി കൂടുതലായി അറിയാൻ നിങ്ങൾ വീഡിയോ മുഴുവനായി കാണുക.


അട്ടിമറിക്കപ്പെട്ട ബാബറി മസ്ജിദ് കേസ്\nഗാന്ധിജിക്കുനേരെ വെടിയുതിര്‍ത്ത നാഥുറാം വിനായക് ഗോഡ്സെയുടെ സഹോദരനും ഗാന്ധി വധക്കേസിലെ പ്രതിയുമായിരുന്ന ഗോപാല് ഗോഡ്സെയുമായി മാധ്യമ പ്രവര്‍ത്തകനായ അരവിന്ദ് രാജഗോപാല് നടത്തിയ ഒരു അഭിമുഖം 1994 ജനുവരി 28 ന്‍റെ ഫ്രന്‍റ്ലൈനില് പ്രസിദ്ധീകരിച്ചിട്ടുണ്ട്. അതിലെ രണ്ട് ചോദ്യങ്ങളും ഉത്തരങ്ങളും നോക്കുക:\nചോദ്യം : നാഥുറാം ആര്‍എസ്എസില് തന്നെ കഴിഞ്ഞു; അതില് നിന്ന് പുറത്തു പോയില്ല ?\nഉത്തരം: ആര്‍എസ്എസ് സിലെ ബൗദ്ധിക കാര്യവാഹ് ആയിരുന്നു നാഥുറാം. ആര്‍എസ്എസ് വിട്ടതായി അദ്ദേഹം പ്രസ്താവന നടത്തിയിരുന്നു. ഗാന്ധിയുടെ വധത്തെ തുടര്‍ന്ന് ഗോള്‍വാള്‍ക്കറും ആര്‍എസ്എസും പല കുഴപ്പങ്ങളിലും പെട്ടു.അതുകൊണ്ട് അങ്ങനെ പറഞ്ഞതായിരുന്നു. അദ്ദേഹം ആര് എസ് എസ് വിട്ടതായിരുന്നില്ല.\nചോദ്യം : നാഥുറാമിന് ആര്‍എസ്എസുമായി ഒരു ബന്ധവും ഉണ്ടായിരുന്നില്ല എന്ന് അദ്വാനി ഈയിടെ പറഞ്ഞിരുന്നല്ലോ ?\nഉത്തരം: ഞാന് അദ്ദേഹത്തെ എതിര്‍ക്കുന്നു. അപ്പറഞ്ഞത് ഭീരുത്വമാണ്. 'പോയി ഗാന്ധിയെ കൊന്നിട്ടു വാ' എന്ന് ആര്‍എസ്എസ് പ്രമേയം പാസാക്കിയിട്ടില്ല എന്ന് നിങ്ങള്‍ക്ക് പറയാം. നാഥുറാമിനെ തള്ളിപ്പറയാന് നിങ്ങള്‍ക്ക് ഒക്കുകയില്ല. ഹിന്ദുമഹാസഭ അദ്ദേഹത്തെ ഉപേക്ഷിക്കുന്നില്ല. ആര്‍എസ്എസിലെ ബൗദ്ധിക് കാര്യവാഹ് ആയിരിക്കുമ്പോള് തന്നെ 1944 ല് നാഥുറാം ഹിന്ദുമഹാസഭ പ്രവര്‍ത്തനം ആരംഭിച്ചിരുന്നു'.\nനാഥുറാം ആര്‍എസ്എസ് ആയിരുന്നു എന്നു സ്ഥാപിക്കാനല്ല ഇതിവിടെ എടുത്തെഴുതിയത്. ഗാന്ധിജിയെ വധിക്കുന്നതിന് ഗൂഢാലോചന കുറ്റം ആരോപിക്കപ്പെട്ട ഒരു പ്രതിയുണ്ടായിരുന്നു ആ കേസില്. വി ഡി സവര്‍ക്കര് എന്നായിരുന്നു ആ പ്രതിയുടെ പേര്. ഗൂഢാലോചന എളുപ്പം തെളിയിക്കാവുന്ന ഒരു കുറ്റകൃത്യമല്ല.കാരണം അത് ഗൂഢമായി നടത്തുന്ന ഒന്നാണ്. ഏതെങ്കിലും പ്രതിയെ മാപ്പുസാക്ഷിയാക്കുകയോ ശക്തമായ സാഹചര്യ തെളിവുകള് ശേഖരിക്കുകയോ ചെയ്തുകൊണ്ടേ അത് തെളിയിക്കാനാവൂ. ഗാന്ധി വധക്കേസില് ദിഗംബര് ബാഡ്ജെ എന്നൊരാള് മാപ്പുസാക്ഷിയാക്കപ്പെട്ടിരുന്നു. ജഡ്ജി ആത്മാചരണ് വിധിന്യായത്തില് ദിഗംബര് ബാഡ്ജെയെ പ്രശംസിക്കുന്നുണ്ട്. വിധിന്യായത്തില് ആത്മാചരണ് പറഞ്ഞതിങ്ങനെ 'ഗൂഢാലോചനയില് തനിക്ക് ഒരു പങ്കുമില്ല എന്നാണ് വിനായക് ഡി സവര്‍ക്കര് പറഞ്ഞത്. നാഥുറാം വി ഗോഡ്സെ, നാരായണ് സി ആപ്തെ എന്നിവര്‍ക്കുമേല് തനിക്ക് യാതൊരു നിയന്ത്രണാധികാരവും ഇല്ലെന്നും വാദിക്കുന്നു.വിനായക് ഡി സവര്‍ക്കര് ക്കെതിരായ പ്രോസിക്യൂഷന് കേസിന്‍റെ നിലനില്‍പ്പ് മാപ്പുസാക്ഷിയുടെ തെളിവിനെയും മാപ്പുസാക്ഷിയെയും മാത്രം ആശ്രയിച്ചിരിക്കുന്നു എന്ന് മേല് പ്രസ്താവിച്ചിട്ടുണ്ട്". എന്ന് വ്യക്തമാക്കിയതിനുശേഷം ജഡ്ജി ആത്മാചരണ് നിലപാട് മാറ്റുകയാണ്. മാപ്പുസാക്ഷി നല്‍കിയ തെളിവിനെ മാത്രം അടിസ്ഥാനപ്പെടുത്തി സവര്‍ക്കറെ ജയിലില് അയക്കുന്നത് ശരിയല്ല എന്ന നിലപാടെടുക്കുകയാണ് അദ്ദേഹം ചെയ്തത്. ഭാഗ്യത്തിന് ഗോഡ്സേ വെടിവെക്കുന്നതിന് ദൃക്സാക്ഷികളും ഫോട്ടോഗ്രാഫും ക്യാമറാമാനും ഒക്കെ ഉണ്ടായിരുന്നതു കൊണ്ട് വധശിക്ഷയ്ക്കു വിധിക്കപ്പെട്ടു. ലക്നൗ ജില്ലാ കോടതി വിധിയാണ് മാതൃകയാക്കിയിരുന്നതെങ്കില് സാമൂഹ്യ ദ്രോഹി ആണ് വെടിവെച്ചത് എന്നു പറഞ്ഞ് ഗോഡ്സെയെയും വെറുതെ വിട്ടേനെ.\n1948 ജനുവരി 30ന് നടന്ന ഗാന്ധിവധത്തിന് സമാനമായ ഒരു സംഭവമാണ് 1992 ഡിസംബര് ആറിന് ബാബറി മസ്ജിദ് പൊളിക്കപ്പെട്ടത്. ഗാന്ധിജി ഇന്ത്യന് മതനിരപേക്ഷതയുടെ പ്രതീകം ആയിരുന്നതു പോലെ ബാബറി മസ്ജിദ് ഇന്ത്യന് മതനിരപേക്ഷതയുടെ മറ്റൊരു പ്രതീകമായിരുന്നു. രണ്ടോ മൂന്നോ പാളിപ്പോയ ശ്രമങ്ങള്‍ക്കുശേഷമാണ് ഗാന്ധിജി കൊല്ലപ്പെട്ടതെങ്കില് പള്ളി പൊളിച്ച് ക്ഷേത്രം പണിയും എന്ന് മുന്‍കൂട്ടി പ്രഖ്യാപിച്ച് രഥയാത്ര നടത്തിയതിനുശേഷമാണ് ബാബറി പള്ളി പൊളിക്കപ്പെട്ടത്. രഥയാത്രയ്ക്ക് നേതൃത്വം കൊടുത്തത് അന്നത്തെ ബിജെപിയിലെ രണ്ടാമന് എന്ന് അറിയപ്പെട്ടിരുന്ന എല് കെ അദ്വാനി ആയിരുന്നു. പള്ളി പൊളിക്കുമ്പോള് അവരുടെയൊക്കെ സജീവസാന്നിധ്യം സംഭവ സ്ഥലത്തുണ്ടായിരുന്നു. ഇപ്പോള് ലക്നൗ കോടതി കണ്ടെത്തിയത് സാമൂഹ്യദ്രോഹികള് പള്ളി പൊളിക്കുന്നത് തടയാന് അദ്വാനി ശ്രമിച്ചു എന്നായിരുന്നു. അന്ന് ഈ സംഭവം ലൈവായി സംപ്രേഷണം ചെയ്യപ്പെട്ടിരുന്നു. അങ്ങനെയൊരു ശ്രമം അദ്വാനിയുടെ ഭാഗത്തുനിന്നും ഉണ്ടായതായി ടെലിവിഷന് പ്രേക്ഷകര് ആരും കണ്ടിട്ടില്ല. പള്ളി പൊളിച്ചു കഴിഞ്ഞപ്പോള് കേസിലെ 32 പ്രതികളിലൊരാളായിരുന്ന ഉമാഭാരതി, മുരളി മനോഹര് ജോഷിയുടെ പുറത്തുകയറി ആഹ്ലാദം പ്രകടിപ്പിച്ചത് ജനങ്ങളാകെ കണ്ടതുമാണ്. എന്നിട്ടും അതിനൊന്നും തെളിവു ഹാജരാക്കാന് സിബിഐയ്ക്കു കഴിഞ്ഞില്ല എന്നാണ് ലഖ്നൗ ജില്ലാ കോടതി കണ്ടെത്തിയത്. മാത്രമല്ല പള്ളി പൊള്ളിച്ചത് സാമൂഹ്യദ്രോഹികള് ആണെന്ന കണ്ടെത്തല് ജില്ലാ കോടതി നടത്തുകയും ചെയ്തു. സംഭവത്തിന്‍റെ വീഡിയോ ലഭ്യമാണെന്നതിനാല് ഈ സാമൂഹ്യ ദ്രോഹികളെ കണ്ടെത്തുന്നതിന് സിബിഐയോട് ആവശ്യപ്പെടാനും പുനര ന്വേഷണത്തിന് ഉത്തരവിടാനും കോടതിക്ക് കഴിയുമായിരുന്നില്ലേ? ജില്ലാ ജഡ്ജിക്ക് ഒരുപക്ഷേ ജസ്റ്റിസ് ലോയയുടെ ഓര്‍മ്മ വന്നു കാണും. സ്വന്തം മക്കളെ അനാഥരാക്കേ ണ്ടതില്ല ; പെന്‍ഷന് പറ്റി പിരിയാം എന്ന് തീരുമാനിച്ചു കാണും.


Galaxy s4 Archives - Tech Lokam\nസാംസങ്ങ് ഗാലക്സി എസ്4ചാര്‍ജ് ചെയ്യുന്നതിനിടെ തീപിടിക്കുന്നതിനെ കുറിച്ചുള്ള വീഡിയോ യൂട്യൂബില് വന് ഹിറ്റ്. യുഎസ് പൗരനായ റിച്ചാര്‍ഡ് വൈഗാന്‍ഡ് ആണ് ഈ വീഡിയോ യുട്യൂബില് അപ്‌ലോഡ് ചെയ്തത്. ഗാലക്സി എസ് 4ന്റെ യഥാര്‍ത്ഥ ചാര്‍ജര് ഉപയോഗിച്ച് തന്നെയാണ് ഇയാള് ഫോണ് ചാര്‍ജ് ചെയ്തത്. ഫോണ് മുഴുവനായി കത്തി പോകുകയോ പൊട്ടി തെറിക്കുകയോ ചെയ്തില്ല, മറിച്ച് ചാര്‍ജിങ്ങ് സ്ലോട്ട് തീപിടിച്ച് കരിഞ്ഞ് പോകുകയായിരുന്നു എന്നാണ് വീഡിയോയില് പറയുന്നത്. കേടായ ഫോണ് ഫോണ് മാറ്റി നല്‍കണമെന്ന് ആവശ്യപ്പെട്ട് […]\nഏപ്രില് 26 മുതല് സാംസംങ്ങ് ഗാലക്സി s4 ഇന്ത്യന് വിപണികളില് ലഭ്യമാകും. ഏപ്രില് 26ന് ഡല്‍ഹിയില് നടക്കാനിരിക്കുന്ന ഫോണിന്‍റെ പ്രകാശന ചടങ്ങിലേക്ക് സാംസംങ്ങ് മാധ്യമ പ്രവര്‍ത്തകരെ ക്ഷണിക്കാന് തുടങ്ങിയിരിക്കുന്നു. IBNLiveന്‍റെ റിപ്പോര്‍ട്ട് പ്രകാരം ഫോണ് ഓണ്‍ലൈന് വഴി 40,000 രൂപയില് താഴെ ലഭ്യമാകും. പക്ഷെ ഇതിന്‍റെ MRP 42,900 രൂപക്കടുത്താകും എന്നാണ് അഭ്യൂഹം. ഗാലക്സി s4ന്‍റെ റാം 2GB-യാണ്.5ഇഞ്ച് വീതിയും, 441 pixel/inch പിക്സല് സാന്ദ്രതയോടും കൂടിയ ഫുള് എച്ച്.ഡി ഡിസ്പ്ലേ ആണു ഫോണിനുള്ളത്. […]


ബ്ലോഗ് ഹെഡ് ഡിസൈന് - ഫോട്ടോഷോപ്പ് പഠിക്കാം ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-").substring(0,2); var m = postdate.split("-"); var y = postdate.split("-"); for(var u2=0;u2\nബ്ലോഗ് ഹെഡ് ഡിസൈന്\nSunday, December 19, 20103comments\nപുതിയതായി ഒരു ഹെഡ്ഡിംഗ് എങ്ങനെ ഡിസൈന് ചെയ്യാം എന്നു നോക്കാം.\nപുതിയ ഒരു ഫയല് ഓപണ് ചെയ്യാം. 600 X 400 ഞാന് സെലെക്റ്റ് ചെയ്തു. ശേഷം #282828 കളര് ഫില് ചെയ്യുക. ഇനി Rounded Rectangle Tool ഉപയോഗിച്ച് താഴെ ചിത്രത്തിലേതു പോലെ ഒരു ഷേപ് ക്രിയേറ്റുക.\nചിത്രത്തില് ചുവന്ന അടയാളത്തില് മാര്‍ക് ചെയ്ത ഭാഗങ്ങള് ശ്രദ്ധിക്കുക.മുകളീല് Radius 12 pix ആക്കുക. ഇനി rasterize ചെയ്യണം അതിനായി Layer > Rasterize > Shape പോകുക. ഇനി #ebebeb കളര് സെറ്റ് ചെയ്യുക. ശേഷം marquee tool (M) ഉപയോഗിച്ച് ഷേപ് ലയറിന്റെ പകുതി വെച്ച് സെലെക്റ്റ് ചെയ്യുക. Ctrl + T. ക്ലിക്ക് ചെയ്ത് ഒരല്പം വളക്കുക. വളക്കുമ്പം വല്ല ഗ്യാപും വന്നാല് അതു പതുക്കെ ബ്രഷ് ടൂള് ഉപയോഗിച്ച് അങ്ങു ക്ലിയര് ചെയ്തേക്കണം.താഴെ ചിത്രം ശ്രദ്ധിക്കു.\nഇനി സ്മഡ്ജ് ടൂള് ഉപയോഗിച്ച് ചിത്രത്തില് കാണുന്നപോലെ അവിടേം ഇവിടേമൊക്കെ അല്പം വലിച്ച് നീട്ടുകയോ ഉള്ളിലോട്ട് തള്ളിവെക്കുകയോ ചെയ്യാം. ഇനി ഒരല്പം ഒറിജിനാലിറ്റിക്ക് വേണ്ടി ചെറിയൊരു കൈപണികള് കൂടി ചെയ്യണം. അതിനായി ബേണ് ടൂള് സെലെക്റ്റ് ചെയ്യുക. താഴെ ചിത്രത്തിലേതു പോലെ നടുവില് നമ്മള് നേരത്തെ സ്മഡ്ജ് ചെയ്തതിലേക്ക് ചെറുതായി ഒരു വര. ബേണ് ടൂള് ഉപയോഗിക്കുമ്പം നേരെ താഴേക്ക് ലൈന് വരച്ചത് പോലെ വരക്കരുത് അല്പം വളഞ്ഞു വരക്കാം. താഴെ ചിത്രം ശ്രദ്ധിക്കു.\nബേണ് ചെയ്യൂമ്പോള് Range highlight എന്നും exposure 100 എന്നും സെലെക്റ്റ് ചെയ്യാന് മറക്കരുത് . ബേണ് ടൂള് ബ്രഷ് ചെറിയ സൈസ് ആക്കാന് മറക്കരുത്. ഇനി Dodge Tool സെലെക്റ്റ് ചെയ്യുക. Range highlight എന്നും exposure 10 എന്നും സെലെക്റ്റ് ചെയ്യുക.നമ്മള് ബേണ് ചെയ്തതിന്റെ ഓപസിറ്റ് സൈഡില് Dodge Tool ഉപയോഗിക്കുക. ഇനി ഇതു പോലെ നമ്മുടെ ഷേപ് ലയറിന്റെ അവിടവിടെ നമ്മള് നേരത്തെ സ്മഡ്ജ് ചെയ്ത് വെച്ചിരുന്നതിനു അടുത്തായി അല്പം ബേണ് ചെയ്യുക. ഇനി താഴെ ചിത്രത്തിലേതു പോലെ ബ്ലെന്റിംഗ് മോഡ് സെറ്റ് ചെയ്യുക.\nഇനി ദേ Layer > Layer Style > Clear Layer Style ഇവിടെ പോയി Clear Layer Style ചെയ്യുക. ശേഷം Filter > Other > High Pass ഓപണ് ചെയ്യുക. താഴെ ചിത്രത്തിലേതു പോലെ സെറ്റ് ചെയ്യുക.\nഇനി mode overlay എന്നോ screen എന്നോ യുക്തം പോലെ ആക്കുക.ഇനി Gothic Lt Std Bold സെലെക്റ്റ് ചെയ്യുക. ഇനി പഴയ പോലെ റ്റെക്ഷ്റ്റ് ലയറും Rasterize ചെയ്യുക ആദ്യ പകുതി ഫോണ്ട് സെലെക്റ്റ് ചെയ്യുക. അല്പം ചെരിച്ച് വെക്കുക.\nമുന്‍പ് നമ്മള് ഷേപ് ലയറിനു വേണ്ടി ചെയ്ത തു പോലെ ബേണ്,ആന്റ് ഡോഡ്ജ് ടൂളുകള് ഉപയോഗിക്കുക. ഇനി ഇങ്ങനെ ചെയ്യാന് അല്പം ബുദ്ധിമുട്ടാണെങ്കില് ഒരു എളുപ്പ വഴിയുണ്ട്. മുന്‍പ് ഞാന് ഇവിടെയിട്ട പോസ്റ്റ് . ഇതു വായിച്ച് ഇതിലുള്ള ട്രിക്ക് ഉപയോഗിച്ചാല് മതി .ശുഭം\nPosted by ഫസലുൽ Fotoshopi at 4:03 PM\nithu nammude nishku aano??\nnjaan thanne kOyaa.....


Emalayalee.com - ഡാളസ് സ്‌കൂള് ഓഫ് തിയോളജി ഗ്രാജുവേഷന് ആഗസ്റ്റ് 17ന്\nഡാളസ് സ്‌കൂള് ഓഫ് തിയോളജി ഗ്രാജുവേഷന് ആഗസ്റ്റ് 17ന്\nAMERICA 15-Aug-2019 രാജു തരകന്\nഡാളസ്: മറുനാട്ടിലെ മലയാളികള്‍ക്ക് ഒരു വേദ പഠനകേന്ദ്രം എന്ന ലക്ഷ്യവുമായി 2007ല് ഡാളസില് ആരംഭിച്ച ഡാളസ് സ്‌കൂള് ഓഫ് തിയോളജിയുടെ ആറാമത് ഗ്രാജുവേഷന് സര്‍വീസ് ആഗസ്റ്റ് 17ന് കാല്‍വറി പെന്തക്കോസ്ത് ചര്‍ച്ചില് വച്ച് നടക്കുന്നതാണ്. ഡാളസ് ബാപ്ടിസ്റ്റ് യൂണിവേഴ്‌സിറ്റി പ്രോഫസര്, സൌത്ത് വെസ്‌റ്റേണ് അസംബ്ലീസ് ഓഫ് ഗോഡ് യൂണിവേഴ്‌സിറ്റി അസോസിയേറ്റ് പ്രൊഫസര്, ന്യൂമാന് ഇന്റര്‍നാഷണല് അക്കാദമി സൂപ്രണ്ട് തുടങ്ങി വിവിധ പദവികള് വഹിക്കുന്ന ഡോക്ടര് ഷീബ ജോര്‍ജ്ജാണ് മുഖ്യാതിഥി. മണക്കാല ഫെയ്ത്ത് തിയോളജിക്കല് സെമിനാരി പ്രസിഡന്റ് ഡോക്ടര് ടി ജി കോശി വിദ്യാര്‍ത്ഥികള്‍ക്ക് ബിരുദ ദാനം നിര്‍വ്വഹിക്കുന്നു. വിദ്യാര്‍ഥികളെ പ്രതിനിധീകരിച്ച് സംസാരിക്കുന്നത് ബ്രദര് സാം അലക്‌സാണ്. 'ക്രിസ്തുവിനെ അറിയുക അറിയിക്കുക' എന്നതാണ് ഈ വര്‍ഷത്തെ ചിന്താവിഷയം.\nഎട്ടു വിദ്യാര്‍ഥികളാണ് ഈ വര്‍ഷം ആ A in Theology (ബി എ ഇന് തിയോളജി) ബിരുദം കരസ്ഥമാക്കുന്നത്. ഇതിനോടകം തന്നെ 45 വിദ്യാര്‍ഥികള് പഠനം പൂര്‍ത്തീകരിച്ച് വിവിധ മണ്ഡലങ്ങളില് സുവിശേഷീകരണ രംഗത്ത് സജീവമായിട്ടുണ്ട്.\nബൈബിളിന്റെ ചരിത്രം, വ്യാഖ്യാനം, ദൈവ ശാസ്ത്രം, വിവിധ മതങ്ങള് എന്നിങ്ങനെ 36ഓളം വിഷയങ്ങളാണ് ഇവിടെ മൂന്ന് വര്‍ഷങ്ങള് കൊണ്ട് പഠിപ്പിക്കുന്നത്. പാസ്റ്റര്‍മാരായ എബ്രഹാം തോമസ് (പ്രിന്‍സിപ്പാള്), ഡോ. ജോസഫ് ഡാനിയേല് (പ്രസിഡന്റ്), തോമസ് മുല്ലയ്ക്കല്(അക്കാദമിക്ക് ഡീന്), കെ കെ മാത്യു(രജിസ്ട്രാര്) എന്നിവര് സ്ഥാപനത്തിന് നേതൃത്വം നല്‍കുന്നു. ഗാര്‍ലെന്റിലുള്ള പെനിയേല് ചര്‍ച്ച് ഓഫ് ഗോഡിലും ഫാര്‍മേഴ്‌സ് ബ്രാഞ്ചിലുള്ള ഹെബ്രോന് പെന്തക്കോസ്തല് ഫെലോഷിപ്പിലുമായി രണ്ടു സ്ഥലങ്ങളിലാണ് ബൈബിള് സ്‌കൂള് ഇപ്പോള് നടന്നു വരുന്നത്. എല്ലാ തിങ്കളാഴ്ചയും ചൊവ്വാഴ്ചയും വൈകുന്നേരം 6മണി മുതല് 9മണി വരെയാണ് പഠന സമയം.\nഅടുത്ത അദ്ധ്യയനവര്‍ഷത്തെ ക്ലാസ്സുകള് ആഗസ്റ്റ് 19ന് ആരംഭിക്കുന്നതാണ്. സഭാ വിഭാഗ വ്യത്യാസമില്ലാതെ എല്ലാ ക്രിസ്തീയ വിശ്വാസികള്‍ക്കും അഡ്മിഷന് നല്‍കുന്നു. ആഗസ്റ്റ് 17ശനിയാഴ്ച രാവിലെ പത്തു മണിക്ക് നടക്കുന്ന ഗ്രാജുവേഷന് സര്‍വ്വീസിലേക്ക് പൊതുജനങ്ങള് കടന്നുവരുന്നത് ബൈബിള് സ്‌കൂള് ഭാരവാഹികള് സ്വാഗതം ചെയ്യുന്നു. കൂടുതല് വിവരങ്ങള്‍ക്ക് ബന്ധപ്പെടുക. 469 682 5031/ 214 223 1194\nGraduation venue: Calvary Pentecostal Church 725 W Arapaho Rd, Richardson, TX 75080


കഴിവുള്ള അധ്യാപകരാണെങ്കിൽ കൂടുതൽ ശമ്പളം വാങ്ങാം, എൻസിടിഇ ആരംഭിച്ചു - school teachers NCTE - Malayalam News\nകഴിവുള്ള അധ്യാപകരാണെങ്കിൽ കൂടുതൽ ശമ്പളം വാങ്ങാം, എൻസിടിഇ ആരംഭിച്ചു\nരാജ്യത്തെ സ്കൂൾ അധ്യാപകർക്ക്(School teachers) മികവു നോക്കി ശമ്പളം നൽകുന്നതിനുള്ള പ്രവർത്തനങ്ങൾ നാഷണൽ കൗൺസിൽ ഫോർ ടീച്ചർ എജ്യുക്കേഷൻ അഥവാ എൻസിടിഇ (NCTE)ആരംഭിച്ചു.\n(Updated 20 Nov 2021, 7:09 AM IST)\nരാജ്യത്തെ സ്കൂൾ അധ്യാപകർക്ക്(School teachers) മികവു നോക്കി ശമ്പളം നൽകുന്നതിനുള്ള പ്രവർത്തനങ്ങൾ നാഷണൽ കൗൺസിൽ ഫോർ ടീച്ചർ എജ്യുക്കേഷൻ അഥവാ എൻസിടിഇ (NCTE)ആരംഭിച്ചു. ഇതിനായി നാഷണൽ പ്രഫഷണൽ സ്റ്റാൻഡേഡ് ഫോർ ടീച്ചേഴ്സ് എന്ന മാർഗരേഖയുടെ കരട് എൻസിടിഇ തയാറാക്കി. ദേശീയ വിദ്യാഭ്യാസ നയത്തിന്റെ അടിസ്ഥാനത്തിലാണ് കരടുനയം തയ്യാറാക്കിയിരിക്കുന്നത്. കരടു നയത്തിന്റെ അടിസ്ഥാനത്തിൽ അപ്രൈസൽ സംവിധാനത്തിലൂടെ രാജ്യത്തെ സ്കൂൾ അധ്യാപകരുടെ പ്രവർത്തനം വിലയിരുത്തി മാർക്കിടുന്ന രീതി യാഥാർത്ഥ്യമാകും.\nനിലവിൽ സ്കൂൾ അധ്യാപകരുടെ ശമ്പളവർധനയും സ്ഥാനക്കയറ്റവും സേവനകാലാവധിയുടെ അടിസ്ഥാനത്തിലാണ് നടക്കുന്നത്. എന്നാൽ ഇതിനായുള്ള മാനദണ്ഡം സേവന കാലാവധി മാത്രമാകരുതെന്നും മറ്റു പുതിയ മാനദണ്ഡങ്ങൾ കൂടി സംസ്ഥാനങ്ങൾ പരിഗണിക്കണമെന്നുമാണു കരടു മാർഗരേഖയിലെ പ്രധാന ശുപാർശ. പല സംസ്ഥാനങ്ങളിലെയും അധ്യാപകർക്കു പ്രധാനാധ്യാപകർ ആകുമ്പോഴല്ലാതെ അവരുടെ ഔദ്യോഗിക ജീവിതത്തിൽ വളർച്ചയില്ലെന്നുള്ള യാഥാർത്ഥ്യവും മറ്റു പല അധ്യാപകരും അക്കാദമിക മികവു പുലർത്തുന്നില്ലെന്നുമുള്ള വിലയിരുത്തലുകളുമാണ് ഇത്തരത്തിലൊരു തീരുമാനത്തിലേക്ക് എൻസിടിഇയെ നയിച്ചത്.\nരാജ്യത്തെ വിദ്യാഭ്യാസ രംഗത്തെ മികവാർന്ന ബോർഡ് എന്നറിയപ്പെടുന്ന സിബിഎസ്ഇ ഉൾപ്പെടെയുള്ള എല്ലാ ബോർഡുകളിലും ഈ രീതി നടപ്പിലാകും. അതുകൊണ്ടു തന്നെ സംസ്ഥാന ബോർഡുകളിലെ അധ്യാപകരെ സംബന്ധിച്ച് ഇത് നിർണ്ണായകമാണ്. സേവനകാലാവധിയുടെ അടിസ്ഥാനത്തിൽ പിൻനിരയിലേക്ക് ഒതുങ്ങാൻ വിധിക്കപ്പെട്ട അധ്യാപകർക്ക് ഈ രീതി നടപ്പിലാകുന്നതോടെ മുൻനിരയിലേക്ക് എത്താൻ സാധിക്കുമെന്നാണ് കരുതുന്നത്.\nഅപ്രെെസൽ സംവിധാനം നടപ്പിലായാൽ ഒരു അധ്യപകന്റെ ഔദ്യോഗിക ജീവിതം നാലു ഘട്ടങ്ങളായി മാറും. ബിഗിനർ, പ്രിഫിഷ്യന്റ്, എക്സ്പർട്ട്, ലീഡ് എന്നിങ്ങനെയാണവ. ഒരു അധ്യാപകൻ ആദ്യമായി അധ്യാപകന ജോലിയിൽ പ്രവേശിക്കുമ്പോൾ ബിഗിനർ ആയാകും എത്തുന്നത്. പിന്നീട് ഓരോ വർഷവുമുള്ള പ്രവർത്തന വിലയിരുത്തലിൻ്റെയും നേടുന്ന വിദഗ്ധ പരിശീലനത്തിൻ്റെയും അടിസ്ഥാനത്തിൽ മൂന്നു വർഷത്തിനുശേഷം പ്രൊഫിഷ്യൻ്റ് തലത്തിലേക്ക് ആ അധ്യപാകൻ/ അധ്യാപികയ്ക്ക് അപേക്ഷിക്കാം. പ്രൊഫിഷ്യൻ്റ് തലത്തിൽ മൂന്നു വർഷം പൂർത്തിയാക്കിയ ശേഷം ആ വ്യക്തിക്ക് എക്സ്പർട്ട് തലത്തിലേക്ക് അപേക്ഷിക്കാനാകും. അതേസമയം എക്സ്പർട്ട് തലത്തിൽ അഞ്ചുവർഷത്തെ പ്രവർത്തന പരിചയമുണ്ടെങ്കിൽ മാത്രമേ ലീഡ് ടീച്ചറായി ഔദ്യോഗിക ജീവിതത്തിൽ പരിണിക്കപ്പെടുകയുള്ളു.\nഓരോ പത്തു വർഷം കൂടുമ്പോഴും പ്രഫഷണൽ നിലവാര മാനദണ്ഡങ്ങൾ വിലയിരുത്തി പരിഷ്കരിക്കണമെന്നാണ് നിർദ്ദേശം. നിലവിലുള്ളവ 2030 ൽ വീണ്ടും പരിഗണിക്കും. പ്രവർത്തന വിലയിരുത്തലിനും ഉന്നത തലത്തിലേക്കു മാറ്റം അനുവദിക്കുന്നതിനുമുള്ള നിയന്ത്രണ സമിതി എൻസിടിഇ ആയിരിക്കും. ഇതിന് ഓൺലൈൻ– ഓഫ്‍ലൈൻ മാർഗങ്ങൾ ആവിഷ്കരിക്കും. എല്ലാ വർഷവും 50 മണിക്കൂറെങ്കിലും തുടർപരിശീലന പരിപാടികളിൽ പങ്കെടുക്കണമെന്നുള്ള പ്രത്യേക നിർദ്ദേശവുമുണ്ട്. ഇതിനായുള്ള പരിശീലന പദ്ധതികളും പരിശീലന കേന്ദ്രങ്ങളും തയ്യാറാക്കുന്നത് എൻസിടിഇയായിരിക്കും.\nഡിസംബർ 16 വരെ കരടു മാർഗരേഖയിൽ പൊതുജനങ്ങൾക്കു നിർദേശങ്ങൾ സമർപ്പിക്കാമെന്നും എൻസിടിഇ അറിയിച്ചിട്ടുണ്ട്. കൂടുതൽ വിവരങ്ങൾക്ക് www.ncte.gov.in/ എന്ന വെബ്സെെറ്റ് സന്ദർശിക്കാം.\n2016ലാണ് കോളേജ് അധ്യാപകരുടെ ജോലിയുമായി ബന്ധപ്പെട്ട് യുജിസി ഒരു നിർണ്ണായക ആലോചനയിലാണെന്ന വാർത്ത പുറത്തു വരുന്നത്. കോളേജ് അധ്യാപകരുടെ ശമ്പളം അവരുടെ പ്രവര്‍ത്തനത്തിലെ മികവുമായി ബന്ധപ്പെടുത്തി പരിഷ്‌കരിക്കാന് യുജിസി ആലോചിക്കുന്നു എന്നുള്ളതായിരുന്നു ആ വാർത്ത. ഇത് സംബന്ധിച്ച് പ്രിന്‍സിപ്പല്‍മാരോടും സര്‍വകലാശാലകളിലെ വകുപ്പ് മേധാവികളോടും യുജിസി അഭിപ്രായമാരാഞ്ഞുവെന്നും അന്ന് റിപ്പോർട്ടുകളുണ്ടായിരുന്നു. കോളേജ് അധ്യാപകരുടെ ശമ്പളം പരിഷ്‌കരിക്കുന്നതിന് യുജിസി പുതിയ കമ്മിഷനെ നിയോഗിക്കുകയും ഈ കമ്മിഷന് പരിഗണിക്കുന്നതിനായി വിപുലമായ ചോദ്യാവലി തയ്യാറാക്കുകയും ചെയ്തിരുന്നു. ഈ ചോദ്യാവലിയിലാണ് ഇതു സംബന്ധിച്ചുള്ള ചോദ്യങ്ങൾ ഉൾപ്പെടുത്തിയിരുന്നത്. എന്നാൽ വർഷം അഞ്ചുകഴിഞ്ഞിട്ടും ഇതുമായി ബന്ധപ്പെട്ടുള്ള യാതൊരു തീരുമാനവും യുജിസി കെെക്കൊണ്ടിരുന്നില്ല.


ഹെലികോപ്റ്റർ ദൗത്യം ലക്ഷ്യം കണ്ടു: ലാലി ഗോപകുമാറിൻ്റെ ഹൃദയം കോതമംഗംലം സ്വദേശിനിയിൽ തുടിച്ചു തുടങ്ങി - ഇ വാർത്ത | evartha heart transplant kerala helicopter mission\nഹെലികോപ്റ്റർ ദൗത്യം ലക്ഷ്യം കണ്ടു: ലാലി ഗോപകുമാറിൻ്റെ ഹൃദയം കോതമംഗംലം സ്വദേശിനിയിൽ തുടിച്ചു തുടങ്ങി\nഎറണാകുളം ലിസി ആശുപത്രിയില് നടന്ന കോതമംഗംലം സ്വദേശിനിയുടെ ഹൃദയമാറ്റ ശസ്ത്രക്രിയ വിജയകരമായി പൂർത്തിയായി. ശസ്ത്രക്രിയയ്ക്ക് ശേഷം രോഗിയെ തീവ്രപരിചരണ വിഭാഗത്തിലേക്ക് മാറ്റിയിരിക്കുകയാണ്. തിരുവനന്തപുരത്ത് നിന്ന് സര്‍ക്കാരിന്റെ വാടക ഹെലികോപ്റ്ററിൽ കഴിഞ്ഞ ദിവസം വൈകിട്ട് 3.30ഓടെയാണ് ഹൃദയം കൊച്ചിയിൽ എത്തിച്ചത്.\nതിരുവനന്തപുരം കിംസില് മസ്തിഷ്‌കമരണം സംഭവിച്ച 50 വയസ്സുള്ള ചെമ്പഴന്തി സ്വദേശിനി ലാലി ഗോപകുമാറിന്റെ ഹൃദയമാണ് 49 വയസ്സുകാരിയായ കോതമംഗലം സ്വദേശിനിക്ക് വേണ്ടി ഹെലികോപ്റ്ററില് എത്തിച്ചത്. രാവിലെ 11 മണിക്ക് കിംസില് നടന്ന ശസ്ത്രക്രയയ്ക്കായി ലിസി ആശുപത്രിയില് നിന്നും ഡോ. ജോസ് ചാക്കോ പെരിയപുറത്തിന്റെ നേതൃത്വത്തിലുള്ള വിദഗ്ധസംഘം തിരുവനപുരത്ത് എത്തിയിരുന്നു.\nസര്‍ക്കാര് വാടയ്ക്ക് എടുത്ത ഹെലികോപ്റ്ററിൻ്റെ ആദ്യ ദൗത്യമായിരുന്നു ഇത്.\nTopics: helicopter Jose Chakko kerala government Lali Gopakumar